ދެ ވަނަ ދައުރަކަށް އިންތިޚާބުވެވަޑައިގެންނެވުމުން ރައިސް ނިއުޒިލެންޑްގެ ބޮޑުވަޒީރަށް މަރުހަބާ ވިދާޅުވެއްޖެ ދެ ވަނަ ދައުރަކަށް އިންތިޚާބުވެވަޑައިގެންނެވުމުން ރައިސް ނިއުޒިލެންޑްގެ ބޮޑުވަޒީރަށް މަރުހަބާ ވިދާޅުވެއްޖެ\nދެ ވަނަ ދައުރަކަށް އިންތިޚާބުވެވަޑައިގެންނެވުމުން ރައިސް ނިއުޒިލެންޑްގެ ބޮޑުވަޒީރަށް މަރުހަބާ ވިދާޅުވެއްޖެ\nނިއު ޒިލޭންޑުގެ ބޮޑުވަޒީ\nނިއުޒިލެންޑްގެ ބޮޑުވަޒީރު ޖެސިންޑާ އާޑަރން ދެވަނަ ދައުރަކަށް އިންތިޚާބުވެވަޑައިގެންނެވުމާއި ގުޅިގެން އެކަމަނާއަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މަރުހަބާ ވިދާޅުވެއްޖެއެވެ.\nމިކަމާގުޅިގެން ކުރެއްވި ތަހުނިޔާގެ ޓުވީޓުގައި ރައީސުލްޖުމްހޫރިއްޔާ ވިދާޅުވީ ދިވެހިރާއްޖެއާ ނިއުޒިލެންޑް ޖިއޮގްރަފީގޮތުން ކިތަންމެ ދުރުގައިއޮތްނަމަވެސް އެޤައުމަކީ ރާއްޖެއާ ވަރަށްގާތް ރަހްމަތްތެރި ޤައުމެއްކަމަށެވެ.\nއަދި ކުރިއަތްއޮތްތަނުގައިވެސް ދެ ޤައުމުން އިސްކަންދޭ މުހިއްމުކަންކަމާ ގުޅޭގޮތުން ރާއްޖެއިން އެ ޤައުމުގެ ސަރުކާރާއެކު މަސައްކަތް ކުރައްވާނެކަމުގައި ރައީސުލްޖުމްހޫރިއްޔާ ވިދާޅުވިއެވެ.\nނިއުޒީލެންޑުގެ އާންމު އިންތިޚާބުގެ 90 ޕަސެންޓު ވޯޓު މިހާތަނަށް ގުނާފައިވާ އިރު، އާޑާންގެ ލޭބާ ޕާޓީން ވަނީ 49 ޕަސެންޓު ވޯޓު ކާމިޔާބުކޮށްފަ އެވެ. އެހެންކަމުން 120 މެމްބަރުން ތިއްބަވާ ޕާލިމެންޓުން ލޭބަރޕާޓީއަށް 64 ގޮނޑި ލިބޭނެ ކަމަށްވަނީ ބެލެވިފައެވެ.\nސަރުކާރެއް އެކުލަވާލުމަށް ޤާނޫނު ހަދާ މަޖިލީހުގެ 120 ގޮޑީގެ ތެރެއިން 61 ގޮނޑި ކާމިޔާބުކުރަންޖެހޭ ގޮތަށް ނިއުޒީލެންޑުގެ ވެރިކަމުގެ ނިޒާމު ބަދަލުކޮށްފައިވަނީ 1996ވަނަ އަހަރުގައެވެ. އެއީ ވޯޓުގެ ގާތްގަނޑަކަށް 48 އިންސައްތައެވެ. މި އިންތިޚާބު ލޭބަރ ޕާޓީއަށް ކާމިޔާބުވެއްޖެނަމަ، ނިއުޒިލެންޑުގައި މިހާރު އޮތް ސިޔާސީ ނިޒާމު 1996ވަނަ އަހަރު ތަޢާރަފު ކުރިއްސުރިފަހުން އާންމު އިންތިހާބެއްގައި ސިޔާސީ ޕާޓީއަކަށް އެހާ ބޮޑު ތާއިދެއް ފުރަތަމަ ޕާޓީއަކަށް ލޭބަރ ޕާޓީ ވާނެއެވެ.


Haassa Ehee Ah Beynunvaa Firimeehaa Kondah Aruvaigen Ulhey Fisaari Anheneh - Vaguthu\nހާއްސަ އެހީއަށް ބޭނުންވާ ފިރިމީހާ ކޮނޑަށް އަރުވައިގެން އުޅޭ ފިސާރި އަންހެނެއް\nއިންޑިއާގެ އުއްތަރު ޕްރަދޭޝްގެ މަތޫރާގައި ނުކުޅެދުންތެރިކަން ހުންނަ ފިރިމީހާ ކޮނޑަށް އަރުވައިގެން ސަރުކާާރުގެ އިދާރާތަކަށް ގެންދާ އަންހެނެއް ގިނަ ބައެއްގެ ސަމާލުކަން ހޯދައިފިއެވެ.\nބިމާލާ ނަމަކަށް ކިޔާ އެ އަންހެން މީހާގެ ފިރިމީހާ އަކީ މީގެ ކުރިން ޕިކަޕް ޑްރައިވަރެކެވެ. އޭނާ އެ މަސައްކަތް ކުރަން އުޅުމުގެ ތެރޭގައި ދިމާވި ސިއްހީ މައްސަލައެއްގެ ސަބަބުން އޭނަގެ އެއްފައި ވަނީ ބުރިކުރަން ޖެހިފައެވެ.\nބިމާލާ އޭނާގެ ފިރިމީހާ ކޮނޑަށް އަރުވައިގެން ތަންތަނަށް ހިނގާާފައި ދަނީ އޭނާގެ ފިރިމީހާއަށް ނުކުޅެދުންތެރިކަން ހުންނަ މީހެއްކަމުގެ ސެޓިފިކެޓު ސަރުކާރުގެ އޮފީހަކުން ހޯދުމަށެވެ. އެއީ ފިރިމީހާއަށް މަސައްކަތް ނުކުރެވޭތީ ނުކުޅެދުންތެރިކަން ހުންނަ މީހުންނަށް ލިބޭ އިނާޔަތް ހޯދުމަށެވެ. އަދި ފިރިމީހާ ކޮނޑަށް އަރުވައިގެން ދަނީ އޭނާ އަރުވައިގެން ދުއްވާނެ ފުރޮޅުލީ ގޮނޑިއެއް ނެތުމުންނެވެ.\nއެ ސެޓިފިކެޓު ހޯދުމަށް މިހާރު ސަރުކާރުގެ އެތައް އޮފީހަކަށް ގޮސްފައިވާ ނަމަވެސް ބިމާލާ ބުނީ އޭނާއަށް އެކަމުން ކުރިއެރުމެއް ލިބިފައި ނުވާ ކަމަށެވެ. އަދި ކޮންމެ އޮފީހަކުންވެސް އޭނާ ފޮނުވާލަނީ އެހެން އޮފީހަކަށް ކަމަށް ބިމާލާ ބުންޏެވެ.\nއޭނާ ބުނީ އޭނާގެ ފިރިމީހާ ކޮނޑަށް އަރުވައިގެން ސަރުކާރުގެ އިދާރާާތަކަށް ދަނީ އޭނާ އާންމުދަނީ އަށް ކުރާ މަސައްކަތް ހުއްޓާލާފައި ކަމަށެވެ. އެކަމުގެ ސަބަބުން އަމިއްލަ އާންމުދަނީއަށް ވެސް އަސަރު ކުރާ ކަމަށް އޭނާ ބުންޏެވެ.\nބިމާލާގެ ވާހަކަ އިންޑިއާގެ ނޫހަކުން ރިޕޯޓު ކުރި ހިސާބުން އޭނާގެ ހިތްވަރަށް އެތައް ބަޔަކު މިހާާރު ދަނީ ތައުރީފު ކުރަމުންނެވެ. އަދި އޭނާގެ ފިރިމީހާ ކޮނޑަށް އަރުވައިގެން އުޅުމުން އެކަމާ ގިނަ ބަޔަކު ހައިރާންކަން ފާޅުކުރެއެެވެ.\nއޭޕްރީލް 4, 2018 20:02\nތި ގޮތައް އުޅޭ ފިރިހެނެއް ދައްކަބަލ... މަދުވާނެ


Thin gaumehgai ulhey dhivehinge beyhah "meranaa" scheme\nމެލޭއާއި އިންޑިއާ ލަންކާގައި އުޅޭ ދިވެހިންގެ ބޭހަށް ސްކީމެއް ތައާރަފުކޮށްފި\nސްރީލަންކާ އާއި އިންޑި އަދި މެލޭޝިއާގައި އުޅޭ ދި ވެހި ރައްޔިތުންނަށް ސިއްހީ ހިދުމަތް ހޯދުމުގައި މާލީ ގޮތުން ލުޔެއް ހޯދައި ދިނުމަށް އާސަންދަ ކުންފުނި "މެރަނާ" ނަމުގައި ސްކީމެއް ތައާރަފުކޮށްފި އެވެ. -- މެރަނާ އަކީ ދުޅަހެޔޮ، އަދި ސިއްހަތު ރަނގަޅު މި ދެ މާނައިގައި ބޭނުން ކުރާ ދިވެހި ނަމެކެވެ.\nއާސަންދައިން ބުނީ އަވަށްޓެރި ސްރީލަންކާ އާއި އިންޑިއާ އާއި މެލޭޝިއާގައި ދިރިއުޅޭ ދިވެހިން މެރަނާގައި ރަޖިސްޓްރީ ކުރުމުން ސިއްހީ ފަރުވާގެ މާލީ އެހީ އެ ސްކީމްގެ ތެރެއިން ލިބިގެންދާނެ ކަމަށާއި އެކަމަށް ސްކީމްގައި މިނގަނޑުތަކެއް ކަނޑައަޅާފައިވާނެ ކަމަށެވެ.\nއެ ތިން ގައުމުގައި ދިރިއުޅޭ ދިވެހިންގެ ގޮތުގައި މާނަ ކުރަނީ މަދުވެގެން ހަ މަސް ދުވަހު ދިރިއުޅުމަށް އެ ގައުމަކުން ވިސާ ދޫކޮށްފައިވާ ފަރާތްތަކެވެ.\nމެރަނާ ސްކީމްގެ ބައިވެރިއަކަށް ޖުމްލަ ކަވަރޭޖްގެ ގޮތުގައި އަހަރަކު ލިބޭނީ 150،000 ރ. ގެ ބޭސްފަރުވާ އެވެ. ކަވަރޭޖްގައި އެޑްމިޓް ނުކޮށް (އައުޓްޕޭޝަންޓް) ހިދުމަތަށް އަހަރަކު 10،000ރ. އެވެ. ބާއްވައިގެން (އިންޕޭޝަންޓް) ނަމަ އެޑްމިޝަން ފީ ހިމަނައިގެން ކަވަރު ކުރާ އަދަދަކީ ޖުމްލަ ކަވަ ކުރާ އަދަދާ އެއްވަރުގެ އަދަދެކެވެ.\nމެރަނާ ތައާރަފުވުމުން ސްރީލަންކާ އާއި އިންޑިއާ އާއި މެލޭޝިއާގައި ދިރިއުޅޭ ދިވެހިންނަށް ބޭސް ފަރުވާގެ މާލީ އެހީ ލިބޭނީ މެރަނާގެ ތެރެއިންނެވެ. މެރެނާގައި ރަޖިސްޓްރީ ވެވޭނީ އާސަންދަ އެބްރޯޑް ޕޯޓަލް ގައި ރަޖިސްޓްރީ ވެގެނެވެ.\nމިވަގުތު އާސަންދަ ހިދުމަތްދޭ ހުރިހާ ހޮސްޕިޓަލަކުން މެރަނާގެ ހިދުމަތް ވެސް ލިބޭނެ އެވެ. އިންޑި އާއި ލަންކާގައި އާސަންދަ ލިބޭ ހޮސްޕިޓަލްތަކުން މެރަނާގެ ހިދުމަތް ފަށާފައިވާއިރު މެލޭޝިއާގައި މެރަނާގެ ހިދުމަ ފަށަން އަންނަނީ ތައްޔާރުވަމުންނެވެ. ކުރިޔަށް އޮތް ދެމަސް ތެރޭގައި މެލޭޝިއާއިން ވެސް މެރަނާގެ ހިދުމަތް ލިބޭނެ އެވެ.\nރާއްޖޭގައި އާސަންދައިގެ ހިދުމަތް ދޭ އަމިއްލަ މަރުކަޒުތަކުން ހިދުމަތްދޭ އުސޫލުން މެރަނާ ސްކީމްގެ ހިދުމަތްތަކުގެ އަގުތަކުގައި ރާއްޖޭގެ ބޭރުގެ ހިދުމަތްދޭ ހޮސްޕިޓަލުތަކުން ހިދުމަތްދޭނެ އެވެ. މެރަނާ ތެރެއިން ހަމަޖައްސައިދޭ ހަރަދުގެ އިތުރަށް ހިނގާ ހަރަދަކާ ހަވާލުވާންޖެހޭނީ އެމީހަކު އަމިއްލައަށެވެ.\nރަސްފަންނު ދުވާ ޓްރެކު ހަދަން އާސަންދައިން9މިލިއަން ހަރަދު ކުރި


25 ވަނަ ޤައުމީ ޤުރްއާން މުބާރާތުގެ އިނާމު ދެއްވުމުގެ ޖަލްސާގައި\_r\_nނައިބު ރައީސް ޑޮކްޓަރ މުޙަންމަދު ވަޙީދު ދެއްކެވި ވާހަކަފުޅު\_r\_n - The President's Office\n25 ވަނަ ޤައުމީ ޤުރްއާން މުބާރާތުގެ އިނާމު ދެއްވުމުގެ ޖަލްސާގައި\n12 ޖޫން 2010، ރިފަރެންސް: PRO/NRW/2010/16\nމިނިސްޓަރ އޮފް ސްޓޭޓް ފޮރ އިސްލަމިކް އެފެއާޒް އައްޝައިޚް މުޙަންމަދު ޝަހީމް ޢަލީ ސަޢީދު، ކީރިތި ޤުރްއާނާބެހޭ މަރްކަޒުގެ ޑިރެކްޓަރ އައްޝައިޚް ޢަބްދުލްޢަޒީޒު ޙުސައިން. މިނިސްޓްރީ އޮފް އިސްލަމިކް އެފެއާޒާއި، ޤުރްއާނާބެހޭ މަރްކަޒުގެ އިސްވެރިން. ޤުރްއާން މުބާރާތުގެ އެކި ޢުމުރުފުރާތަކުގައި ބައިވެރިވި ހުރިހާ ކުދިންނާއި، އެކުދިންގެ ބެލެނިވެރިން.\nޤުރްއާން ކިޔެވުމުގެ އެކިއެކި މުބާރާތްތައް ޝަރަފްވެރި ކޮށްދިނުމަކީ، އަޅުގަނޑަށް އަބަދުވެސް ވަރަށްބޮޑު އުފަލެއް އިޙްސާސް ކުރެވޭ ކަމެއް. މިދިޔަ އަހަރު ބޭއްވެވި ކީރިތި ޤުރްއާން ކިޔެވުމުގެ 24 ވަނަ ޤައުމީ މުބާރާތުގެ ނަތީޖާ ފާޅުކުރުމުގެ ޖަލްސާ ޝަރަފްވެރި ކޮށްދިނުމުގެ އުފާވެސް އަޅުގަނޑަށްވަނީ ލިބިފައި. މިރޭ އަޅުގަނޑަށް އަނެއްކާ މި ލިބޭ އުފަލަކީ، ޤުރްއާން ކިޔެވުމުގެ 25 ވަނަ ޤައުމީ މުބާރާތުގެވެސް ޝަރަފްވެރި މެހްމާނަކަށްވުމުގެ އުފާ. އެހެންކަމުން، އަޅުގަނޑަށް މިފުރްޞަތު ދެއްވި ކަމަށްޓަކައި اللّـه سبحـانـه وتعـالٰى އަށް ޙަމްދާއި ޝުކުރު ކުރަން.\nއަޅުގަނޑަށް ލިބޭ އަނެއް އުފަލަކީ ކީރިތި ޤުރްއާން ކިޔެވުމުގެ 25 ވަނަ ޤައުމީ މުބާރާތުގެ އެކި ޢުމުރުފުރާތަކުން ވަނަތައް ޙާޞިލުކުރި ހުރިހާ ކުދިންނަށާއި، އަދި އެކި ވަނަތައް ހޯދި ސްކޫލްތަކަށާއި، ޤުރްއާން ކްލާސްތަކަށް ވަރަށް އިޚްލާޞްތެރިކަމާއެކު ތަހުނިޔާ އަދާކުރުން. އަދި މިމުބާރާތަށް ސްކޫލް މަދަރުސާތަކުންނާއި ޤުރްއާން ކްލާސްތަކުންނާއި އަދި މައިންބަފައިންނާއި ބެލެނިވެރިން ދެއްވި ޚާއްޞަ ސަމާލުކަން ފާހަގަކޮށް، އެ ހުރިހާ ފަރާތްތަކަށްވެސް ވަރަށް އިޚްލާޞްތެރިކަމާއެކީ ޝުކުރު އަދާކުރުން.\nޤުރްއާން ކިޔެވުމުގެ މުބާރާތް ބާއްވަމުން ގެންދާތާ 25 އަހަރު ފުރި، ރިހި ޔޫބީލް މުނާސަބާ އަޅުގަނޑުމެން މިރޭ ފާހަގަކުރަމުންދާއިރު، މި މުބާރާތަކީ ސަރުކާރުން ވަރަށް މާތް މަޤްޞަދެއްގައި ފެށްޓެވި މުބާރާތެއްކަން އަޅުގަނޑުމެން ހަނދާންކުރަންޖެހޭ. މިވޭތުވެދިޔަ 25 އަހަރު ދުވަހުގެ ތެރޭގައި، ރާއްޖޭގައި އުފެދިފައިވާ މަޝްހޫރު ޤާރީން އުފައްދައިދިނުމުގައި، މިމުބާރާތް ވަރަށް މުހިންމު ދައުރެއް އަދާކޮށްފައިވޭ. މިފަދަ މުބާރާތްތައް ބޭއްވުމުގެ އެންމެބޮޑު އެއް މަޤްޞަދަކީ، ކުދިންގެ ހިތްތަކުގައި ކީރިތި ޤުރްއާނަށް ލޯބި ޖައްސައި، ޤުރްއާން ހިތުދަސްކުރުމަށާއި، ޤުރްއާން ރީތިކޮށް ކިޔެވުމަށް ޚާއްޞަ ޝައުޤުވެރިކަމެއް އުފެއްދުން.\nއަޅުގަނޑުމެންގެ މައިންބަފައިންނާއި ބެލެނިވެރިން، އެބޭފުޅުންގެ ދަރިންނަށް ކީރިތި ޤުރްއާން އުނގަންނައިދެއްވުމަށް މިއަދު ވަރަށްބޮޑު އަހަންމިއްޔަތު ކަމަކާއި ސަމާލުކަމެއް ދެއްވާކަމީ، އަޅުގަނޑުމެން އުފާކުރަންޖެހޭ ކަމެއް. ވަރަށް ކުޑައިރުއްސުރެ އެކުދިންގެ ހިތްތަކުގައި ކީރިތި ޤުރްއާނަށް ލޯބި ޖެއްސުމަށް މައިންބަފައިން އެކުރައްވާ މަސައްކަތްތަކަކީ އެކަމުގެ އަގު އަޅުގަނޑުމެން ވަޒަންކުރަންޖެހޭ މަސައްކަތްތަކެއް. އަދި އެއީ، ރާއްޖޭގައި މިއޮތް ދީނީ އެއްބައިވަންތަކަން ދެމެހެއްޓުމަށާއި، ކުދިންގެ ހިތްތަކުގައި އިސްލާމްދީނާމެދު ޝައުޤުވެރިކަން އުފެއްދުމަށް އެބޭފުޅުންގެ ހިތްޕުޅުގައިވެސް އޮތް މުހިންމުކަން ހާމަވެގެންދާ ކަމެއް.\nމިފަހަރު މިބޭއްވެވި 25 ވަނަ ޤައުމީ ޤުރްއާން މުބާރާތުގެ ރިޕޯޓް ދެންމެ އަޅުގަނޑުމެންނަށް އިވިގެން ހިނގައްޖެ. މިއަހަރުގެ މުބާރާތަކީ، ޚާއްޞަކޮށް އަތޮޅުތެރެއިން ބައިވެރިވި ކުދިންގެ ފެންވަރު އެތައް ގުނައެއް ރަނގަޅު ފަހަރެއްކަން މުބާރާތުގެ ފަނޑިޔާރުން ފާހަގަކުރައްވާފައިވާކަމީ، ރާއްޖޭގެ އަތޮޅުތަކުން މިމުބާރާތަށް ވަރަށް ބޮޑަށް ތައްޔާރުވަމުންދާ ކަމުގެ އަލިގަދަ ހެތްކެއް. އަދި މިކަމަށް ރަށްރަށުގެ މައިންބަފައިންނާއި ބެލެނިވެރިންނާއި މުދައްރިސުންގެ ހިތްޕުޅުގައި އޮތް ޝައުޤުވެރިކަން ފެނިގެންދާ ކަމެއް.\nމިދިޔަ އަހަރު ބޭއްވެވި 24 ވަނަ ޤައުމީ ޤުރްއާން މުބާރާތުގެ ނަތީޖާ ފާޅުކުރުމުގެ ޖަލްސާގައި އަޅުގަނޑު ދެއްކި ވާހަކައިގައި، ކީރިތި ޤުރްއާނުގެ ރަނގަޅު ދިވެހި ތަރުޖަމާއެއް ޗާޕްކޮށްދެއްވުމަށް މިނިސްޓްރީ އޮފް އިސްލަމިކް އެފެއާޒަށް އަޅުގަނޑު ޚާއްޞަ އިލްތިމާސެއް ކުރިން. ޤުރްއާނުގެ ދިވެހި ތަރުޖަމާއެއް ނެރުއްވުމަކީ، ވަރަށްބުރަ އަދި ވަރަށްބޮޑު މަސައްކަތެއްކަން އަޅުގަނޑު ގަބޫލުކުރަން. ކުރީގެ ސަރުކާރުން ކީރިތި ޤުރްއާނުގެ ދިވެހި ތަރުޖަމާއެއް ނެރުއްވި ކަމުގައިވީނަމަވެސް، އެ ތަރުޖަމާގައި ނުކުތާގެ މައްސަލަތަކެއް ވަނީ ޖެހިފައި. އެހެންކަމާއެކު، މި މައްސަލައަށް ޙައްލެއް ހޯދައި، ޤުރްއާނުގެ ރަނގަޅު ދިވެހި ތަރުޖަމާއެއް ޢާންމުންނަށް ލިބޭ ގޮތަށް ހަމަޖެހިފައި އޮތުމަކީ ވަރަށް މުހިންމު ކަމެއް ކަމަށް އަޅުގަނޑު ދެކެން. އަދި މިނިސްޓްރީ އޮފް އިސްލާމިކް އެފެއާޒުން މިކަމަށް ޚާއްޞަ އަހަންމިއްޔަތު ދެއްވައި ކަމާބެހޭ ފަރާތްތަކުގެ އެއްބާރުލެއްވުން ހޯއްދަވައިގެން، މިމަސައްކަތް ވީހާވެސް އަވަހަކަށް ކުރިއަށް ގެންދެވުމަށް އަޅުގަނޑު އެދެން.\nމުޅި ރާއްޖެއަށް ހުޅުއްވާލައްވައިގެން މިފަދަ ޤައުމީ މުބާރާތެއް ހިންގެވުމަކީ އެއްގޮތަކަށްވެސް ފަސޭހަ ކަމެއް ނޫން. މި މުބާރާތް ރާއްވަވައި، މިކަމާބެހޭ އިންތިޒާމުތައް ހަމަޖެއްސެވުމަށް ކީރިތި ޤުރްއާނާބެހޭ މަރްކަޒުންނާއި، މިނިސްޓްރީ އޮފް އިސްލާމިކް އެފެއާޒުން ކުރެއްވި މަސައްކަތްޕުޅުތައް އަޅުގަނޑު ހަނދާން ކުރަން. އަދި އަތޮޅުތަކުން މިމުބާރާތަށް ކުދިން ހޮއްވެވުމަށް ވަރަށް ރަނގަޅު އުޞޫލުތަކެއް ކަނޑައަޅުއްވައި، އެ އުޞޫލުތަކާ އެއްގޮތްވާ ގޮތަށް ކަންކަން ގެންދެވިކަމީވެސް މުބާރާތަށް ލިބުނު ވަރަށްބޮޑު ކުރިއެރުމެއް ކަމަށް އަޅުގަނޑު ދެކެން. އެހެންކަމުން، މިމުބާރާތް އިންތިޒާމު ކުރެއްވި ހުރިހާ ފަރާތްތަކަށް އަދި ޤުރްއާނާބެހޭ މަރްކަޒުން މިމުބާރާތް މިހާ ފުރިހަމަ ގޮތެއްގައި ގެންދެވި ކަމަށްޓަކައި އެ މަރްކަޒުގެ ޑިރެކްޓަރ އައްޝައިޚް ޢަބްދުލްޢަޒީޒު ޙުސައިނަށާއި، އެމަރްކަޒުގެ ވެރިންނަށާއި މުވައްޒަފުންނަށް އަޅުގަނޑު ވަރަށް އިޚްލާޞްތެރިކަމާއެކީ ޝުކުރު ދަންނަވަން. އަދި ހަމައެހެން، މިނިސްޓްރީ އޮފް އިސްލާމިކް އެފެއާޒުން ވެދެއްވި އެއްބާރުލެއްވުމަށްޓަކައި މިނިސްޓަރ ޑޮކްޓަރ ޢަބްދުލްމަޖީދު ޢަބްދުލްބާރީ އަށާއި، ސްޓޭޓް މިނިސްޓަރ އައްޝައިޚް މުޙަންމަދު ޝަހީމް ޢަލީ ސަޢީދަށާއި، އެ މިނިސްޓްރީގެ ވެރިންނަށާއި މުވައްޒަފުންނަށް ޝުކުރު ދަންނަވަން.\nއަޅުގަނޑުގެ ވާހަކަ މިރޭ ނިންމާލާނީ، ރާއްޖޭގެ އެކި ކަންކޮޅުތަކުގައި ކީރިތި ޤުރްއާން ކިޔަވައިދިނުމަށާއި، ރީތިކޮށް ޤުރްއާން ކިޔަވާ ކުދިން އުފެއްދުމަށް ސަރުކާރުގެ ކަމާބެހޭ ދާއިރާތަކުންނާއި، އަމިއްލަ ޖަމްޢިއްޔާ ޖަމާޢަތްތަކުންނާއި، އަމިއްލަ ފަރުދުން ކުރައްވަމުން މިގެންދަވާ މަސައްކަތްތަކުގައި މާތްﷲ ބަރަކާތް ލެއްވުން އެދި ދުޢާ ކުރަމުން. އަދި ކީރިތި ޤުރްއާނަށް ލޯބިކުރުމުގައި އެކަލާނގެ މަދަދާއި ތައުފީޤު އަޅުގަނޑުމެންނަށް މިންވަރު ކުރެއްވުން އެދި އެކަލާނގެ ޙަޟުރަތުގައި ދުޢާ ދަންނަވަމުން.


MDP ge ethereyge inthihaabu: Party aa harufathakah gendheveyneba?\nއެމްޑީޕީގެ އެތެރޭގެ އިންތިހާބު: ޕާޓީ އާ ހަރުފަތަކަށް ގެންދެވޭނެ ބާ؟\n25 އޭޕްރީލް 2021 - 21:49:48\nއަހަރަކަށް ދިގުދެމިގެންދިޔަ ލޯކަލް ކައުންސިލް އިންތިހާބު އެންމެ ފަހުން މިމަހުގެ 10ވަނަ ދުވަހު ނިންމާލާ ނަތީޖާތައް ޕާޓީތަކުގެ އަތްމައްޗަށް އެރިއިރު، އެމްޑީޕީއަށް އޮތީ ވަރުގަދަ ފިލާވަޅެއްވެސް ލިބިދީފައެެވެ. އަންނަ އަހަރަށް ހާއްސަކޮށް ކުރިއަށް އޮތް 2023ވަނަ އަހަރުގެ ބޮޑު އިމްތިހާނަށް ތައްޔާރުވުމަށް މި ލިބުނު ފިލާވަޅުގެ ބޭނުން ހިފާ އެމްޑީޕީއިން މިވަނީ އާ އުންމީދަކާއިއެކު އޮޑި ސުމަކުން ފަށަން ތައްޔާރުވެފައެވެ.\nލޯކަލް ކައުންސިލް އިންތިހާބުގައި ކުރިން ހޯދި ވަރުގެ، އަދި އުންމީދުކުރި ވަރުގެވެސް ނަތީޖާއެއް ނުލިބި އިންތިހާބު ނިމިގެންދިޔައިރު ޕާޓީތެރޭގައި އިސްލާހުކުރަންޖެހޭ ގިނަ ކަންތައްތަކެއް ހުރިކަން ފަހުމުވިއެވެ. ސިޔާސީ ރޭހުގައި ފަހަތަށް ނުޖެހި އަންނަ ރިޔާސީ އިންތިހާބުގެ ކާމިޔާބީ ލިބެންއޮތީ ޕާޓީގެ ގިނަ ކަންތައްތަކެއް ބަދަލުކޮށްގެން ކަމަށް ހުދު ޕާޓީގެ ރައީސް މުހައްމަދު ނަޝީދުވެސް ވަނީ ވިދާޅުވެފައެވެ.\nމިމަގުން ކުރިއަށް ދިޔުމަށް އެންމެ މުހިންމު އެއް ފިޔަވަޅު އެ ޕަޓީން އަޅަން ތައްޔާރު އެވަނީ އަންނަ މޭ މަހުގެ 29ވަނަ ދުވަހު ބޭއްވުމަށް ހަމަޖެހިފައިވާ އެ ޕާޓީގެ އެތެރޭގެ އިންތިހާބުގެ ތެރެއިން ކަމާއިމެދު ޝައްކެތް ނެތެވެ. މިއިންތިހާބަކީ ހަމައެކަނި ދާއިރާތަކުގެ ރައީސުންނާއި ނައިބު ރައީސުންނާއި މެދު ގޮތް ނިންމޭނެ އިންތިހާބެއް ނޫންކަމަށް ގިނަ ބަޔަކު ދަނީ ބުނަމުންނެވެ.\nޕާޓީ ސުމަކުން ފެށުމަށް ތައްޔާރުވަމުން ދާ މިދަނޑިވަޅުގައި ޕާޓީ އޮތީ ދެ ފެކްޝަނަކަށް ބެހިފައެވެ. ޕާޓީތެރޭގައި މިވަގުތު ތިބީ ޕާޓީގެ ރައީސް ނަޝީދު އަށް ހަމައެކަނި މަރުދޭނެ ބައެެއް ނޫނެވެ. މިއަދު ވެރިކަމުގައި ހުންނެވި ރައީސް އިބްރާހިމް މުހައްމަދު ސޯލިހް އަށް މަރުދޭނެ ބަޔަކުވެސް ތިއްބަވާނެކަން ގައިމެވެ.\nލޯކަލް ކައުންސިލް އިންތިހާބުގައި އެންމެ އެދެވޭ ނަތީޖާއެއް ޕާޓީއަށް ނުހޯދި ކުރިމަތިވި ފާޑުކިޔުންތަކާއިއެކު، އެންމެ އަސަރެއް ކުރި އެއްބޭފުޅަކީ ޕާޓީގެ ރައީސް ނަޝީދެވެ. ޕާޓީ ފެއިލްވެ، ރައްޔިތުން ރީދޫ އަދި ތިލަފަތައް ނޫނެކޭ ބުނަން ފަށައިފިކަމަށް ކީ ގިނަ ފާޑުކިޔުންތަކާއިއެކު ރައީސް ނަޝީދުގެ ހިތްފުޅުގައި އޮތް ޖަޒުބާތު އުތުރި އަރައިގެން ވެރިކަން ފުރޮޅާލާ، ވެރިކަމުގެ ނިޒާމު ބަދަލުކޮށް ބޮޑުވަޒީރެއްގެ ގޮތުގައި ގައުމު ހިންގަން ބޭނުންވާ ކަމުގެ ޝައުގުވެރިކަން ފާޅުކޮށް ވަނީ ރައީސް ސޯލިހް އަށް މެސެޖްވެސް ކުރައްވާފައެވެ.\nނަމަވެސް ރައީސް ނަޝީދު ހީކުރެއްވި ގޮތާއި ހިލާފަށް ރައީސް ސޯލިހްގެ ހިޔާލު މިކަމުުގައި ތަފާތެވެ. އެމަނިކުފާނު ވަނީ މިހާރު މި އަމަލުކުރަމުންދާ ވެރިކަމުގެ ނިޒާމަކީ ރައްޔިތުންގެ ސީދާ ވޯޓަކުން އަމަލު ކުރުމަށް ނިންމާފައިވާ ގޮތެއް ކަމަށް ވާތީ، މިކަމަށް ބަދަލެއް ގެނެވޭނީވެސް އާންމު ރައްޔިތުންގެ ވޯޓަކުން ކަމަށް ވިދާޅުވެފައެވެ.\nއެޔަށްފަހު ރައީސް ސޯލިހް ތާއީދު ރައީސް ނަޝީދުގެ ހުށަހެޅުއްވުމަށް ނެތް ކަން ސާފުވެ އެމްޑީޕީ ތެރޭ ރައީސް ސޯލިހްގެ ކޮޅަށް ތިއްބަވާނެ މެންބަރުނާއި ނަޝީދުގެ ކޮޅަށް ތިއްބަވާނެ ބޭފުޅުންގެ މެދުގައި މިހާރު މިއޮތީ ކިތަންމެ ނޫންކަމަށް ދެއްކިޔަސް ދެފްކެޝަނެކެވެ. މިފަހުން ބަރުލަމާނީ ނިޒާމަށް ރާއްޖޭގެ ވެރިކަން ބަދަލުކުރުމަށް ރައީސް ނަޝީދު ހުށަހަޅުއްވާފައިވާ ހުށަހެޅުމަށް ތާއީދު ހޯދުމުގެ ގޮތުން އެމްޑީޕީ ގައުމީ މަޖިލީހުގެ ވަޓްސް އެޕް ގުރޫޕުގައި ތާއީދަށް އަހަން ފެށުމަކީ މިކަމުގެ ހެއްކެކެވެ. ނަތީޖާ ދެންވެސް ނިކުތީ ބައިބައިވެފައިވާ ވޯޓަކުން ނިކުންނާނެ ފަދަ ނަތަޖީއެކެވެ.\nއެކަމަށް ތާއީދު ހޯދުމުގެ ގޮތުން އެމްޑީޕީ ގައުމީ މަޖިލީހުގެ ވަޓްސް އެޕް ގުރޫޕަށް ފޮނުވާފައިވާ މެސެޖުގައި ބުނެފައިވަނީ ބަރުލަމާނީ ކެމްޕެއިންގައި މަސައްކަތް ކޮށްދެއްވާނެ ބޭފުޅުން ވަރަށް ބޭނުންވާ ކަމަށެވެ. އަދި ތާއީދުކުރައްވާ ބޭފުޅުން ލިސްޓުގައި ނަން ޖެއްސަވައިދެއްވުމަށް އެދިފައިވެއެވެ.\nއެޔަށްފަހު ދެން ހޮނިހިރު ދުވަހު ބޭއްވިގެން ދިޔަ އެމްޑީޕީގެ ގައުމީ ހިންގާ ކޮމިޓީން ބައްދަލުވުމުގައި، ދެބޭފުޅުން އެއްތަންވެ ވަޑައިގަތެވެ. އެ ރޭ އެ ޕާޓީން ވަނީ ދެ ކަމަކާ ގުޅިގެން މަޝްވަރާ ކޮށްފައެވެ. އެއީ އެ ޕާޓީގެ އެތެރޭގެ އިންތިހާބުގައި ބައިވެރިވާ ކެންޑިޑޭޓުންގެ ޝަރުތުތަކުގެ އިތުރުން، ކައުންސިލް އިންތިހާބާއި ގުޅޭ މައްސަލަތައް ކޯޓާ ހުށަހެޅުމާއި މެދު މަޝްވަރާ ކުރުމެވެ.\nއެގޮތުން ރޭގެ ބައްދަލުވުމުގައި އެމްޑީޕީން ވަނީ، ކައުންސިލް އިންތިހާބުގެ މައްސަލައިގައި ކޯޓަށް ނުދިއުމަށް ނިންމާ، ކެންޓިޑޭޓުންނަށް އެހީތެރިކަން ފޯރުކޮށްދިނުމަށް ނިންމާފައެވެ.\nއެމްޑީޕީން ވަނީ، ކައުންސިލް އިންތިހާބާއި ގުޅިގެން، ހަ ދާއިރާއެއްގެ ވޯޓު ފޮއްޓެއްގެ މައްސަލައިގައި ކޯޓަށް ދާނެ ކަމަށް މީގެ ކުރިން ބުނެފައެވެ. އެއީ މެދު ހެންވޭރު ދާއިރާ، ހެންވޭރު ދެކުނު ދާއިރާ، ހެންވޭރު ހުޅަނގު ދާއިރާ، މައްޗަންގޮޅި އުތުރު ދާއިރާ، މާފަންނު އުތުރު ދާއިރާ އަދި މާފަންނު ހުޅަނގު ދާއިރާއެވެ.\nމި ހަ ދާއިރާގައި އެމްޑީޕީގެ ފަރާތުން ވާދަކުރި ކެންޑިޑޭޓުން ބަލިވެފައިވަނީ ކުޑަ ފަރަގަކުންނެވެ. އަދި ވޯޓުގެ ފަރަގަށްވުރެ ބާތިލު ވޯޓު ގިނަކަމަށް އެމްޑީޕީން މީގެ ކުރިން ފާހަގަ ކޮށްފައިވެއެވެ.\nއޭގެ އިތުރުން އެ ޕާޓީގެ ދާއިރާތަކުގެ ހިންގާކޮމިޓީތަކާއި ޕްރޮވިންސްތަކުގެ އިންތިހާބު އަންނަ މެއި މަހު 29ގައި ބޭއްވުމަށް ތާވަލު ކޮށްފައިވާ ދަނޑިވަޅެއްގައި އިންތިހާބުގައި ބައިވެރިވާ ކެންޑިޑޭޓުންގެ ޝަރުތުތައް މި ބައްދަލުވުމުގައި ކަނޑައަޅާފައިވާއިރު، ޕާޓީގެ ގައުމީ ހިންގާ ކޮމިޓީން ވަނީ، ރޭޕް، މީހުން މެރުން، ކުޑަކުދިންނަށް ޖިންސީ ގޯނާ ކުރުން ފަދަ ކުށެއްގައި ބައިވެރިވި ކަމަށް ހާމަވާ އެއްވެސް މީހަކަށް އެމްޑީޕީގެ އިންތިހާބުތަކުގައި ބައިވެރި ނުވެވޭނެ ކަމަށް ނިންމާފައެވެ.\nއަދި ޕާޓީގެ އެއްވެސް މަގާމަކަށްވެސް ކުރިމަތިލެވޭނީ ޕާޓީގައި އެއް އަހަރުވެފައިވާ މެންބަރުންނަށް އެކަނި ކަމަަށްވެސް ވަނީ ނިންމާފައެވެެ.\nމި ބަދަލުތަކާއިއެކު ގައުމީ މަޖިލީހުގެ ބައްދަލުވުން ނިންމާލިއިރު މިހާރު އުފެދިފައިވާ ސުވާލަކީ ޕާޓީގެ ތެރެއިން މިގެނެވުނު އިސްލާހްތަކާއިއެކު ޕާޓީ ދުވަން ފަށާނީ ކިހާ ހަލުވި ދުވެއްޔެއްގާ ތޯ ކުރެވޭ ސުވާލެެވެ. އަދި މި ބަދަލުތަކާއިއެކު އެ ޕާޓީގެ އެތެރޭގެ އިންތިހާބުތަކަށް ބޭފުޅުން އައްޔަންވެ ނިމުމުން ޕާޓީ އާ ހަރުފަތަކަށް ގެންދެވޭނެ ތޯ ވެސް ސުވާލު އެބައުފެދެއެވެ. ކޮންމެއަކަސް މިކަމަށް ޖަވާބު ލިބިގެންދާނީ ދެން އެންމެ އަވަހަށް ބައްދަކުކުރާ 2023ވަނަ އަހަރުގެ ރިޔާސީ އިންތިހާބުގެ ނަތީޖާއިން ކަން ގައިމެވެ.\nއެމްޑީޕީ އިންތިހާބުއެތެރޭގެ އިންތިހާބުސިޔާސީ މަޝްވަރާސިޔާސީ މަޝްރަހުސިޔާސީ ޕާޓީއެމްޑީޕީ


Massala aky coalition tha? MDP tha?\nމައްސަލައަކީ ކޯލިޝަންތަ؟ އެމްޑީޕީތަ؟\n25 ސެޕްޓެމްބަރ 2021 - 18:50:36\nމިސަރުކާރު ވެރިކަމަށްއައީ ވަރަށް ގިނަ ވައުދުތަކެއް ވަމުންނެވެ. ކަނޑުގެ އެތައް މޭލު ބޭރުގައި ކަނދުފަތި ބާއްވައިގެން މަސް ވިއްކާފައި ޑޮލަރު ދޭނެ ވާހަކަ ބުންޏެވެ.\nސ އަތޮޅު ކައިރީ އޮންނަ އެ ކަނދުފަތިން ހއ. ހޯރަފުށީ މީހުން އައިސް މަސް ކިރުވުމަށްފަހު ޑޮލަރު ކޮޅު ހިފައިގެން އަނެއްކާވެސް މުޅިރާއްޖޭގައި އެ ހަފްތާ މަސްވެރިކަމުގައި އުޅުމަށްފަހު އުތުރަށް މަސްކިރަންވީއެވެ. ކިރުމަށްފަހު އަނެއްކާވެސް އެލިބެނީ ޑޮލަރެވެ. ހަފްތާ ބަންދަށް ރަށުގައި ރެސްޓު ކުރުމަށްފަހު އަނެއްކާވެސް މަހަށް ނުކުންނަންވީއެވެ. ނުލާހިކު އަރާހުރި އާލާތްތަކާއެކުއެވެ. ސަޅިއެއް ނޫންހެއްޔެވެ؟\nމިއީ މިހާރު މިއޮތް ސަރުކާރުގެ ވައުދެކެވެ. ޖަޒީރާ ރާއްޖޭގެ ވައުދެކެވެ. އޭރު ކުރަން އުއްމީދު ކުރި ކަމެކެވެ. މިނޫންވެސް ވަރަށް ގިނަ ވައުދުތަކެއް ވިއެވެ. ކުޑަކުއްޖަކު އުފަންވުމާއެކު އެކުއްޖާއަށް ލިބޭ ހާއްސަ ޕެކޭޖެއްގެ ވާހަކަ ދެއްކިއެވެ. ވަރަށް އަގުހުރި ޕެކޭޖެކެވެ. އެހެންނަމަވެސް އެޕެކޭޖްވެސް ވީ ހިސާބެއް މިހާރަކު ނޭނގެއެވެ.\nމީގެ އިތުރުން އަދުލު އިންސާފު ގާއިމު ކުރުމަކީ ވެސް މިފަހަރުގެ ސަރުކާރުގެ އެއްވައުދެވެ. އެހެންނަމަވެސް ޖުޑީޝަލް ސާވިސް ކޮމިޝަން މިހާރު އޮތްގޮތް އެއްވެސް މީހަކަށް ނޯޅެއެވެ. ރައީސް ނަޝީދު ދާދި ފަހުން ވިދާޅުވެފައިވަނީ އެކޮމިޝަނުން އިސްތިއުފާ ދެއްވަން ޖެހޭ ކަމަށެވެ.\nރައީސް ނަޝީދާއި ރައީސް ސޯލިހު\nޖަޒީރާ ރާއްޖޭގެ އެންމެ މުހިއްމު އެއް ސިފައަކީ އެބަޔަކު ތިބި ތަނެއްގައި ނުވަތަ ދިރިއުޅޭ ރަށެއްގައި ތިބެގެން ވަޒީފާ އަދާކުރެވޭނެ ގޮތެއް ހޯދައި ދިނުމެވެ. ސަރުކާރުގައި މިހާރު އެކަހަލަ ހިޔާލެއް ވާހެންވެސް ހިއެއް ނުވެއެވެ. ގެސްޓްހައުސް ވިޔަފާރިއާއި އެހެނިހެން އިގްތިސާދީ ހަރަކާތްތައް ވީތަނެއްވެސް އެނގޭކަށް ނެތެވެ. ފެންނަމުންދާ މަންޒަރަކީ ބާރުގަދަ ނުފޫޒުގަދަ މީހާ ހަމަ ގަދަކުރަމުންގެންދާ މަންޒަރެވެ.\nދެން ގޮވާލަމުންދިޔަ އެންމެ މުހިއްމު އަނެއްވާހަކަ އަކީ ވައްކަން ކުރުމަށް ފުރުސަތު ނުދޭނެ ވާހަކައެވެ. ވައްކަމެށް ކުރާއިރު އެއްވެސް ކެތްތެރިކަމެއް ނެތި ފަޅާއަރުވާނެ ކަމަށް ބުނިކަމުގައިވިޔަސް ފެންނަނީ އިންތިހާއަށް ކެތްތެރިކަމާއެކު ބަލަހައްޓައިގެން ތިބޭ މަންޒަރެވެ. "ވައްކަން ކުރަނީއޭ" ކިޔާ ފުމެލަން ނެގި ކަށިގަނޑު މިހާރު ވީތަނެއްވެސް އެނގޭކަށް ނެތެވެ. އެ ގެންގުޅުނު މީހަކުވެސް މިހާރަކު ނެތެވެ. ކުރި ވައުދު ތަކާ ތިމާމެން މިހާރު ތިބި ހިސާބު އެނގެން އެބައޮތް ހެއްޔެވެ؟ ރައީސްއާއި ފޮރިން މިނިސްޓަރު ހުންނެވީ އދ. މަޖިލީހުގައެވެ. ރައީސް ނަޝީދު ފަރުވާ ގައެވެ. އައިސްކްރީމް ބައްލަވަނީއޭ ބުނެވޭކަށް ނެތެވެ.\nމަތީގައި އެވަނީ ވަރަށް ބާރު އަޑުން ރައްޔިތުންނަށް އިއްވި ވައުދުތަކެވެ. ސަރުކާރެއް އައިސް މިފަދަކަންކަން ކޮށްދޭނެ ކަމަށް ބުނެފިއްޔާ ވޯޓު ލިބިދާނެއެވެ. ތެދުވެރިކަމާއެކު ރައްޔިތުންނަށް ހިދުމަތް ދޭ ބަޔަކަށް ރައްޔިތުން އަބަދުވެސް އެދެއެވެ. އެހެން ކަމުން އެކަމަށްޓަކައި އެތައްބަޔަކު ވޯޓުދީގެން ސަރުކާރެއް މިވަނީ ގެނެސްފައެވެ. އެހެންނަމަވެސް މިހާރު ލިބުނީ ނުވަތަ ހާސިލްވީ ކޮންކަމެއްތޯ ގިނަބަޔަކު ސުވާލު ކުރެއެވެ.\nރައީސް ޔާމީނުގެ ވެރިކަން ބަދަލު ކޮށްލަން ގިނަބަޔަކު ވޯޓުދިނީ މި ވައުދުތަކަކަށެވެ. އޭގެ އިތުރުން އަނިޔާވެރިކަމާ ދެކޮޅަށް ކަމަށްވެސް ވަރަށް ގިނަ ބަޔަކު ބުނެއެވެ. އެހެންނަމަވެސް މިހާރު ލިބޭ އުފާވެރިކަމަކީ ކޮބައިހެއްޔެވެ؟ އދ. މަޖިލީހަށް ދިވެއްސަކު ހޮވުން ހެއްޔެވެ؟ އެއީވެސް ، ކުރިން ބުނި ވައުދު ތަކަށް ވުރެ ބޮޑު ވައުދެއް ހެންވެސް ބައެއްފަހަރު ހީވެއެވެ. އެވާހަކަ ދައްކާ ގިނަ ކަމުންނެވެ. ރަމްޒީ އުފާވެރިކަމެއް ލިބުނަސް އެއީ މީހުންގެ ތަކްލީފުތަކަށް ހުރި ސީދާ ތަސައްލީއެއް ކަމަކަށް ނުބެލެވެއެވެ. އެވާހަކަ ބާއްވާށެވެ.\nރިޔާސީ ވައުދުތަކުގެ އިތުރުން މަޖިލީހުގެ އިންތިހާބުގައި އަދި މާ ވަރުގަދަ ވައުދުތައް ވިއެވެ. ދޭދޭ މެންބަރުންވެސް އެތަކެއް ވައުދެއް ވިއެވެ. އޮޑިޓަރުން އައިސް ވަގުން ތިބިތަނަކުން ދެންދެން ނެރެދެއްކިއެވެ. ހީވީ ހަމަ އެމީހުން ގޮޅިތަކުގައި ތިބި ހެންނެވެ. ލިބޭ އާމްދަނީ ދެގުނަ ކޮށް މާއުފާވެރި ދިރިއުޅުމެއް ދިވެހީންނަށް ދެއްކިއެވެ. އަދި އެމްޑީޕީއަށް ވެރިކަން ނުލިބިއްޖެ ނަމަ ވާނެ ގޮތްވެސް އެމްޑީޕީން ކިޔައިދިނެވެ.\nކޮންކަމެއް ހެއްޔެވެ؟ "ފުލުހުންނާއި ސިފައިންނަށް، ސަރުކާރަށް އޮންނަ އިތުބާރު ގެއްލިގެން ދާނެއެވެ. ކުރެވޭ ޝަރީއަތްތަކުގައި ސިޔާސީ ކުލަ ޖެހިގެންދާނެއެވެ. ރިޝްވަތުގެ ހުތުރު ފައިސާއާއެކީގައި ދިވެހި ވެރިކަން ބަގާވާތަކުން ބަދަލު ވެގެން ދާނެއެވެ. ދިވެހީންގެ ބާރުވެރިކަން ގެއްލިގެން ދާނެއެވެ."\nމި ވެރިކަމުގެ ތިންއަހަރު ފުރިހަމަ ވެގެން ދަނީއެވެ. ދިވެހީންނަށް ހާސިލްވީ ކޮންކަމެއްހެއްޔެވެ؟ މަތީގައި ބުނެވުނު އެއްވެސް ކަމެއް ހާސިލެއް ނުވެއެވެ. ބަހަނާއަކަށް ދައްކަނީ އަބަދުވެސް ކޮވިޑްއެވެ. ގިނަ ކަންކަމުގައި ފެންނަނީ ފެއިލް ވެފައިވާ ތަނެއެވެ. ވިވައުދު ތައް ނުފުއްދުނު އިރު އެހެން މައްސަލަތައްވެސް ހައްލުވެފައެއް ނުވެއެވެ. ކުނީގެ މައްސަލައަށް ހައްލެއް ނުގެނެވުނެވެ. ހިޔާ ފްލެޓްތަކުގެ ކަންކަން އަދިވެސް އޮތީ ވާނުވާގައެވެ. ފިޔަވަތީގެ މައްސަލަ ދަނީ ބޮއްސުން ލަމުންނެވެ. ޑްރަގް މައްސަލައެވެ. ތައުލީމީ ދާއިރާ އެހެން ދިމާލަކަށް މިސްރާބު ޖަހާހެން ހީވެއެވެ. އިހްތިސާސް މައްސަލަ ހައްލެއް ނުވެއެވެ. ޑްރަގެވެ. ވައްކަމެވެ. ބަދަލު ދިނުމެވެ.\nސުވާލަކީ ކަންކަން ނުވަނީ ކީއްވެގެން ހެއްޔެވެ؟ އެމްޑީޕީގެ ސަބަބުން ހެއްޔެވެ؟ ކޯލިޝަންގެ ސަބަބުން ހެއްޔެވެ؟ ވެރިކަމަށް އަންނަން އުޅުނު އިރު ކޯލިޝަނުގެ އަޑަށްވުރެ ގަދައަށް އިވުނީ އެމްޑީޕީގެ އަޑެވެ. އެޕާޓީގެ ވައުދު ތަކުގެ އަޑެވެ. ރައްޔިތުންނަށް ގެނެސްދޭނެ ތަނަވަސްކަމާއި އަދުލު އިންސާފައި، ދައުލަތުން ވައްކަން ކުރެވޭނެ ލޯވަޅުތައް ބަންދުކުރާނެ ވާހަކައެވެ. މީހުނަށް ވަޒީފާދޭނެ ވާހަކައާއި، ޑްރަގްފަދަ ވަބާތަކުން މިންޖުކޮށްދޭނެ ވާހަކައާއި ބޯހިޔަވަހިކަން ކަށަވަރު ކޮށްދޭނެ ވާހަކައެވެ. ރަށްރަށަށް ބާރުތައް ދޫކުރާނެ އަޑެވެ. އެހެން ނަމ،ަވެސް އޭގެ އެއްވެސް ކަމެއް ފެންނަމުންނުދަނީ ކޯލިޝަންގެ ވެރިކަމެއް ވީމާހެއްޔެވެ؟ ބައިއަޅަން ޖެހޭ ސިފަތަކެއް ހުރީމަ ހެއްޔެވެ؟ ނުވަތަ ވަކިބަޔަކު ހިމާޔަތްކޮށް ވަކިބަޔަކު ފްރޭމް ކުރަންޖެހެނީ ނުބައި ގޮޅިއަކަށް އެރިގެންހެއްޔެވެ؟\nރައީސް ނަޝީދު ވަނީ ރައީސް ސޯލިހުއަށް ސިޔާސީ ތާއީދު ނުކުރައްވާނެ ކަމަށް ވިދާޅުވެފައެވެ. އެމްޑީޕީގެ މެނިފެސްޓޯ ނުހިނގީއެވެ. ރައީސް އޮފީހުން ފަހުން ބުނީ ހިންގަނީ ކޯލިޝަން މެނިފެސްޓޯ އެއް ކަމަށެވެ. މެނިފެސްޓޯ އުފެދުނީ ކޮން އިރަކު ކަމެއް ނޭނގެއެވެ. އެކަމަކު މިއީ ދިވެހި ރައްޔިތުންނަށްޓަކައި ހިންގާ ވެރިކަމެކެވެ. އެނގޭ ކަމަކީ މިހާރު މިހިނގަނީ ކޯލިޝަން ބޭނުންވާ ގޮތަށް ކަމެވެ. އަދި މިވެރިކަން ހިންގާ ގޮތް އެމްޑީޕީގެ ބައެއް މެންބަރުންނަށްވެސް ކަމުނުދާކަމެވެ. ތުން ފިއްތައިގެން ދުވަސްކޮޅަކު ތިބުމަށްފަހު މިހާރު ފެންނަނީ ފާޅުގައި ސަރުކާރަށްވެސް ބަވާތަނެވެ. އެޕާޓީން ވީވައުދު ފުއްދޭ ގޮތެއް ނުވެގެންނެވެ.\nއެހެންކަމުން ވެރިކަމަށްއައުމަށް ކޯލިޝަން ހެދުން ލެއްވުމަކީ ހިތި ކަމަކަށް މިވަނީ ވެފައެވެ. މައްސަލައަކަށް ވަނީ ކޯލިޝަންގެ ނަންދީގެން ވެރިކަމަށް އައުމެވެ. އެހެންވުމުން ހިންގޭ ސިޔާސަތެއް ނެތުމެވެ. ރައްޔިތަކަށް ލިބޭ ބާރެއް ، މަންފާއެއް ނެތެވެ.\nކޯލިޝަން ލީޑަރުންރައީސް އޮފީސްރައީސް ނަޝީދުރައީސް ޔާމީންރައީސް ޞާލިޙްރައްޔިތުންގެ މަޖިލިސް


Aadhayaa Hilaafah Binhelun Ginave, Mulhi America Barru Sunnaafathi Vegendhaa "Bodu Binhelun" Annanee! - Vaguthu\nއާދަޔާ ހިލާފަށް ބިންހެލުން ގިނަވެ، މުޅި އެމެރިކާ ބައްރު ސުންނާފަތި ވެގެންދާ "ބޮޑު ބިންހެލުން" އަންނަނީ!\nއެމެރިކާގެ ކެލެފޯނިއާ އަކީ ޔަޤީންކަމާއެކު ދުނިޔެއަށް އަންނާނެ އެންމެ ބާރުގަދަ އެއް ބިންހެލުން އަންނާނެ ކަމަށް މީގެ އެތައް އަހަރެއް ކުރިން ބެލެވިފައިވާ ސްޓޭޓެވެ. ފާއިތުވެދިޔަ ދެތިން ދުވަހެއްގެ ތެރޭގައި މި ސަރަޙައްދަށް ވަނީ އާދަޔާއި ޚިލާފަށް ބިންހެލުން ގިނަވެ ބޮޑު ބިންހެލުމެއްގެ ނުރައްކާ ދެގުނަވެގެން ގޮސްފައެވެ.\nމީގެ ކުރިން ތަޖުރިބާކާރުން ކުރިޔަށްގެންދިޔަ ހޯދުންތަކުގެ އަލީގައި އެނގިފައިވާ ގޮތުގައި، ކުދި ބިންހެލުން ގިނަ ވުމަކީ ބޮޑު ބިންހެލުމެއް އަންނާން އުޅޭކަމުގެ އެންމެ ފަހުގެ ނިޝާންތަކެވެ. ޚާއްސަކޮށް ބޮޑު ބިންހެލުންތައް އަންނާނެ ކަމަށް ބެލެވިފައިވާ ސަރަޙައްދުތަކަށް ބިންހެލުން އިތުރު ވުމަކީ ނުރައްކާތެރި ބޮޑު ބިންހެލުމެއްގެ އަލާމާތްތައް ކަމަށާއި އެފަދަ ބިންހެލުންތަކުގެ ސަބަބުން "ބޮޑު ބިންހެލުމުގެ" ބާރު ދުވަހެއް ދުވަހަކަށް އިތުރުވާ ކަމަށް އެފަރާތުން ބުނެފައި ވެއެވެ.\nއެމެރިކާގެ ކެލެފޯނިއާއަށް މިދިޔަ ބުރާސްފަތި ދުވަހުގެ ރޭ ރެކްޓަރ މިންގަނޑުން 6.4 ގެ ބާރުމިނުގައި ބާރުގަދަ ބިންހެލުމެއް އައިސްފައި ވާއިރު، އެ ބިންހެލުމަށްފަހު ހާހަކަށްވުރެ ގިނަ ކުދި ބިންހެލުން އެ ސަރަޙައްދަށް އައުމަށްފަހު މިއަދު ރެކްޓަރ މިންގަނޑުން 7.1 ގެ ބާރުމިނުގައި ބާރުގަދަ ބިންހެލުމެއް އައިސްފައި ވެއެވެ. މި ބިންހެލުންތައް އައިސްފައި ވަނީ ކެލިފޯނިއާގެ އެކި ސަރަހައްދުތަކަށާއި، އަލަސްކާ އަށެވެ.\nބުރާސްފަތި ދުވަހުގެ ރެޔާއި މިއަދު އެމެރިކާއަށް އައި ބިންހެލުމަކީ ފާއިތުވެދިޔަ 20 އަހަރުގެ ތެރޭގައި އެ ސަރަހައްދަށް އައި އެންމެ ބާރުގަދަ ބިންހެލުން ކަމަށް ވެއެވެ. މި ބިންހެލުމުގައި ކެލެފޯނިއާގެ ގެތަކާއި އާންމު އެނޫންވެސް ތަންތަނުގެ އިތުރުން މަގުތަކާއި އާންމުންގެ މުދަލަށް ބޮޑެތި ގެއްލުންތައް ލިބިފައިވާއިރު، އަލިފާން ރޯވުމުގެ ހާދިސާތައްވެސް ވަނީ ހިނގާފައެވެ. މީގެ އިތުރުން މި ބިންހެލުމުގައި ގިނަ ބަޔަކު ޒަހަމްވި ކަމުގެ ރިޕޯޓްތަށް ވެސް ލިބިފައިވާއިރު އަދި މީހަކު މަރުވި ކަމުގެ ރިޕޯޓެއް ނުލިބެއެވެ.\nކުދި ބިންހެލުންތައް އިތުރުވުމުގެ ސަބަބުން އެމެރިކާއަށް ބާރުގަދަ ބިންހެލުމެއް އަތުވެދާނެކަމުގެ އިންޒާރު އެޤައުމުގެ ޖިއޮލޮޖިކަލް ސާވޭއިން ވެސް މިހާރު ދީފައިވާއިރު، އެ އިދާރާއިން ބުނެފައި ވަނީ ކުރިޔަށް އޮތް ހަފްތާއެއްހައި ދުވަސް ތެރޭ އެޤައުމަށް ރެކްޓަރ މިންގަނޑުން 6.0 އަށްވުރެ މަތިން ބިންހެލުމެއް އައުމުގެ 27 އިންސައްތަ ފުރުސަތު އެބައޮތް ކަމަށެވެ. އަދި ރެކްޓަރ މިންގަނޑުން 7.0 ގެ ބާރުގައި ބިންހެލުމެއް އަތުވެދާނެ ކަމުގެ ނުރައްކާ3އިންސައްތައިގައި އޮތް ކަމަށްވެސް އެ އިދާރާއިން ވަނީ ބުނެފައެވެ.\nމިއަދު ރެކްޓަރ މިންގަނޑުން 7.1 ގެ ބާރުމިނުގައި އެމެރިކާއަށް ބިންހެލުމެއް އައީ، މިދިޔަ ބުރާސްފަތި ދުވަހުގެ ރޭ ރެކްޓަރ މިންގަނޑުން 6.4 ގެ ބާރުމިނުގައި އައި ބިންހެލުމާއެކު ބާރުގަދަ އިތުރު ބިންހެލުމެއް އައުމުގެ 50 އިންސައްތަ ފުރުސަތު އޮތް ކަމަށް އެމެރިކާގެ ޖިއޮލޮޖިކަލް ސާވޭއިން ބުނެފައި ވަނިކޮށެވެ. އެ އިދާރާގެ ވެބްސައިޓުގައި ބުނެފައިވަނީ އާއްދީތަ ދުވަހަށްފަހު މިހާތަނަށް ކޮންމެ މިނެޓްއަކު ބިންހެލުން އަންނަ ކަމަށެވެ.\nކެލެފޯނިއާގެ ސެން އެންޑްރިއާސްއަށް އަންނާނެ ކަމަށް ބުނެވޭ ބިންހެލުމަކީ، ކޮންމެވެސް އިރެއްގައި ޔަޤީނުންވެސް ދުނިޔެ ދެކޭނެ ބިންހެލުމެއް ކަމަށާއި، އެ ބިންހެލުމުގެ ބާރުމިން ރެކްޓަރ މިންގަނޑުން ގާތްގަނޑަކަށް 10.0 އަށް އަރާނެ ކަމަށް ތަޖުރިބާކާރުން ލަފާކުރެއެވެ. މި އާދަޔާއި ޚިލާފު ބިންހެލުމާއި އެކު އުފެދޭ ސުނާމީ ޤައުމުތަކަށް އަރައި މުޅި ދުނިޔޭގެ ޗާޓަށްވެސް ބޮޑެތި ބަދަލުތަކެއް ގެންނާނެ ކަމަށް އެފަރާތްތަކުން ބުނަމުންދެއެވެ. މި ބިންހެލުން އަންނާނެ ކަމަށް ކުރިން ލަފާ ކުރެވުނު މުއްދަތު މިހާރު ހަމަވެފައިވާއިރު، ދެން ކޮންމެ ވަގުތެއްގައިވެސް މި ބިންހެލުމާއި ކުރިމަތިލާން ޖެހިދާނެ ކަމަށް ސައިންސްވެރިން ބުނެއެވެ.\nޗިލީއަށް ބާރުގަދަ ބިންހެލުމެއް އަތުވެއްޖެ\nޖުލައި 6, 2019 22:58\nސުބުހާނައްﷲ ﷲގެ ކުޅަދުންވަންތަ ކަން. ޔާ ﷲ އަޅަމެން ރައްކާތެރި ކުރައްވާފާދޭ. އާމީން\nޖުލައި 6, 2019 23:16\nޖުލައި 6, 2019 23:25\nތިޔަވަރަށް ބިން ހެލުން ގިނަވެގެން އުޅޭ ޚަބަރުތަކެއް، އަޅުގަނޑުމެން ކުޑައިރަކު އަޑެއް ނާހަން، ހަމަ އެގޮތަށް އިސްލާމީ ޝަރީޢާ އަކީ ހަރުކަށި އެއްޗެއް ކަމަކަށް ވެސް އަޅުގަނޑުމެން ކުޑައިރަކު އަޑެއް ނާހަން، އަދި އެއްޖިންސުން ގުޅުން ހިންގުމަކީ ރަނގަޅުކަމެއް ކަމަކަށްްވެސް އަޅުގަނޑުމެން ކުޑައިރަކު އަޑެއް ނާހަން،\nޖުލައި 6, 2019 23:52\nޖުލައި 7, 2019 00:25\nއެމެރިކާގެ ބާރެއް ނޯންނާނެ ﷲ ގެ ނިޔާފުޅުގެ ކުރިމަތީގައި.\nޖުލައި 7, 2019 00:32\nމިދުނިޔޭގެ ތާރީހު ބަލާބަލަ. ސައިނސްގެ އަލީގަ ތާރީޚް ބެލީމަ އެގޭނެ މިދުނިޔެގެ ބިން ފުށުއަރާ ބިންހެލުން އައިސް ފަރުބަދަތަށް އުފެދެމުން އަންނަކަން. މިއީ އަލަށްވާކަމެއްނޫން. މިފަދައެތައްކަމެއް ދުނިޔޭގެ ސައިންސްގެ އަލީގަ އެގޭ. އެހެންވީމާ އަޖައިބުބެ ދެއަތް މައްޗަށްނަގަންވީ ވަގުތެއްނޫންމީ. މިކަން ހިނގާނެތީ ރައްކާތެރިވާންވީ. ޙުސްއެކަނި އިސްލާމީ ތާރީޚް ކިޔަވައިގެން މިކަމެއްނޭންގޭނެ\nޖުލައި 7, 2019 11:47\nﷲ ރައްކާތެރިކަން ދެއްވި އަޅަކަށް މެނުވީ ރައްކާތެރިކަމެއް ނުލިބޭނެ! އަވަހަށް ﷲގެ މަގަށް ރުޖޫޢަވޭ….\nޖުލައި 7, 2019 01:39\nޖުލައި 7, 2019 01:45\nޔާﷲ ޢަޅަމެންރައްކަާކޮއްދެއްވާފާންދެވެ އާމީން\nޖުލައި 7, 2019 02:59\nރާއްޖެއަށްވުރެ އެމެރިކާގައި މުސްލިމުން ގިނަ\nޖުލައި 7, 2019 06:19\nތާއަބަދަށް ދިރިދެމިވޮޑިގެންވާ ﷲ ސވ އެކަލާންގެ އަޅުތަކުންނައް އޯގާވަންތަވެވޮޑިގަންނަވާ. އަދިކޮންމެތަނެއްގައިވީނަމަވެސް އެކަލާންގެ އަށްއީމަންވެހެޔޮއަމަލްތައްކޮށް އުޅޭ އަޅުތަކުންނައް ކޮންމެނުރައްކަލަކުންނާއި ބިރުވެރިކަމަކުން ސަލާމަތާވެވޭނެގޮތްތައްއިރާދަފުޅުކޮށްދެއްވާ. ޥަﷲއައްލަމް\nޖުލައި 7, 2019 08:31\nމުޅިދުނިޔޭގެ ނިސްބަތުންވެސް އެއްމެ ކާފަރުން ގިނައީ އެމެރިކާގަ، އެއްމެ ނުލަފާ ޖައްބާރު މަލްޢޫނުން ތިބީ އެމެރިކާގަ! އެއްމެ ފާހިޝް އަމަލުތައް ފާޅުގައި ކުރަނީ އެމެރިކާގަ! މުޅިދުނިޔޭގައި ހަންފަތުރަން އުޅެނީ އެމެރިކާނުން! އިސްލާމީ އުއްމަތުގެ އަދާވާތްތެރިޔަކީ ވެސް އެމެރިކާ!\nޖުލައި 8, 2019 00:02\nހަރުބީ ކާފަރުން އަދި އެއަށް ވުރެ ގިނަ\nޖުލައި 7, 2019 07:38\nފާހަގަކޮށްލަންޖެހޭ ކަމަކީ ނޫސްވެރިންނަށްވެސް ފެންނަނީ އެއްފަރާތްކަމަށް ވުމެވެ. މިޤަވްމުގައި ހިންގަމުންދާ ކަންތަކާއި މެދުވެސް ލިޔެލަން ވީނޫންތޯއެވެ. މިހާރު އޮލިމްޕަހުގައި ދައްކާ މާމުއި ކިޔާ ފިލްމާމެދުވެސް ނިކަން ލިޔެލަބަލާށެވެ. އެއީ ފިލްމަކަށްވުރެން މުޖުތަމަޢު ފަސާދަ ކުރުމަށް ކުޅެފައިވާ ޑްރާމާއެކެވެ. އޭގައި ހިތްވަރު ދީފައިވަނީ:\n1- އެއްޖިންސުން ގުޅުން ހިންގުން\n3- މަކަރާއި ޙީލަތް ހެދުން\n4. މަސްތުވާތަކެތި ބޭނުންކުރުން.\nމި ބަލާ ލުމުން މި ފިލްމުތައް ހަދާމީހުންގެ މަޤްސަދާއި މެދު ސުވާލު އުފެދެއެވެ. މިއީ ޢާއްމު އިޖުތިމާޢީ މިންގަޑުތައް ބަޔާކުރާ ޤާނޫނާއި ދިމާ ޚިލާފު އެއްޗެއްކަން ވަރަށް ސާފެވެ.\nޖުލައި 7, 2019 21:22\nކީރިތި ޤުރްއާންގެ ސޫރަތުލް ޒަލްޒަލާ އާއި އޭގެ މާނަ ބައްލަވާލައްވާ.\nޖުލައި 7, 2019 22:51


SunOnline: Madivian in Bangladesh ge Dhaka ah haassa dhathuruthakeh\nމޯލްޑިވިއަނުން ބަންގްލަދޭޝްގެ ދާކާއަށް ހާއްސަ ދަތުރުތަކެއް\nމުޙައްމަދު ނާއިލް ހަފީޒް 13 Jul 2021, 14:07\nކުރިއަށް އޮތް އަޟްހާ އީދާ ގުޅިގެން މޯލްޑިވިއަން އިން ބަންގްލަދޭޝްގެ ވެރިރަށް ޑާކާ އަށް ހާއްސަ ދަތުރުތަކެއް ކުރުމަށް ނިންމައިފިއެވެ.\nމޯލްޑިވިއަނުން މިއަދު ބުނީ މި ދަތުރުތައް ކުރުމަށް ހަމަޖެހިފައިވަނީ މި މަހުގެ 21 އަދި 23 ވަނަ ދުވަހުކަމަށެވެ.\nމޯލްޑިވިއަންގެ ޕަބްލިކް ރިލޭޝަންސް އެންޑް ކޮމިޔުނިކޭޝަންސް މޫސާ ވަސީމް "ސަން" އަށް ވިދާޅުވީ ދަތުރުކުރުމަށް ހުޅުވާލާ ލުއިތަށް ދިނުމާ ގުޅިގެން ބަންގްލަދޭޝްއަށް ފުދޭވަރަކަށް ޑިމާންޑް އެބައޮތް ކަމަށެވެ.\n"އެހެންވެގެން އިތުރު ދެ ފްލައިޓެއް އަޅަނީ މި. ކުރިން ދެން އަޅުގަނޑުމެން ޝެޑިއުލްކޮށްފަ [މިވަނީ] މިމަހު 13 ގެ ކުރިން. އެކަމު މި ދެ ދުވަހަކީ ކުރިން ފްލައިޓެއް ޝެޑިއުލްކޮށްފަ އޮތް ދެ ދުވަހެއް ނޫން, އެކަމަކު އަޕްއޮން ޑިމާންޑް އަޅުގަނޑުމެން ދެ ފްލައިޓް އަޅާގޮތަށް އެ ވަނީ." މޫސަ ވިދާޅުވިއެވެ.\nމީގެ އިތުރުން އޭނާ ވިދާޅުވީ މިހާރު ބަންގްލަދޭޝް އިން ރާއްޖެއަށް ދަތުރުކުރުމުގެ ހުއްދަ ދީފައިވާކަމަށެވެ. އެހެންކަމުން ރާއްޖެއިންވެސް އަދި ރާއްޖެއަށްވެސް ދަތުރުކުރެވޭނެކަމަށް އޭނާ ވިދާޅުވިއެވެ.\nއަވަށްޓެރި އިންޑިއާ ހިމެނޭގޮތުން ސައުތު އޭޝިއާގެ ގައުމުތަކުން ރާއްޖެ އަންނަ ފަތުރުވެރިންނަށް ރާއްޖޭގެ ބޯޑަރު ހުޅުވާލަން ނިންމާފައިވާ ކަން ރައީސުލްޖުމުހޫރިއްޔާ އިބްރާހިމް މުހައްމަދު ސާލިހް އިއުލާނުކުރެއްވީ މިދިޔަ މަހުގެ 29 ވަނަ ދުވަހުއެވެ.\nއެގޮތުން މި މަހުގެ އެއްވަނަ ދުވަހުން ފެށިގެން ވޯކް ޕާމިޓް އޮންނަ ފަރާތްތަކަށް ރާއްޖެއާދެވޭނެ ގޮތަށް ބޯޑަރު ވަނީ ހުޅުވާލާފައެވެ. އަދި މި މަހުގެ 15 ވަނަ ދުވަހުން ފެށިގެން ދެކުނު އޭޝިއާގެ ފަތުރުވެރިންނަށްވެސް ރާއްޖެ އަލުން ހުޅުވާލަން ވަނީ ނިންމާފައެވެ.


Covid adhi dhuvaskolheh vandhen ulheyne: Bayontek\nއަަޒްލީމް ތޫރަޖް: ކޮވިޑްގެ ހާލަތަށް އާންމުން ފަރިތަވަމުންދާ ކަމަށް ވިދާޅުވި\nދުނިޔެ ކޮވިޑާ ހެދި ގަތްބިރު މިހާރު މަޑުމަޑުން ފިލަމުންދާ ކަމަށް ބަޔޮންޓެކުން ބުނެފި އެވެ.\nތުރުކީ ދަރިފަސްކޮޅުން ޖަރުމަނަށް ހިޖުރަކޮށް ދިރިއުޅެމުން ގެންދާ ސައިންސްވެރިޔާ އަދި ބަޔޮންޓެކްގެ އެއް ބާނީ އަޒްލީމް ތޫރަޖް ވިދާޅުވި ގޮތުން ކޮވިޑާ ގުޅިގެން ފެތުރިގަތް ބަލިމަޑުކަން މަޑުމަޑުން ނެތިދާނެ އެވެ.\nއެމެރިކާގެ ސީއެންބީސީއަށް ދެއްވި އިންޓަވިއުއެއްގައި އަޒްލީމް ވިދާޅުވީ ކޮވިޑާއެކު އާންމުން އުޅެން ދަސްކޮށްފި ކަމަށެވެ. އަދި ކޮވިޑަކީ މިހާރު ބޭސްވެރިކަމަށް ގުޑުވާލެވޭ ބަލިމަޑުކަމެއް ކަމަށެވެ.\nކޮވިޑްގެ އާ ވޭރިއަންޓްތަކާ ގުޅޭގޮތުން ސުވާލު ދެންނެވުމުން އަޒްލީމް ވިދާޅުވީ އާ ވައްތަރުތަކަށް ހޭނެން އަދި ދުވަސްކޮޅެއް ނަގާނެ ކަމަށާއި ދުނިޔެއަށް ފެތުރިގަތް ބޮޑެތި ބަލިތަކުން އަރައިގަތުމަށް މީހުން ދަސްކުރީ ކަމަށެވެ.\nއާ ވޭރިއަންޓްތަކާ ގުޅިގެން ބަޔޮންޓެކް ވެކްސިނަށް ވެސް ބަދަލު ގެންނާނެ ކަމަށް އަޒްލީމް ވިދާޅުވި އެވެ. އޭނާ ވިދާޅުވީ ކޮވިޑަކީ އެކި މާހައުލަށް ވޭރިއަންޓް ތަފާތުވާ ބަލިމަޑުކަމެއްކަށް ސައިންސަށް އެނގުނީ ވޭރިއަންޓްތައް ފެތުރިގަތް ފަހުން ކަމަށެވެ.\nއަޒްލީމް ވިދާޅުވި ގޮތުން ހަށިގަނޑުގެ ދިފާއީ ނިޒާމް ކޮވިޑަށް ފަރިތަކުރުމަށް ދުވަސް ނަގަ އެވެ. އޭނާ ވިދާޅުވީ އެފަދަ ވައިރަސްތައް ސައިންސް ދެނެގެންފައިވާ ކަމަށާއި ބައެއް ފަހަރު ބޭހުގެ ބާރުދާއިރު ވެސް ވައިރަހުގެ އަސަރު ފިލާ ނުދާ ކަމަށެވެ.\nކޮވިޑަށް ބޫސްޓާ ޑޯޒެއް ޖަހަން ޖެހެނީ ހަށިގަނޑުގައި ވައިރަސް ފިލައިގެން އުޅޭނެ ކަމަށް ބަލާފައި ކަމަށް އޭނާ ވިދާޅުވި އެވެ. އަދި ދުވަސްކޮޅެއް ފަހުން ދިފާއީ ބާރުގެ މައްޗަށް ވައިރަސް ގަދަވެގެންފި ނަމަ ބޮޑުވަރުކުރާނެތީ ކަމަށް އޭނާ ވިދާޅުވި އެވެ.\nޖަރުމަނުގައި ބޭސްވެރިކަމުގެ ރޮނގުން ދޭ އެންމެ ޝަރަފްވެރި އިނާމު ބަޔޮންޓެކް ސައިންސްވެރިންނަށް ވަނީ ލިބިފަ އެވެ. އެއީ ދުނިޔޭގައި ކޮވިޑް ފެތުރިގަތް ވަގުތާ ދިމާކޮށް އެ ބައްޔަށް އެމްއާރްއެންއޭ ދިފާއީ ވެކްސިން އުފެއްދި ސައިންސްވެރިންނެވެ.\nމި އިނާމަށް ހޮވިފައި ވަނީ އޫރު ޝަހީން އާއި އަޒްލީމް ތޫރެޖް އަދި ހަންގޭރީގެ ބަޔޯކެމިސްޓް، ކެޓަލީން ކެރީކޯ އެވެ.\nއޫރު ޝާހީން އާއި އަޒްލީން ތޫރެޖް އަކީ ތުރުކީ ނަސްލުގެ ދެމަފިރިންނެވެ. ދިރިއުޅެނީ ޖަރުމަނުގަ އެވެ.


Fuvahmulaku City public library maraamaathu kurumuge masahkah kohdheyne faraatheh hoadhumaai behey - Fuvahmulah City Council\nފުވައްމުލަކު ސިޓީ ޕަބްލިކް ލައިބްރަރީ މަރާމާތު ކުރުމުގެ މަސައްކަތް ކޮށްދޭނެ ފަރާތެއް ހޯދުމާއިބެހޭ\n28 ނޮވެމްބަރ 2019\n1. ފުވައްމުލަކު ސިޓީ، ޕަބްލިކް ލައިބްރަރީ މަރާމާތު ކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއެވެ. ވީމާ، މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުޠުހަމަވާ ހުރިހާ ފަރާތްތަކަށް ހުޅުވާލަމެވެ.\n2. މި މަސައްކަތަށް ޝަރުޠުހަމަވާ ފަރާތެއް ހޯދުމުގައި ބަލާނީ ބީލަން ފޮތުގައިވާ ކަންތައްތަކަށެވެ. މިކަމަށް ކުރިމަތިލާ ފަރާތްތަކުގައި ހުންނަންޖެހޭ ޝަރުޠުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ބަޔާންކުރެވިފައިވާނެއެވެ.\n3. މި ބީލަމުގައި ބައިވެރިވުމަށް ފުވައްމުލަކު ސިޓީ ކައުންސިލްގައި ރަޖިސްޓްރީ ކުރައްވަންޖެހިވަޑައިގަންނަވާނެއެވެ. ރަޖިސްޓްރީ ކުރެއްވޭނީ 01 ޑިސެންބަރު 2019 އިން 10 ޑިސެންބަރު 2019 އަށް ބަންދު ނޫން ކޮންމެ ދުވަހެއްގެ 08:30 އިން 13:00 އަށް ފުވައްމުލަކު ސިޓީ ކައުންސިލްގެ އިދާރާގައެވެ.\n4. ރަޖިސްޓްރީކުރެއްވުމުން ބީލަންފޮތް އެފަރާތަކާއި ޙަވާލުކުރެވޭނެއެވެ.\n5. މި ޕްރޮޖެކްޓާއި ގުޅޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 10 ޑިސެންބަރު 2019 ވާ އަންގާރަ ދުވަހުގެ 13:00 ގެ ކުރިން، ތިރީގައިވާ އީމެއިލް އެޑްރެހަށެވެ.\n6. ބީލަން ހުޅުވުން އޮންނާނީ 15 ޑިސެންބަރު 2019 ވާ އާދީއްތަ ދުވަހުގެ 11:00 ގައި ފުވައްމުލަކު ސިޓީ ކައުންސިލްގެ އިދާރާގެ ޖަލްސާކުރާ މާލަމުގައެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\nފޯން: 6862829، 6862828، 6862830


ޅ. ޗެމްޕިއަންޝިޕް 2019 (އަންޑަރ 21) ފުޓްބޯޅަ މުބާރާތް ހިންގައިދޭނެ ޖަމްޢިއްޔާ ޖަމާޢަތެއް ހޯދުން\nޅ. ޗެމްޕިއަންޝިޕް 2019 (އަންޑަރ 21) ފުޓްބޯޅަ މުބާރާތް މިކައުންސިލާއި ގުޅިގެން ހިންގައިދޭނެ ޖަމްޢިއްޔާ ޖަމާޢަތެއް ހޯދުމަށް ބޭނުންވެއްޖެއެވެ.\nބިޑްގައި ރަޖިސްޓްރީވުމަށް ބޭނުންވާ ޖަމްޢިއްޔާ ޖަމާޢަތްތަކުން 27 އޮކްޓޯބަރ 2019 ވާ (އާދީއްތަ) ދުވަހުގެ 12:00 ގެ ކުރިން ޅ. އަތޮޅު ކައުންސިލްގެ އިދާރާއަށް ދުރުވެ ބިޑްގައި ރަޖިސްޓްރީވުމަށް ދައްކަންޖެހޭ 30ރ (ތިރީސް ރުފިޔާ) ގެ ފީ ދެއްކެވުން އެދެމެވެ.\nބިޑް ޕްރޮޕޯސަލް ހުށަހެޅުން\nޅ. ޗެމްޕިއަންޝިޕް 2019 (އަންޑަރ 21) ފުޓްބޯޅަ މުބާރާތް ހިންގައިދިނުމަށް އެދި ހުށަހަޅާ ބިޑް ޕްރޮޕޯސަލް ހުޅުވުން އޮންނާނީ 31 އޮކްޓޯބަރ 2019 ވާ (ބުރާސްފަތި) ދުވަހުގެ 13:00 ގައި ފާދިއްޕޮޅު އަތޮޅު ކައުންސިލް އިދާރާގެ ޖަލްސާކުރާ މާލާމުގައެވެ.\nމަޢުލޫމާތު ކަރުދާސް އަދި މަޢުލޫމާތު ދިނުމުގެ ބައްދަލުވުން\nމަޢުލޫމާތުދިނުމުގެ ބައްދަލުވުން އޮންނާނީ 28 އޮކްޓޯބަރ 2019 ވާ (ހޯމަ) ދުވަހުގެ 11:00 ގައި، ފާދިއްޕޮޅު އަތޮޅު ކައުންސިލް އިދާރާގެ ޖަލްސާކުރާ މާލަމުގައެވެ. މިބައްދަލުވުމުގައި ބައިވެރިވެވޭނީ ބިޑްގައި ރަޖިސްޓްރީ ވެފައިވާ ފަރާތްތަކަށެވެ.\nޅ. ޗެމްޕިއަންޝިޕް 2019 (އަންޑަރ 21) ފުޓްބޯޅަ މުބާރާތް ހިންގައިދޭނެ ޖަމްޢިއްޔާއެއް ހޯދުމާއި ގުޅޭ މަޢުލޫމާތު ކަރުދާހާއި ގުޅުންހުރި ލިޔެކިޔުންތައް މިކައުންސިލްގެ ވެބްސައިޓް www.lhaviyani.gov.mv އިން ޑައުންލޯޑްކުރެވެން ހުންނާނެއެވެ.\nއެޑްމިނިސްޓްރޭޝަން އެޗްއާރު އެންޑް އިންފޮރމޭޝަން ޔުނިޓް\nޅ. ނައިފަރު، ދިވެހިރާއްޖެ،\nފޯން: 6620331 ނުވަތަ 6620118، ފެކްސް: 6620043\n17 އޮކްޓޫބަރު 2019\nޕަބްލިޝްކުރި ތާރީޚު: 17 އޮކްޓޫބަރު 2019\nޕަބްލިޝްކުރި ގަޑި: 1211\nސުންގަޑި: 28 އޮކްޓޫބަރު 2019 1100


BREAKING|2Aharuge Kokko Himeney Gothah 15 Kuhjaku Rape Kuri Mahsalaeh! - Vaguthu\n2 އަހަރުގެ ކޮއްކޮ ހިމެނޭ ގޮތަށް 15 ކުއްޖަކު ރޭޕްކުރި މައްސަލައެއް!\nދިވެއްސަކު، އޭނާގެ ދެ އަހަރުގެ ކޮއްކޮ ހިމެނޭ ގޮތަށް 15 ކުއްޖަކު ރޭޕްކުރި ކަމަށް ބުނާ މައްސަލައެއް ފެންމަތިވެ، ފުލުހުން މައްސަލަ ބަލަން ފަށައިފިއެވެ.\nމައުލޫމާތު ލިބިފައިވާ ގޮތުން އެ މީހާ ވަނީ ކުދިން ރޭޕްކޮށް، ބްލެކްމެއިލް ވެސް ކޮށްފައެވެ. އޭގެ ތެރޭގައި އޭނާގެ އާއިލާ ދެ ކުއްޖަކު ހިމެނޭ ކަމަށްވެއެވެ.\nމީސް މީޑިއާގައި މި މައްސަލަ އާ ގުޅިގެން ގިނަ ބަޔަކު އަންނަނީ ނުރުހުން ފާޅުކުރަމުންނެވެ. އެގޮތުން، ބައެއް މީހުން ބުނެފައިވަނީ މި ފިރިހެން މީހާ އަކީ ސީއެޗްއެސްސީގެ ދަރިވަރެއް ކަަމަށެވެ. އަދި އަންހެން ކުދިންގެ ބަރަހަނާ ފޮޓޯ ހޯދައި، ލީކް ކޮށްލާނެ ކަމަށް ބުނެ އެ ދަރިވަރު ބިރުދައްކަމުން ދާ ކަމަށް ބުނެފައިވެއެވެ.\nމި މައްސަލައާ ގުޅިގެން ފުލުހުން ބުނީ މި މައްސަލަ އެ އިދާރާގެ ސަމާލުކަމަށް އައިސްފައިވާ ކަމަށެވެ. އަދި މިހާރު މައްސަލައާ ގުޅިގެން މައުލޫމާތު ސާފުކޮށް، ބަލަންޖެހޭ ކަންކަން ބަލަމުންދާ ކަމަށް ފުލުހުން ބުންޏެވެ.\nމިކަމާ ގުޅޭ އިތުރު އެއްވެސް ތަފްސީލެއް ފުލުހުން ނުބުނެއެވެ.\n"ބަނގުރަލަށް ހުރީ ދެވިހިފާފައި، އެތައް ފަހަރަކު ރޭޕް ކުރިއިރުވެސް ނުހުއްޓުވުނު"\nހަ ކުއްޖަކަށް ޖިންސީ ގޯނާކުރި މީހާ ދޫކޮށްލި މައްސަލަ މަޖިލީހަށް!\nކުޑަ އަންހެން ކުއްޖެއްގެ މަހާނަ ކޮނެގެން ރޭޕް ކޮށްފި\nނޮވެމްބަރު 28, 2021 16:13\nނޮވެމްބަރު 28, 2021 17:19\nމިކަހަލަ ހުރިހާ މައްސަލަ އަކީ ބަރަހަނާ ސައިޓ ތަކަށް ފަސޭހައިން ވަދެވުމާ ގުޅުން އެބަހުއްޓެވެ. އެކަމު ސަރުކާރުންވެސް އަދި ދިރާގާ އުރީދޫ އިންވެސް ސައިޓް ތައް ބްލޮކް ނުކުރެ އެވެ.\nނޮވެމްބަރު 28, 2021 19:38\nތިކަން ސަރުކާރުގެ އެޓެންޝަނައް އެތައް ފަހަރަކު ގެނެވިއްޖެ. އެކަމަކު އަދި ދުވަހަކުވެސް ތިޔަކަމައް ހައްލެއް ހޯދައިދޭން އެއްވެސް ސަރުކާރެއްގައި އެކަށީގެންވާ ކަމެއް ކޮއްދެވިފަކާއެއްނުވޭ. ބޮޑައް ބެލެވެނީ ތިޔަ ކަމުގެ އާދަ ސަރުކާރުގެ ތެރޭގައިވެސް އޮތީކަމައް. އެހެންނޫނީ އެކަން ނުހުއްޓުވޭނެ ސަބަބެއް ނެތް. އަދި ދިރާގު އުރީދޫއިން މިކަމަކާއި އެއްވެސް މިންވަރަކައް ފިޔަވަޅެއް އަޅާކައް މަސައްކަތެއް ނުކުރޭ. އަދި އެއީ އެމީހުންގެ ނަޒަރުގަ އެމީހުންގެ ރެވެނިއު ވެއްޓޭނެކަމަކައްވެސް ވެދާނެ.\nނޮވެމްބަރު 28, 2021 17:22\nބޮޑު ބޭބެގެ ރަށުގެ އާދަކާދަ ތައް ދިރި އާލާވަނީ..\nނޮވެމްބަރު 28, 2021 19:44\nގޯސް އާދަކާދަ ތައް އެކަނި\nނޮވެމްބަރު 28, 2021 18:52\nކޮންމެސް މީހަކު އެޖަނަވާރުގެ ފޮޓޯއެއް ސޯސަލްމީޑިޔާއަށްލާ އެއީކާކުކަން ހާމަކޮއްދީބަ. އޭރުން ސަމާލުވެ ތިބެވޭނީ\nނޮވެމްބަރު 28, 2021 19:26\nއަމަޔަކީ ސީނިޔާ ޓީޗަރެކޯ ، ބަފަޔަކީ ޕޮލިސް އޮފިސަރެކޯ.. މިވަރުން ދެން ޙައްގު އަދަބު ލިބޭނެކަން ޔަގީންވެއްޖެ ދެއްތޯ؟ ޝުކުރިއްޔާ\nނޮވެމްބަރު 29, 2021 09:27\nނޮވެމްބަރު 29, 2021 08:07\nމިހާރުގެ ކުދިން ޔޫޓިޔުބުން ފާޑުފާޑުގެ ވީޑިއޯ ބަލައިގެން ހިންގަމުންދާ ބަދުއަޚުލާޤީ ޢަމަލުތައް ހުއްޓުވުމަށް ކަމާބެހޭ ފަރާތްތަކަށް ގޮވާލާން. މައިންބަފައިންނޭ، ތިޔަބައިމީހުންގެ ދަރީންނާ މެދު ޒިންމާދާރުވޭ!


ޕީޕީއެމް ޕްރައިމަރީއަށް 1146 މީހުން ކުރިމަތިލައިފި – Dhen.mv\nޕީޕީއެމް ޕްރައިމަރީއަށް 1146 މީހުން ކުރިމަތިލައިފި\nކުރިއަށް އޮތް ލޯކަލް ކައުންސިލްގެ އިންތިހާބުގައި ޕީޕީއެމްގެ ޓިކެޓުގައި ވާދަކުރުމަށް 1،164 މީހުން ފޯމު ހުށަހަޅާފައިވާ ކަމަށް އެ ޕާޓީން ބުނެފިއެވެ.\nކައުންސިލް އިންތިހާބަށް ޕީޕީއެމުން ވަމުންދާ ތައްޔާރީތަކުގެ މައުލޫމާތު ދެއްވަމުން މަޑަވެލި ދާއިރާގެ ކުރީގެ މެމްބަރު މުއާޒު މުހައްމަދު ރަޝީދު ވިދާޅުވީ ކުރިމަތިލާފައިވާ މީހުންގެ ތެރެއިން ޕާޓީގެ ޓިކެޓް ދޭނެ ފަރާތްތަކެއް ކަނޑައެޅުމަށް ޕްރައިމަރީ ގިނަ ދާއިރާތަކުގައި ބާއްވަންޖެހޭ ކަމަށެވެ.\nއެގޮތުން މުއާޒު ވިދާޅުވީ ޕްރައިމަރީ ބޭއްވުމަށް ހަމަޖެހިފައިވަނީ 14 އަތޮޅެއްގެ 51 ރަށުގެ އިތުރުން ހަތަރު ސިޓީގައި ކަމަށެވެ.\nމީގެއިތުރުން މުއާޒު ވިދާޅުވީ ޕްރައިމަރީގައި ވޯޓުލެވޭ ފަރާތްތަކުގެ ލިސްޓު އާންމުކުރުމުން ގިނަ ބަޔަކު ޝަކުވާ ހުށަހަޅާފައިވާ ކަމަށެވެ. އެގޮތުން 258 ޝަކުވާ ވޯޓާސް ލިސްޓަށް ލިބުނު ކަމަށާއި ހުރިހާ ޝަކުވާތަކެއް ބެލިއިރު އޭގެ ތެރޭގައި ގިނައިން ޝަކުވާކޮށްފައި ހުރީ ޕީޕީއެމްގައި ކުރީއްސުރެ ވެސް ތިބި މެމްބަރުން، ޕާޓީގެ ދަފްތަރުން އުނިވެފައި ހުރުމުން ކަމަށް މުއާޒު ވިދާޅުވިއެވެ.\nއެކަމާ ގުޅިގެން ޕީޕީއެމްގެ ދަފްތަރު އެކުލަވާލުމުގައި ދަތިތަކެއް ހުރި ކަމަށާއި ނަމަވެސް ދަފްތަރުގައި ހުރި ޝަކުވާތަކަށް އެޓެންޑު ކުރުމަށްފަހު 80 ޕަސެންޓު ރަށްތަކަށް ވޯޓާސް ލިސްޓު ފޮނުވުމުގެ މަސައްކަތް މިހާރު ކުރަމުންދާ ކަމަށްވެސް އޭނާ ވިދާޅުވިއެވެ.\nޕީޕީއެމްގެ ޕްރައިމަރީ ބޭއްވުމަށް ހަމަޖެހިފައިވަނީ އަންނަ ފެބްރުއަރީ މަހުގެ ހަތްވަނަ ދުވަހުއެވެ.


Depression jehumah medhuverivanee keeve?\nލިޔުނީ މަޢާނީ ފަތުހުﷲ އިސްމާޢީލް ޝާއިޢު ކުރީ 23/04/2020\nޑިޕްރެޝަން އިންސާނަކަށް ޖެހުމަށް މެދުވެރިވާ ސަބަބުތަކަކީ ކޮބާ، އަދި އެކަންތައް އެހެން ވަނީ ކޮންގޮތަކަށް؟\nމަޢާނީ ފަތުހުﷲ އިސްމާޢީލް\nޝާއިޢު ކުރީ: 23/04/2020\nDhulhaHeyoSihhathu Mental Health Depression\n"އަލިމަނިކު ގޯތިތެރެއަށް ވަދެގެން ދިޔައިރު ދެކުނު ފަރާތު ފޭރުގަސް ދޮށުގައި އެލުވާފައި ހުރި ވާދިގު އުނދޯލީގައި އަންހެނުން ސަކީނާ އިސްދަށަށް ޖަހާލައިގެން އިނެވެ. އަލިމަނިކު ކައިރި ވުމުން އިސްއުފުލާ ބަލާލިއެއްކަމަކު އެ މޫނުގައި ހިނިތުން ވުމުގެ އަސަރެއްނެތެވެ. ދެލޮލުގައި އުޖާލާކަމެއް ނެތެވެ. ސަކީނާގެ އެ ދިރުމެއް ނެތް ތަސްވީރު ހެކިދެނީ 53 އަހަރު އުމުރުން ގުނަމުންދާ ސަކީނާ ފުންހިތާމައަކާއި ނުތަނަވަސްކަމެއްގެ ތެރެއަށް އޭނާ ގެނބިފައިވާކަމެވެ.\nއޭނާއަކީ މީގެ ކުރިން ކޮންފަދަ އުފާވެރި އަންހެނެއްތޯއެވެ. ގޯތި ތެރެއިން އަބަދުވެސް އިވޭނީ ސަކީނާގެ އުފާވެރި ހުނުމުގެ އަޑާއި ކިޔާލާ ރީތި ނާނާގެ އަޑެވެ. ކޮންމެ ދުވަހަކާއި ކޮންމެ ރެޔަކީ ސަކީނާގެ ފަރިތަ އަތުން ތައްޔާރު ކުރާ މީރު ކާނާތަކުން ކާމޭޒުމަތި ފުރާލެވިފައިވާ ރޭދުވާތަކެވެ. ނަމަވެސް މިހާރު އެރަހަތަކުގެ އަސަރެއްނެތެވެ. އެހުނުމުގެ އަޑެއްނެތެވެ.\nމީގެ ދެތިން މަސްދުވަސް ކުރިން ސަކީނާގެ ހަޔާތަށް ދިމާވި ހިތާމަވެރި ހާދިސާއަކާއެކު އޭނާ އެއިންނަނީ ހުއްޓިފައެވެ. އެތައް ބޭހަކާއި ފަންޑިތަވެސް ހެދިއްޖެއެވެ. ރުޤްޔާވެސް ކުރެވިއްޖެއެވެ. ރަށު ޑޮކްޓަރުގެ ލަފާގެ މަތިން މާލެ ގެންގޮސް ސައިކެޓްރިސްޓަކަށް ދައްކާ ފަރުވާ ނެގި ފަހުން ކޮންމެވެސް ވަރަކަށް ތެދުވެލާ އުޅުނަސް އަދިވެސް ސަކީނާގެ ކުރީގެ ހާލަތަކަށް ރުޖޫއައެއް ނުވެއެވެ.\nއާދެ! ސަކީނާގެ ބައްޔަކީ ..."\nހިތާމައަކީ އިންސާނާގެ ޠަބީޢީ އިޙްސާސެކެވެ. ނޭދެވޭ ތަޖުރިބާތައް ކުރަން ޖެހުމުން ދެރަވެ ނުތަނަވަސްވުމަކީ ޤުދުރަތީ ކަމެކެވެ. އެހެން ނަމަވެސް ބައެއް ޙާލަތްތަކުގައި އިންސާނާ ކުރަމުންދާ ހިތާމައިން ޠަބީޢީކަން ފިލައިގޮސް ބައްޔަކަށް ބަދަލުވާން މެދުވެރިވެއެވެ. މި ބައްޔަށް ޞިއްޙީ މާހިރުން ކިޔަނީ ޑިޕްރެޝަނެވެ.\nޑިޕްރެޝަނަކީ ޢާއްމު ޙާލަތްތަކުގައި ނޭދެވޭ ކަމެއް މެދުވެރިވުމުންވާ ދެރައަށްވުރެ އެތަކެއް ގުނަ އިތުރަށް ހިތާމަކުރުމަށް މެދުވެރިކުރުވާ، އާދައިގެ މުއްދަތަކަށްވުރެ މާގިނަ ޒަމާންތަކަކަށް އެ ހިތާމަ ދިގުލައިގެންދާ ނަފްސާނީ ބައްޔެކެވެ. އެގޮތުން މި ބަލި ޖެހިފައިވާކަމަށް ބެލެވޭނީ ޑިޕްރެޝަންގެ ޢަލާމާތްތައް މަދުވެގެން2ހަފްތާ ވަންދެން ކޮންމެ ދުވަހަކުވެސް ދުވަހުގެ ބޮޑު ބައެއްގައި ހުންނަނަމައެވެ. އެއަށްފަހު މެދުކެނޑުމެއްނެތި އެތަކެއް އަހަރުތަކެއް ވަންދެން ބަލިމީހާއަށް މި ބަލި ތަޙައްމަލުކުރަން ޖެހިދާނެއެވެ. ނުވަތަ އެކި ދުވަސްވަރު ފެނިގެއްލިދާފަދަ ގޮތަކަށް "ޑިޕްރެސިވް އެޕިސޯޑްސް" ކުރިމަތިވުމަކީވެސް އެކަށީގެންވާ ކަމެކެވެ.\n"ޑިޕްރެޝަން ޖެހެނީ ކީއްވެ؟" "އެންމެންވެސް ހިތާމަކުރޭ! އެކަމަކު އެންމެނަށް ޑިޕްރެޝަން ނުޖެހެނީ ކީއްވެ؟" މިއީ ޑިޕްރެޝަނާ ބެހޭގޮތުން ވާހަކަދައްކާއިރު އުފެދޭ ސުވާލުތަކެކެވެ. ޑިޕްރެޝަންގެ ޙަޤީޤަތް ދެނެގަތުމަށްޓަކައި ނިއުރޮލޮޖިކަލް، ސޯޝަލް އަދި ސައިކޮލޮޖިކަލް ފެކްޓަރސް ނުވަތަ ސަބަބުތަކަށް ބަލައިލަންޖެހެއެވެ. ޑިޕްރެޝަނަށް މެދުވެރިކުރުވަނީ މިދެންނެވި ސަބަބުތައް ގުޅިލާމެހިގެންނެވެ.\n"ނިއުރޯ" ނިސްބަތްވަނީ އިންސާނާގެ ނާރުތަކުގެ ނިޡާމާ ގުޅިފައިވާ ކަންކަމަށެވެ. ނާރުތަކުގެ ނިޡާމަކީ އިންސާނާގެ ހަށިގަނޑުގައިވާ ގުނަވަންތަކުގެ މަސައްކަތްތައް ބަލަހައްޓައިދީ، ތަފާތު އިޙްސާސްތައް ގެނެސްދީ، ތަފާތު ޙަރަކާތްތައް ކުރުމުގައި އިންސާނާއަށް އެހީތެރިވެދޭ ނިޡާމެކެވެ. އިނގިރޭސި ބަހުން ދަންނަވާނަމަ އެއީ "ނަރވަސް ސިސްޓަމް" އެވެ.\nނާރުތަކުގެ ނިޡާމުގެ ބައެއް ގުނަވަންތައް\nމި ނިޡާމުގައިވާ އެންމެ މުހިއްމު ގުނަވަނަކީ ހަށިގަނޑުގެ ކޮންޓްރޯލް ސެންޓަރކަމަށްވާ ސިކުނޑިއެވެ. ސިކުނޑިން ހަށިގަނޑުގެ އެހެން ބައިތަކަކަށް ޚަބަރު ފޮނުވައިދިނުމުގައި އެހީތެރިވެދެނީ ނާރުތަކުގެ ނިޡާމުގައިވާ ހަމަލޮލަށް ފެންނަވަރަށްވުރެ ކުދި ދިރު ނުވަތަ ނިއުރޯނެވެ.\nއިންސާނެއްގެ ސިކުނޑީގައި ގާތްގަނޑަކަށް 86 ބިލިއަން "ނިއުރޯންސް" ވެއެވެ. މިދެންނެވި ނިއުރޯންތައް ސިކުނޑިއާ ގުޅިގެން ނާޒުކު މުވާޞަލާތީ ނިޡާމެއް އުފައްދައެވެ.\nނާރުތަކުގެ ނިޡާމުގައިވާ ދިރު ނުވަ ތަ ނިއުރޯން\nޑިޕްރެޝަނަށް މެދުވެރިކުރުވާ މަރުޙަލާގައި ސިކުނޑިއަށް ޖިސްމާނީ ބަދަލުތަކެއް އާދެއެވެ. ޑިޕްރެޝަން ޖެހޭ މީހުންގެ ސިކުނޑީގެ "ލިމްބިކް ސިސްޓަމަށް" އަސަރުކުރާކަމަށް ދިރާސާތަކުން ހޯދިފައިވެއެވެ.\nލިމްބިކް ސިސްޓަމަކީ ސިކުނޑީގެ މުހިއްމު މަސްޢޫލިއްޔަތުތަކެއް އުފުލާ ނިޡާމެކެވެ. ސަމާލުކަންދިނުމާއި ހަނދާންތަކާއި އިޙްސާސްތައް ދައުރުކޮށްދިނުމާއި ކާހިތްވުމާއި ނިދިއައުން ތަންޒީމުކުރުމުގައިވެސް ލިމްބިކް ސިސްޓަމްގައި ހިމެނޭ ގުނަވަންތަކުގެ ދައުރެއްވެއެވެ.\n"ތަލަމަސް" އަދި "އެމީގްޑަލާ"އަކީ އޭގެ ތެރޭގައި ހިމެނޭ މުހިއްމު2ގުނަވަނެވެ. މި2ގުނަވަނުގެ މުހިއްމު މަސްޢޫލިއްޔަތުތަކުގެ ތެރޭގައި ވަށައިގެންވާ މާޙައުލަށް އަންނަ ބަދަލުތައް އިންސާނާގެ ޙިއްސުތައް މެދުވެރިކުރުވައިގެން ދެނެގަތުމާއި ކުއްލި ޙާލަތްތަކުގައި ޢަމަލުކުރުމަށް އިންސާނާގެ ހަށިގަނޑު ތައްޔާރުކުރުމާއި މުހިއްމު ހަނދާންތައް ރައްކާތެރިކުރުން ހިމެނެއެވެ.\nލިމްބިކް ސިސްޓަމްގެ އިތުރުން ޑިޕްރެޝަން ޖެހިފައިވާ މީހުންގެ ސިކުނޑީގެ "ފްރޮންޓަލް ލޯބަށް" ވެސް ނޭދެވޭ ބަދަލުތަކެއް އާދެއެވެ. ފްރޮންޓަލް ލޯބަކީ ސިކުނޑީގެ އެންމެ ކުރިމައްޗަށް އިންނަ ބައެވެ.\nމި ބައިން މައްސަލަތައް ޙައްލުކުރުމަށާއި ހެލިފެލިވެއުޅުމަށާއި ކަންކަން ނިޔާކުރުމަށް އަދި ވިސްނުންތެރިކަމާއެކު ޢަމަލުކުރުމަށް އިންސާނާއަށް އެހީތެރިވެދެއެވެ. އޭގެ އިތުރުން ޖަމާޢަތާ ގުޅިގެން އުޅުމާއި ޖިންސީ އެދުންވެރިކަން ދެމެހެއްޓުމުގައިވެސް ފްރޮންޓަލް ލޯބް މުހިއްމު ދައުރެއް އަދާކުރެއެވެ.\nޑިޕްރެޝަން ޖެހިފައިވާ މީހުންގެ މައްޗަށް ކުރެވޭ ދިރާސާތަކުން ދައްކާގޮތުގައި އެމީހުންގެ ފްރޮންޓަލް ލޯބް ލިމްބިކް ސިސްޓަމާ، ވަކިން ޚާއްޞަކޮށް އެމީގްޑަލާއާ ގުޅިގެން މަސައްކަތްކުރާ ސަރަޙައްދުތަކަށް ބޮޑެތި ބަދަލުތަކެއް އައިސްފައިވެއެވެ. ވުމާއެކު ޑިޕްރެޝަން ޖެހެނީ މިދެންނެވި ގުނަވަންތަކަށާއި އެ ގުނަވަންތަކާ ގުޅުން ހުރި ކެމިކަލްތަކަކަށް ނޭދެވޭ އަސަރުތަކެއް ކުރުމުގެ ސަބަބުން އެބައިތަކުގެ މަސްޢޫލިއްޔަތުތައް އަދާނުކުރެވުމުންކަމަށް ބެލެވެއެވެ.\nކުރިން ދެންނެވުނު ބައިތަކާ ގުޅުންހުރި ކެމިކަލްތަކަށް ކިޔާ ނަމަކީ "ނިއުރޯޓްރާންސްމިޓަރސް"އެވެ.\nމިއީ ސިކުނޑިއާއި ނިއުރޯންތައް ގުޅިގެން އުފައްދާ މުވާޞަލާތީ ނިޡާމު ފުރިހަމަކޮށްދޭ މާއްދާއެވެ. އެހެނީ އެއް ނިއުރޯން އަނެއް ނިއުރޯނާ ޖިސްމާނީ ގޮތުން ގުޅިލާމެހިފައެއް ނުވެއެވެ. ކޮންމެ2ނިއުރޯނެއްގެ ދެމެދުގައި "ސިނެޕްޓިކް ކްލެފްޓް" ކިޔާ ހުސް ޖާގައެއްވާނެއެވެ.\nސިކުނޑިން ފޯރުވައިދޭ ސިގްނަލްތައް އެއް ނިއުރޯނުން އަނެއް ނިއުރޯނަށް ދައުރުވަނީ، ފުރަތަމަ ނިއުރޯން ނިމޭ ހިސާބުން ނުވަތަ އެކްސޯން ޓަރމިނަލުން ނިއުރޯޓްރާންސްމިޓަރސް ބޭރުވެ، އެ ކެމިކަލްތައް ސިނެޕްޓިކް ކްލެފްޓް ހުރަސްކޮށް ދަތުރުކުރުމަށްފަހު ދެވަނަ ނިއުރޯން ފެށޭ ހިސާބަށް ވާޞިލުވުމުންނެވެ. މި މުޢާމަލާތް ހިނގާ ޕޮއިންޓަށް ކިޔަނީ "ސިނެޕްސް"އެވެ.\nމި މުވާޞަލާތީ ނިޡާމު ހެޔޮގޮތުގައި މަސައްކަތްކުރާނީ ނިއުރޯޓްރާންސްމިޓަރސްގެ އަދަދު މެދުމިނެއްގައި އުފެއްދުމާއެކު އެކަށީގެންވާ މުއްދަތަކަށް ސިނެޕްސްގައި ހިފެހެއްޓިގެންނެވެ. އަދި ފުރަތަމަ ނިއުރޯނުން ދެވަނަ ނިއުރޯނަށް ވާޞިލުވާއިރު، ދެވަނަ ނިއުރޯނުގެ ބޭރުދުލީގައިވާ "ރިސެޕްޓަރސް"އާ ނިއުރޯޓްރާންސްމިޓަރސް ރަނގަޅަށް ގުޅުން މުހިއްމެވެ. ސިކުނޑީގެ ސިގްނަލްތައް އެހެން ގުނަވަންތަކަށް ފޯރުކޮށްދިނުމަށްޓަކައި ނިއުރޯންތައް މުރާލިވާނީ އޭރުންނެވެ.\n"މޮނޯއެމީންސް"އަކީ ޑިޕްރެޝަނާ ގުޅިފައިވާ ނިއުރޯޓްރާންސްމިޓަރސްގެ ވައްތަރެވެ. އޭގެ ތެރޭގައި ހިމެނެނީ "ނޯރއެޕިނެފްރިން، ސެރޮޓޮނިން އަދި ޑޯޕަމިން" އެވެ. މިއީ ހަށިގަނޑުގައި އުފާވެރިކަމާއި ހިތްހަމަޖެހުމާއި ކާމިޔާބީގެ އިޙްސާސްތައް ދައުރުކޮށްދޭ މާއްދާތަކެވެ.\nމި ނިއުރޯޓްރާންސްމިޓަރސް އުފައްދާ ސަރަޙައްދުތަކާ ފްރޮންޓަލް ލޯބް ގުޅިފައިވެއެވެ. އަދި މޮނޯއެމީންސް ލިމްބިކް ސިސްޓަމްގައި ވަރަށް ގިނަ އަދަދަކަށް އެކުލެވިގެންވެއެވެ. އެހެންކަމުން މޮނޯއެމީންސްއަށް ނޭދެވޭ ބަދަލުތައް އަންނަން ފެށުމުން ވަރުބަލިވުމާއި ނުތަނަވަސްވުމާއި ބަސްމަދުވުން ފަދަ ޢަލާމާތްތައް ފެންނަން ފަށާކަމަށް މި ބަލި ދިރާސާކުރާ ސައިންޓިސްޓުން ޤަބޫލުކުރެއެވެ. މިއީ ޑިޕްރެޝަނަށް މެދުވެރިކުރުވާ ދެވަނަ ނިއުރޮލޮޖިކަލް ފެކްޓަރއެވެ.\nޑިޕްރެޝަނާ ގުޅުން ހުރި އިތުރު ކެމިކަލްއަކީ "ސްޓްރެސް" ހޯރމޯނެއްކަމުގައިވާ "ކޯރޓިސޯލް"އެވެ. މިއީ ހާސްވެ ފިކުރުބޮޑުވެ ނުތަނަވަސްވާ ގަޑީގައި2ގުރުދާގެ މަތީގައި ތިނެސްކަން ބައްޓަމަށް އިންނަ އެޑްރީނަލް ގްލޭންޑުން ބޭރުކުރާ ހޯރމޯނެކެވެ.\nޑިޕްރެޝަން ޖެހޭ މީހުންގެ ކޯރޓިސޯލް މަތިވާކަމަށް ހޯދިފައިވެއެވެ. އޭގެ ސަބަބުން ނޭދެވޭ ކަމެއް މެދުވެރިވާ ކޮންމެ ފަހަރަކު މާބޮޑަށް ނުތަނަވަސްވާ ގޮތްވެއެވެ. ނަތީޖާއެއްގެގޮތުން ސެރޮޓޮނިންއާއި ނޯރއެޕިނެފްރިންގެ މަސައްކަތްތަކަށްވެސް ބުރޫއަރައެވެ. މިފަދަ ސަބަބުތަކާހުރެ ސިކުނޑީގައި "ކެމިކަލް އިމްބެލެންސް"އެއް އުފެދިގެންދެއެވެ. ކެމިކަލް އިމްބެލެންސްއަކީ ހަށިގަނޑުގެ ގުނަވަންތަކުގައި ކެމިކަލްތައް ހުންނަންޖެހޭ ވަރަށްވުރެ ގިނަވުން ނުވަތަ މަދުވުމެވެ. އެއާއެކު ޑިޕްރެޝަނަށް މަގުފަހިވާކަމަށް ޤަބޫލުކުރެވެއެވެ.\nވަކި ބަޔަކަށް ޑިޕްރެޝަން ޖެހެނީ ކީއްވެތޯ އުފެދޭ ސުވާލުގެ ނިއުރޮލޮޖިކަލް ޖަވާބަކީ މިއީއެވެ. މައިންބަފައިންގެ ކިބައިން ވާރުތަވާ "ޖީންސް" ނުވަތަ ވިރާސީ ބަހާގެ ސަބަބުން ޑިޕްރެޝަން ޖެހުމަށް މެދުވެރިވެދާނެއެވެ. މަންމަ ނުވަތަ ބައްޕައަށް ޑިޕްރެޝަން ޖެހިފައިވާނަމަ ކުއްޖާއަށްވެސް ޑިޕްރެޝަން ޖެހުމުގެ ފުރުޞަތު ބޮޑެވެ.\nއެހެންވުމަށް މެދުވެރިކޮށްފާނެ އެއް ސަބަބަކީ ވާރުތަވާ ބައެއް ކަހަލަ ޖީންސްގެ ސަބަބުން މީހާ ނުތަނަވަސްކަމާ ނުވަތަ "ސްޓްރެސް"އާ ކުރިމަތިލުމުގެ ކުޅަދާނަކަން ކުޑަވުމެވެ. ވާރުތަވުމުގެ ސަބަބުން ޑިޕްރެޝަން ޖެހުމަށް ފުރުޞަތު ބޮޑު ނަމަވެސް އެކަން އެގޮތަށް މެދުވެރިކުރުވާނީ ކުއްޖާ އުޅެބޮޑުވާ މާޙައުލާއި ކުރަންޖެހޭ ތަޖުރިބާތަކުގެ ސަބަބުންނެވެ.\nޢާއްމުގޮތެއްގައި ޑިޕްރެޝަންގެ ޢަލާމާތްތައް ފެންނަން ފަށަނީ ދިރިއުޅުމުގައި ވަރަށް ހިތާމަވެރި ޙާދިޘާއެއް ކުރިމަތިވާ ހިސާބުންނެވެ. މިސާލަކަށް ވަޒީފާއިން ކަނޑާލުން، ވަރިވުން ނުވަތަ ގާތް މީހަކު މަރުވުމުން ކުރަމުންދާ ހިތާމަ ޑިޕްރެޝަނަށް ބަދަލުވެދާނެއެވެ.\nގިނަ ދުވަސްތަކެއް ވަންދެން ނުތަނަވަސްކަމެއްގައި އުޅެންޖެހުން އަދި ތަކުރާރުކޮށް ހިތްދަތިކަމަކާ ކުރިމަތިލާންޖެހުމަކީވެސް މިބަލި ޖެހުމަށް މެދުވެރިކުރުވާ ސަބަބުތަކެކެވެ. ހަނގާކުރުމުގެ ޝިކާރައަކަށްވުން، ގެވެށި އަނިޔާގެ ޝިކާރައަކަށްވުން، ޖިންސީ އަނިޔާގެ ޝިކާރައަކަށްވުން އަދި ނަސްލީ ތަފާތުކުރުންތަކާ ކުރިމަތިލާން ޖެހުންވެސް މީގެތެރޭގައި ހިމެނެއެވެ.\nއެހެން މީހުންނާ އެކަހެރިވެގެން އުޅޭ މީހުނަށް ޑިޕްރެޝަން ޖެހުމުގެ ފުރުޞަތު މާބޮޑެވެ. ތަފާތު ސަބަބުތަކާހުރެ ޖަމާޢަތުން ބާކީކޮށްލާނަމަ އެކަމުގެ ސަބަބުންވެސް މިބައްޔަށް މަގުފަހިވެގެންދެއެވެ. އެހެނީ ދިރިއުޅުމުގެ އެކި މަރުޙަލާތަކުގައި މާބޮޑަށް އެކަނިވެރިވެ، އޯގާވެ ލޯބިދޭނޭ ފަރާތްތަކެއް ނެތުމުން ހިތާމަކުރުމަށް މެދުވެރިކުރުވާނެއެވެ.\nބައެއް ޙާލަތްތަކުގައި ޑިޕްރެޝަންފަދަ ނަފްސާނީ ބައްޔެއް ޖެހިފައިވާ މީހެއްގެ ގާތުގައި މާގިނަ ވަގުތު ހޭދަކުރާނަމަ މީހާގެ ވިސްނުމަށް ނޭދެވޭ އަސަރުތައްކުރުމާއެކު ޑިޕްރެޝަން ޖެހެއެވެ. މިސާލަކަށް ޙަޔާތުގެ ބައިވެރިޔާއަށް ޑިޕްރެޝަން ޖެހިފައިވާނަމަ އެއީވެސް މިބަލި ޖެހުމަށް މެދުވެރިކުރުވާ ސަބަބަކަށްވެދާނެއެވެ.\nމީގެ އިތުރުން އަންހެނުންނަށް ޑިޕްރެޝަން ޖެހުމުގެ ފުރުޞަތު ބޮޑުކަމަށް ދިރާސާތަކުން ދައްކައެވެ. އޭގެ ބައެއް ސަބަބުތަކަކީ އަންހެނުންނަށް ޙަޔާތުގައި ކުރަން ޖެހޭ ތަޖުރިބާތަކާއި އޭގެ ސަބަބުން އަންނަ ތަފާތު ބަދަލުތަކެވެ. މިސާލަކަށް ވިހެއުމާ ގުޅިގެން ހަށިގަނޑަށާއި ހޯރމޯންސްއަށް އަދި ދިރިއުޅުމަށް އަންނަ ބަދަލުތަކުގެ ސަބަބުން ޑިޕްރެޝަން ޖެހުމަށް މެދުވެރިކުރުވައެވެ. މިއީ ހައްތަހާވެސް ޑިޕްރެޝަނާ ގުޅިފައިވާ ސޯޝަލް ފެކްޓަރސްއެވެ.\nކުރިމަތިވާ ތަޖުރިބާތަކާ ކުރިމަތިލާ ގޮތުގެ ސަބަބުންވެސް ޑިޕްރެޝަނަށް މަގުފަހިކުރުވައެވެ. ކޮންމެ ޙާލަތެއްގައިވެސް "ޕޮސިޓިވް" ވިސްނުން އިޚްތިޔާރުކޮށް އަމިއްލަ ނަފްސަށް އިތުބާރުކުރާ މީހުނަށް ޑިޕްރެޝަން ޖެހުމުގެ ފުރުޞަތު ކުޑައެވެ.\nހަމައެކަނި ހިތާމަވެރި ކަންކަމަށް ސަމާލުކަންދެވޭ މީހުނަށް ކޮންމެ ޙާލަތެއްގައިވެސް ފާހަގަކުރެވޭނީ ނޭދެވޭ ކަންކަމެވެ. އެމީހުން ޢާއްމުކޮށް ބޭނުންކުރާނީ ހިތާމަވެރި ބަސްތަކެވެ. ހަނދާނުގައި ހުންނާނީވެސް ތަޖުރިބާކޮށްފައިވާ ހިތާމަވެރި ޙާދިޘާތަކެވެ. އެފަދަ މީހުން ސްޓްރެސްއާ ކުރިމަތިލާނީ އެކަށީގެންވާ ގޮތަކަކަށް ނޫނެވެ.\nއޭގެ އިތުރުން "ކޮގްނިޓިވް ޑިސްޓޯރޝަން" ނުވަތަ މީހާގެ ވިސްނުމަށާއި ޚިޔާލުތަކަށާއި އުނގެނުމަށާއި ޙިއްސުތަކަށް ނޭދެވޭ ބަދަލުތަކެއް އަތުވެއްޖެނަމަ "ނެގެޓިވް" ވިސްނުން ގެންގުޅުމަށް އާދަވެއެވެ. އެފަދަ މީހުން ދުނިޔެއާއި އަމިއްލަ ނަފްސާއި މުސްތަގުބަލާމެދު ގެންގުޅޭނީ މުޅިން ނުރަނގަޅު ޚިޔާލުތަކެވެ. އޭގެ ނަތީޖާއެއްގެ ގޮތުން ތިމާއަކީ އެއްވެސް އަގެއް ނެތް ބޭކާރު މީހެއްކަމަށް ޤަބޫލުކުރަން ފަށާފާނެއެވެ.\nބައެއް މީހުނަށް ހީވެފައިވާ ގޮތުގައި ދުނިޔޭގެ ހުރިހާ ހިތާމައެއް ކުރިމަތިވަނީ އެމީހުނަށް އެކަންޏެވެ. އަދި އެފަދަ މީހުން ނޭދެވޭ ކަމެއް މެދުވެރިވާ ކޮންމެ ފަހަރަކު އަމިއްލަ ނަފްސު ކުށްވެރިކުރާނެއެވެ. އަމިއްލަ ނަފްސަށް މަޢާފްކުރުމަކީ އެމީހުނަށް ކުރެވޭނެ ކަމެއް ނޫނެވެ. މިފަދަ ވިސްނުންތަކާއެކު ދިރިއުޅެމުންދާނަމަ ޑިޕްރެޝަން ޖެހުމުގެ ފުރުޞަތު އެތަކެއް ގުނަ ބޮޑުވެގެންދެއެވެ.\nޑިޕްރެޝަން އިތުރަށް ދެނެގަތުމަށްޓަކައި ގިނަ ދިރާސާތަކެއް ކުރެވެމުން އެބަދެއެވެ. އެހެނީ ބަޔާންވެދިޔަފަދަ ނިއުރޮލޮޖިކަލް، ސޯޝަލް އަދި ސައިކޮލޮޖިކަލް ސަބަބުތައް އެކުވެގެން ޑިޕްރެޝަން ޖެހޭ މީހުންގެ އަދަދުދަނީ އިތުރުވަމުންނެވެ. ދުނިޔޭގެ އެކި ކަންކޮޅުތަކުގައި 322 މިލިއަން މީހުނަށް ޑިޕްރެޝަން ޖެހިފައިވާކަމަށް ދުނިޔޭގެ ޞިއްޙަތާ ބެހޭ ޖަމިއްޔާގެ ރެކޯޑުތަކުން ދައްކައެވެ. ދިވެހިރާއްޖޭގައިވެސް މިބަލި ޖެހޭ މީހުން މަދެއްނޫނެވެ.\nވުމާއެކު މިބަލި ޖެހޭގޮތުގެ ޙަޤީޤަތް އެނގުމަކީ މުހިއްމުކަމެކެވެ. އަދި ބަލި ޖެހިފައިވާނަމަ ވީހާވެސް އަވަހަށް ކައުންސެލިންގއާއި ޑޮކްޓަރީ ފަރުވާ ހޯދުން މުހިއްމެވެ. މި މަޒުމޫނުގެ ޒަރިއްޔާއިން ޑިޕްރެޝަން ޖެހުމަށް މެދުވެރިކުރުވާ ސަބަބުތައް ކިޔުންތެރިންނަށް ސާފުވެލައްވާނެކަމަށް އުއްމީދު ކުރަމެވެ.\nމިލިޔުން ޝާއިއު ކުރެވިފައިވަނީ ދިވެހިރާއްޖޭގެ ޤައުމީ ޔުނިވަރސިޓީގެ ސްޓޫޑެންޓްސް ޔުނިޔަން އަދި މެޑިކޯސް ވިންގް އާއި ގުޅިގެންނެވެ.\nމިލިޔުން ބަލާ ފާސްކޮށްފައިވަނީ:\nޑރ. ޒޭބާ އުން ނަހެރް\nއެންޒައިޓީ މިއީ ކޯއްޗެއް؟\nކެއުމުގެ ފަހުން 6-8 ގަޑިއިރުގެ ތެރޭގައި ކާއެއްޗެހި މައިދާއަށާއި ކުޑަ ގޮހޮރާއި ހަމައަށް ދެއެވެ.\nމާބަނޑު އިރު ބަރުދަން އިތުރުވާންޖެހެނީ ކިހާ މިންވަރަކަށް؟


ފޮތް ހަދިޔާ ކުރުމުގެ ހަރަކާތް ނިމި ފޮތްތައް އެމް.އެން.ޔޫ ލައިބްރަރީ އާ ހަވާލު ކޮށްފި – MNUSU\nފޮތް ހަދިޔާ ކުރުމުގެ ހަރަކާތް ނިމި ފޮތްތައް އެމް.އެން.ޔޫ ލައިބްރަރީ އާ ހަވާލު ކޮށްފި\nދުނިޔޭގެ ފޮތްތަކާއި ކޮޕީރައިޓްސް ދުވަސް ފާހަގަ ކުރުމުގެ ގޮތުން ސިއާ އިން އިސްނަގައިގެން ކުރިއަށް ގެންދިޔަ ފޮތް ހަދިޔާ ކުރުމުގެ ހަރަކާތް ނިމިއްޖެއެވެ.\nއެމް.އެން.ޔޫ ލައިބަރްރީސް އާއި ގުޅިގެން3ދުވަހުގެ މުއްދަތައް ކުރިޔައް ގެންދިޔަ މި ހަރަކާތުން 173 ފޮތް ވަނީ ލިބިފައެވެ. އެމް.އެން.ޔޫ ގެ އެކި ކެމްޕަސް ތަކުގައި މުޅިއެކު 8 ފޮށި ބަހައްޓާފައިވާއިރު، ހުރިހާ ފޮށިތަކަކުންވެސް ތަފާތު ކޯސް ތަކާއި ދާއިރާ ތަކާ ގުޅޭ ފޮތްތައް ވަނީ ލިބިފައެވެ. މި ހަރަކާތުގައި ގިނަ ފޮތްތައް ހަދިޔާ ކޮަށްފައިވަނީ އެމެ.އެން.ޔޫ ގައި ކިޔެވުން ޙާސިލް ކުރަމުން ދާ ދަރިވަރުން ކަންވެސް ފާހަގަ ކޮއްލަން ޖެހެއެވެ. އެހެންނަމަވެސް އެމް.އެން.ޔޫގެ ބައެއް މުވައްޒަފުން ވެސް ފޮތް ހަދިޔާކޮއްފައިވާކަން ފާހަގަ ކޮއްލަމެވެ.\nމި ހަރަކާތް ނިންމާލުމަށް މިއަދު މެންދުރު އެމް.އެން.ޔޫ ގެ ސެންޓްރަލް ލައިބްރަރީގައި ބޭއްވި ޚަފްލާގައި އެމް.އެން.ޔޫގެ ޑެޕިޔުޓީ ވައިސް ޗާންސެލަރ އަލްފާޟިލާ ޢާއިޝަތު ޝާހީން އަދި ޑީން އޮފް ސްޓޫޑެންޓްސް އަލްފާޟިލާ ނާދިޔާ އަޙްމަދުގެ އިތުރުން ފެކަލްޓީ އޮފް އާރޓްސް ގެ ޑީން އަލްފާޟިލް ޢާސިމް ޢަބްދުލް ސައްތާރު ބައިވެރިވެފައި ވެއެވެ. އަދި ހަމަ އެހެންމެ ޗީފް ލައިބްރޭރިއަން ޙުޞައިން ޙަލީމް އާއި ސިއާގެ ރައީސް އަޙްމަދު ޝައްފާޒު އާއި ލައިބްރަރީގެ މުވައްޒަފުން އަދި ސިއާ ގެ ބައެެއް މެމްބަރުން ބައިވެރިވިއެވެ.\nޝާހީން މިސް އާއި ނާދިޔާ މިސްގެ ޢިލްތިމާސް އަކީ މިފަދަ އިތުރު ހަރަކާތްތަކެއް ސިއާ ގެ ފަރާތުން ކުރިއަށް ގެންދިއުމަށެވެ. އަދި ދަރިވަރުން ފޮތް ތަކާ އޮންނަ ގުޅުން އިތުރުކުރުމަށް ލައިބްރަރީ އާއި ގުޅިގެން ކުދިން ފޮތް ކިޔުމަށް ޝަޢުޤުވެރި ކުރުވާ ކަހަލަ ގިނަ ހަރަކާތް ތަކެއް ރޭވުމަށް އެދުނެވެ. މިވާހަކަ ތަކައްފަހު ސިއާގެ ރައީސް ބުނެފައިވަނީ ފެކަލްޓީ އޮފް އާރޓްސް ގައި ލައިބްރަރީ އެންޑް އިންފޯރމޭޝަން ސާރވިސް ކޯސް ހިންގަމުން ދާއިރު ލައިބްރަރީ އާއި ފޮތް ކިޔުމަށް ކުދިން ޝަޢުޤުވެރި ކުރުވާ އިތުރު ހަރަކާތްތަކެއް ރޭވުމަކީ ސިއާގެ އަމާޒެއް ކަމުގައެވެ.\nމި ހަރަކާތުން ލިބުން ހުރިހާ ފޮތެއްވެސް ވަނީ އެމް.އެން.ޔޫ ލައިބްރަރީސް އާއި ހަވާލުކޮއްފައެވެ.\nލިޔުނީ: ރުޤިއްޔާ ރިމާނާ\nނައިބު ރައީސާ (ޢަމަލީ)


Thinadhoo distribution network ge masakkaiy mi mahu 15 ah nimeyne: Stelco | Jazeera\tތިނަދޫ ޑިސްޓްރިބިއުޝަން ނެޓްވޯކްގެ މަސައްކަތް މިމަހު 15 އަށް ނިމޭނެ: ސްޓެލްކޯ - Jazeera\nތިނަދޫގެ ޑިސްޓްރިބިއުޝަން ނެޓްވޯކްގެ މަސައްކަތް މިމަހު 15 އަށް ނިމޭނެ: ސްޓެލްކޯ\nޝުރުފާ މުޙައްމަދު August 4, 2021 123 views0\nވ. ތިނަދޫގެ ޑިސްޓްރިބިއުޝަން ނެޓްވޯކް އަޕްގްރޭޑް ކުރުމުގެ މަސައްކަތް ---- ފޮޓޯ: ސްޓެލްކޯ\nވ. ތިނަދޫގެ ޑިސްޓްރިބިއުޝަން ނެޓްވޯކްގެ މަސައްކަތް މިމަހު 15 އަށް ނިމޭނެ ކަމަށް ސްޓެލްކޯއިން ބުނެފިއެވެ.\nސްޓެލްކޯއިން ބުނީ ތިނަދޫގެ ޑިސްޓްރިބިއުޝަން ނެޓްވޯކް އަޕްގްރޭޑް ކުރުމުގެ މަސައްކަތް މިހާރު ފަށައިގެން ކުރިއަށްދާ ކަމަށެވެ. އަދި އެ މަސައްކަތް މިމަހުގެ 15 އަށް ނިމި އޭގެ ފަސޭހަ ރައްޔިތުންނަށް ލިބޭނެ ކަމަށް ބުނެފައިވެއެވެ.\nވ. ތިނަދޫގެ ޑިސްޓްރިބިއުޝަން ނެޓްވޯކް އަޕްގްރޭޑް ކުރުމުގެ މަސައްކަތް ކުރިޔަށްދަނީ. މި މަސައްކަތް މި މަހުގެ 15 ވަނަ ދުވަހުގެ ނިޔަލަށް ނިންމާލެވި، އެކަމުގެ ފަސޭހަތައް ތިނަދޫގެ ރައްޔިތުންނަށް ލިބިގެންދާނެ. pic.twitter.com/9gf2oMucqg\n— STELCO (@STELCOMALDIVES) August 3, 2021\nސްޓެލްކޯއިން ބުނީ ރަށްރަށުގެ ޑިސްޓްރިބިއުޝަން ނެޓްވޯކް އަޕްގްރޭޑް ކުރުމުގެ މަސައްކަތަކީ ރަށްރަށުގައި ޚިދުމަތް ބޭނުންކުރާ މިންވަރު އިތުރުވެ، ޑިމާންޑާ އެއްވަރަށް ހިދުމަތް ދިނުމަށް ކުރެވޭ މަސައްކަތެއް ކަމަށެވެ. އަދި އެ މަސައްކަތުން ވޮލްޓޭޖް ޑްރޮޕްވުމުގެ މަައްސަލައަށް ހައްލެއް ލިބޭނެ ކަމަށް ވެސް ބުނެފައިވެއެވެ.


"ކަތްރޯ ކީ ކިލާޅީ 10"ގެ ކާމިޔާބް މިފަހަރުކުރީ ކަރިޝްމާ ތައްނާ - DhiDaily\n”ކަތްރޯ ކީ ކިލާޅީ 10″ގެ ކާމިޔާބް މިފަހަރުކުރީ ކަރިޝްމާ ތައްނާ\n”ކަތްރޯ ކީ ކިލާޅީ 10″ގެ ކާމިޔާބް މިފަހަރުކުރީ ކަރިޝްމާ ތައްނާއެވެ.\nއާދީތައް ދުވަހުގެ ރޭ ކަލަރސް ޓީވީގެ ކާމިޔާބް ސްޓަންޓް ޝޯގެ ފައިނަލް އެޕިސޯޑްގައި ކަރިޝްމާގެ އިތުރުން ކަރަން ޕަޓޭލް، ދަރުމޭޝް ޔެލާޑޭ ގެ އިތުރުން ބަލްރާޖް ވަނީ ބައިވެރި ވެފައެވެ. މިޝޯ ނެގުމަށާއި ޓީވީން ދެއްކުމަށް އަހަރެއް ދުވަސްވަނީ ހޭދަވެފައެވެ. މުޅި ސީޒން ނަގައިފައިވަނީ ބަލްގޭރިޔާގެ ހިތްގައިމް ތަންތަނުގައެވެ.\nކަރިޝްމާ ތައްނާއަށް ޓްރޮފީ ހަވާލުކޮއްދިނީ މިޝޯގެ ހޯސްޓް ރޯހިތް ޝެއްޓީއެވެ. މި ޝޯ ނިމުމާއި އެކު މިނަމުން ނަންދީފައިވާ އިތުރު ޝޯއެއް ހެދުމަށްވަނީ ނިންމާފައެވެ. މިފަހުރު ޝޯ ގައި ހިމަނަން ނިންމާފައިވަނީ ހިންދީ ފިލްމްތަކުގައި ހަދާ ސްޓަންޓްތަކެވެ.\nޝޯގެ ބައިވެރިންނަކީ ކުރީގެ ސީޒަންތަކުގައި ހިމެނުނު ތަރިންތަކަމަށް ޚަބަރު ލިބެއެވެ. ކަތްރޯ ކީ ކިލާޅީ – މޭޑް އިން އިންޑިޔާ ގެ ހޯސްޓް އަކީ ފަރާ ޚާނެވެ. 8 އެޕިސޯޑްގެ މި މިނީ ސީރީޒްގައި ކަރިޝްމާ ތައްނާ ހިމެނޭކަމަށް ނުވަތަ ނޫންކަމަށް އެގިފައި ނެތެވެ.


Raees Yameen ge verikan vehtunee lafayaa ehgothah amalu nukurumun: Abdulla Saeed\nކުރީގެ އުއްތަމަ ފަނޑިޔާރު އަބްދުﷲ ސައީދު.\n20 ޖޫން 20193ކޮމެންޓް\nރައީސް ޔާމީނަށް ވެރިކަން ގެއްލުނީ ލަފަޔާ އެއްގޮތަށް އަމަލު ނުކުރުމުން: އަބްދުﷲ ސައީދު\nކުރީގެ ރައީސް އަބްދުﷲ ޔާމީނަށް ރިޔާސީ އިންތިހާބު ކާމިޔާބު ނުވީ، ފެބްރުއަރީ އެކެއްގައި ސްޕްރީމް ކޯޓުން ނެރުނު އަމުރާ ގުޅިގެން ދެއްވި ލަފަޔާ އެއްގޮތަށް އަމަލު ނުކުރެއްވުމުން ކަމަށް ކުރީގެ އުއްތަމަ ފަނޑިޔާރު އަބްދުﷲ ސައީދު ވިދާޅުވާ އޯޑިއޯ ލީކް ކޮށްލައިފި އެވެ.\nސޯޝަލް މީޑިއާގައި ލީކް ކޮށްލާފައިވާ އޯޑިއޯގައި އަބްދުﷲ ސައީދު ވަނީ، ފެބްރުއަރީ އެކެއްގެ އަމުރަކީ، ފޮރިން މިނިސްޓަރު އަބްދުﷲ ޝާހިދު ވިދާޅުވި ފަދައިން "ހިބަރު ވަދެއް" ކަމަށާއި އެ ވަދުގައި ރައީސް ޔާމީނު ޖެއްސެވީ އޭނާ ކަމަށް ވިދާޅުވެފަ އެވެ. އަދި ރައީސް ޔާމީނު ވެރިކަން ނިމުނުއިރު އެ ހުންނެވީ މުޖުރިމަކަށް ވެފައި ކަމަށް ވެސް އަބްދުﷲ ސައީދު ވިދާޅުވާ އަޑު އެ އޯޑިއޯ އިން އިވެ އެވެ.\nއަބްދުﷲ ސައީދު އެ އޯޑިއޯގައި ވިދާޅުވަނީ، ފެބްރުއަރީ އެކެއްގައި އޭރު ބަންދުގައި ތިބި އިދިކޮޅު ސިޔާސީ ލީޑަރުން ދޫކޮށްލަން ނެރުނު އަމުރާ އެކު ރައީސް ޔާމީނަށް ސްޕްރީމް ކޯޓުގެ ބެންޗް ބަދަލުކުރުމުގެ ފުރުސަތު ގެއްލިގެން ދިޔަ ކަމަށެވެ. އަދި އެ ވަގުތު އޭނާ ފަނޑިޔާރު ކަމުން އިސްތިއުފާ ދިން ނަމަ ވެސް، ރައީސް ޔާމީނަށް ވެރިކަން ނުގެއްލޭނެ ކަމަށް އަބްދުﷲ ސައީދު ވިދާޅުވެ އެވެ.\nއޭނާ ދެއްވި ލަފަޔާ އެއްގޮތަށް އަމަލު ނުކުރުމުން ރައީސް ޔާމީނު ވެރިކަން ވެއްޓުނު އިރު، އީވާން ނަސީމް ޖަލުގައި މަރާލި ހާދިސާ އާ ގުޅިގެން ރައީސް މައުމޫނަށް އޭނާ ލަފާ ދެއްވި ކަމަށް އެ އޮޑީއޯގައި ބުނެ އެވެ. އެގޮތުން އެ މައްސަލަ ތަހުގީގު ކުރަން ރިޔާސީ ކޮމިޝަނެއް ހަދައިގެން ވަކި ދުވަހެއްގެ ތެރޭގައި އެ މައްސަލަ ބަލަން ލަފާދެއްވުމާ އެކު ރައީސް މައުމޫން އެގޮތަށް އަމަލު ކުރެއްވި ކަމަށް ވެސް އަބްދިﷲ ސައީދު ވިދާޅުވާ އަޑު އެ އޯޑިއޯއިން އިވެއެވެ.\nއުއްތަމަ ފަނޑިޔާރު ރައީސް ޔާމީން ފަނޑިޔާރުން\nފަނޑިޔާރުގެ މެދުވެރިކޮށް، ވެރިކަމަށް އާދެވޭނެގޮތް ހެދުމާއި، ވެރިކަމަށް އައުމަށްފަހު، އެވެރިކަން ދަމަހައްޓާނެގޮތް ރާވައި، ލަފާދިނުމަކީ، އުއްތަމަ ފަނޑިޔާރުގެ މައްސޫލިއްޔަތުގެތެރޭގައި ހިމެނޭކަމެއްކަން އެނގިފަކާއެއް ނެތެވެ. އެކަމަކު 2013އިގެ އިލެކްޝަންގެ ތަޖުރިބާއާއި މިދިޔަ ފެބުރުވަރީ 1ގެ އަމުރާއި މިވާހަކަތަކުން އެކަން މިހާރުޤަބޫލުކުރަންއެބަޖެހެއެވެ. ފެންނަމުންމިދަނީ މިމީހުންތެރެއިން ސަލާމަތްވާނީ 4ން 1އޭ ބުނާވާހަކައިގެހެކިތާއެވެ! ﷲސވޢގެ ކުޅަދުންވަންތަކަމާއިއެވެ.\nއެހެން ވީމާ އަބުދުއްﷲސައީދު ލަފާދީފައި މިއޮތީ ޔާމީންގެ ވެރިކަން ދެމެހެއްޓުމަށް. ކޮންކަހަލަ ކެޔޮޅެއް؟\nމީހުން މަރާމީހުނަށްވުރެ ހުކުމް އިއްވަން ތިބޭ ފަނޑިޔާރުން ވެސް މާނުބައިކަން ބޮޑު. ޔާމީނެއް ނަޝީދެއް ކިޔާނެކަމެއް ނެތް އެތިބަ ފަނޑިޔާރުން ޑުރާމާ ޑައިރެކްޓުކުރަނީ.


އިދިކޮޅުގެ ޝަކުވާތައް ޕީޖީ ޝަމީމް އާއި ހިއްސާ ކޮށްފި – DhiDaily\nއިދިކޮޅުގެ ޝަކުވާތައް ޕީޖީ ޝަމީމް އާއި ހިއްސާ ކޮށްފި\nޕީޕީ އެމް އާއި ޕީއެންސީގެ އިސް ލީޑަރޝިޕް މިއަދު ޕީޖީ ޝަމީމް އާއި ބައްދަލު ކުރައްވައި ކަންބޮޑުވުންތައް ހިއްސާ ކޮށްފިއެވެ.\nއަބްދުއް ރަހީމް އަބްދު ﷲ ވިދާޅުވީ އެ ބޭފުޅުންގެ އެންމެ ބޮޑު ކަންބޮޑު ވުމަކީ ރައީސް ޔާމީން އަށް ސަރުކާރު އިސްވެ ހުރެ ކުރަމުންދާ އަނިޔާތައް ކަމަށެވެ. މީގެ އިތުރުން އެމްޑީއެންގެ ރިޕޯޓު ލިޔުނު މީހުންނާއި މެދު މިހާތަނަށް ފިޔަވަޅެއް ނޭޅި، އެކަމުގެ ތަހުގީގު ކުރިއަށް ދާ ގޮތެއް ވެސް ނޭގޭތީ ކަމަށެވެ.\nއަދި ފަހަކަށް ޖިންސީ ގޯނާ ކުރިމުގެ ކޭސްތައް އިތުރުވެ އެމައްސަލަ ތަކަށް ހައްލެ ނުލިބި އޮތުން ވެސް އެއީ ވަރަށް ބޮޑަށް ކަންބޮޑުވާ ކަމެއް ގޮތުގައި އެބޭފުޅާ ވިދާޅުވިއެވެ.\nޕީޖީ އަށް ގާނޫނުގެ ތެރެއިން ލިބިދޭ އިޙްތިޔާރުގެ ބޭނުން ކުރައްވާ މި ކަންކަމުގައި އަމަލީ ގޮތުން މަސައްކަތް ކޮށްދެއްވުމަށް އެބޭފުޅުން ޕީޖީ އަރިހުގައި ވަނީ ދަންނަވާފައެވެ.\nޕީޖީ އޮފީހަށް މައްސަލަ އެއް ވަދެ ތިން ދުވަހައް ވުރެ އިތުރެއް ނުވާނެ ކަށާއި އެއްވެސް މައްސަލަ އަކަށް އެއްވެސް ފަރާތެއްގެ އޯޑަރ ނެތް ކަމަށް ޝަމީމް ވިދާޅުވެފައި ވާތީ، އެއީ ވަރަށް ބޮޑު ހިތް ހަމަ ޖެހުމެއް ކަމަށާއި އެކަމަށް ޝުކުރުވެރި ވާކަމަށް ވެސް އަބްދުއް ރަހީމް އަބްދު ﷲ ވިދާޅުވިއެވެ.\nއިދިކޮޅު ކޯލިސަން އިން ވަނީ މިއަދު ހަވީރު4ޖަހާއިރު ރައީސް އަބްދުއްﷲ ޔާމީންގެ ވެރިކަމުގައި އެޅި ހިޔާ ފްލެޓް ތަކާއި ގުޅޭ މައުލޫމާތު ދިނުމަށް ހުޅުމާލޭގައި ނޫސްވެރިންގެ ބައްދަލު ވުމެއް ބާއްވަން ނިންމާފައެވެ.


Afghanistan gai fen bodu vumuge sababun 32 meehun maru vejje – adduLIVE\nއަފްޣާނިސްތާންގައި ފެންބޮޑުވުމުގެ ސަބަބުން 32 މީހުން މަރުވެއްޖެ\nMar 30, 2019, 19:39 އައިޝަތު ފަތުހީ\nފެންބޮޑުވުމުގެ ސަބަބުން ހަލާކުވެފައިވާ ގެއަކުން އެއްޗެހި ސަލާމަތްކުރުމަށް މީހުން މަސައްކަތްކުރަނީ - ފޮޓޯ: ޖަލީލް އަހްމަދު (ރޮއިޓާސް)\nހުޅަނގު އަފްޣާނިސްތާންގައި ކުއްލިއަކަށް ފެންބޮޑުވުމުގެ ސަބަބުން މަދުވެގެން 32 މީހުން މަރުވެ، އެތައް ގެއެއް ހަލާކުވެ، ގެދޮރު ނެތިފައި އެތައް އާއިލާތަކެއް އެބަތިބި ކަމަށް ރިޕޯޓްތައް ބުނެފި އެވެ.\nއަފްޣާނިސްތާންގެ ނޭޝަނަލް ޑިޒާސްޓަރ މެނޭޖްމަންޓް އޮތޯރިޓީގެ ތަރުޖަމާނު، ހަސިބުﷲ ޝިރް ޚާނީ އާއި ހަވާލާދީ "ރޮއިޓާސް" އިން ރިޕޯޓްކުރާ ގޮތުގައި ބުރާސްފަތި ދުވަހު ވެހެން ފެށި ވާރޭގެ ސަބަބުން ފެންބޮޑުވުމާއި ގުޅިގެން ހަް ޕްރޮވިންސަކަށް އަސަރުކޮށްފައިވާ ކަމަށެވެ.\nވީނުވީއެއް ނޭނގި 12 މީހުން ގެއްލިފައިވާއިރު، 700 އަށްވުރެ ގިނަ ގެތަކަށް ބޮޑެތި ގެއްލުންވެފައިވާ ކަމަށް ވެސް އޭނާ ބުނެއެވެ.\nމިދިޔަ އަހަރު އެޤައުމަށް ދިމާވި ހަނަފަސްކަމުގެ ސަބަބުންނާއި، ތާލިބާން އާއެކު 17 އަހަރު ދުވަހަށް ދިގުދެމިގެންގޮސްފައިވާ ހަނގުރާމައިގެ ސަބަބުން ވެސް ގެދޮރުނެތިފައި އެތައް ހާސް މީހުންނެއް އެބަތިއްބެވެ. އެހެންކަމުން މިހާރު ފެންބޮޑުވުމުގެ ސަބަބުން ކުރިން ކުރިމަތިވެފައި އޮތް އެ ޙާލަތު އިތުރަށް ގޯސްވެގެންދާނެ އެވެ.\nއަދި މިމަހުގެ ކުރީކޮޅު ފެންބޮޑުވުމުގެ ސަބަބުން މި އަހަރުގެ ގޮދަނުގެ ގޮވާމަށް ވަނީ ވަރަށް ބޮޑަށް އަސަރުކޮށްފަ އެވެ.\n"އަހަރެންގެ ގެއާއި އަހަރެންގެ ދަނޑު ވަނީ ފެންބޮޑުވުމުގެ ސަބަބުން ހަލާކުވެފައި. ގެއްލުންތައް ފެނުނީމަ ރޮވޭނެ"، ހެރާތު ޕްރޮވިންސްގެ އަވަށެއްގައި އުޅޭ ޝީރް އަހްމަދު ނަމަކަށް ކިޔާ މީހަކު "ރޮއިޓާސް" އަށް ދިން އިންޓަވިއުއެއްގައި ބުނެފައި ވެއެވެ.\nފެންބޮޑުވުމަކީ އަފްޣާނިސްތާންގައި ވަރަށް އާންމު ކަމެކެވެ. ހެރާތުގައި އެކަނިވެސް ފެންބޮޑުވުމުގެ ސަބަބުން އަށް މީހުން މަރުވެފައިވާ ކަމަށް އެ ޕްރޮވިންސްގެ ހެޑް އޮފް ޕަބްލިކް ހެލްތު، އަބްދުލް ޙަކީމް ތަމާނާ ވިދާޅުވި އެވެ.\nބުނެވޭ ގޮތުގައި މިއީ ފާއިތުވި 20 އަހަރުގެ ތެރޭގައިވެސް އަފްޣާނިސްތާނަށް އެރި އެންމެ ބޮޑު ތޫފާނެވެ.


News - Maldives Marketing & Public Relations Corporation ge muvazzifunnah mauloomaathu dinumuge bahdhaluvumeh baavvaifi\nމޯލްޑިވްސް މާރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަނުގެ މުވައްޒިފުންނަށް މަޢުލޫމާތު ދިނުމުގެ ބައްދަލުވުމެއް ބާއްވައިފި\n19 ސެޕްޓެންބަރު 2017\nޤާނޫނު ނަންބަރު: 2014/1 (މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު) އަށް އަހުލުވެރިކުރުމަށްޓަކާ އިންފޮމޭޝަން ކޮމިޝަނަރުގެ އޮފީހުން ބާއްވާ ސިލްސިލާ ބައްދަލުވުންތަކުގެ ތެރެއިން ކުންފުނިތަކަށް އަމާޒުކޮށްގެން ބާއްވާ އަށްވަނަ ބައްދަލުވުން 2017 ސެޕްޓެންބަރު 17 ވީ އާދީއްތަ ދުވަހު މެންދުރު މޯލްޑިވްސް މާރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަނުގައި ބާއްވައިފިއެވެ.\nމި ބައްދަލުވުމުގައި އެ ކުންފުނީގެ އެކި ޑިޕާޓްމަންޓުތަކުގެ 11 މުވައްޒިފުން ބައިވެރިވިއެވެ.\nބައްދަލުވުމުގައި އިންފޮމޭޝަން ކޮމިޝަނަރުގެ އޮފީހުން ބައިވެރިވެ ވަޑައިގަތީ އެސިސްޓެންޓް ޕްރޮގްރާމް އޮފިސަރ، އަލްފާޟިލް މުޙައްމަދު ޝަރީފާއި އެޑްމިނިސްޓްރޭޓިވް އޮފިސަރ، އަލްފާޟިލާ ނަހުޒާ ރަޝީދެވެ.\nމި ބައްދަލުވުމުގައި ޤާނޫނުގެ މައިގަނޑު ބައިތައް އެކުލެވޭ ގޮތަށް ޕަވަރޕޮއިންޓް ޕްރެޒެންޓޭޝަން ދިނުންއޮތެވެ. މިބައްދަލުވުމުގައި ޕްރެޒެންޓޭޝަން ހުށަހަޅާ ދެއްވާ މުވައްޒިފުން ކުރި ސުވާލުތަކަށް ޖަވާބު ދެއްވީ އިންފޮމޭޝަން ކޮމިޝަނަރުގެ އޮފީހުގެ އެސިސްޓެންޓް ޕްރޮގްރާމް އޮފިސަރ، އަލްފާޟިލް މުޙައްމަދު ޝަރީފެވެ.


ވަށަފަރު ސްކޫލްގައި 05 ފާޚާނާގެ ފާޚާނާ ބަރިއެއް އިމާރާތް ކުރަން ބޭނުންވެއްޖެ.\nމި ސްކޫލްގެ ނަންބަރު: GS81(B)/IUL/2017/26 (15 ޖޫން 2017) ޢިއުލާނުން މި ސްކޫލްގައި 05 ފާޚާނާގެ ފާޚާނާ ބަރިއެއް އިމާރާތްކުރުމުގެ މަސައްކަތުގެ4ވަނަ ޢިއުލާނަށް ހުށައަޅާފައިވާ އަގުތަށް އެކަށީގެންވާ ވަރަށްވުރެ އަގު ބޮޑު ކަމަށް ފެންނާތީ އަލުން ޢިއުލާން ކުރަމެވެ.\nވީމާ، އަމިއްލަ ތަކެތީގައި މި މަސައްކަތް ކޮށްދިނުމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ތާރީޚަށް މި ސްކޫލްގެ އޮފީހަށް ދުރުވެ، މަޢުލޫމާތު ދިނުމުގެ ސެޝަނުގައި ބައިވެރިވެ ލެއްވުމަށްފަހު، ކަނޑައެޅިފައިވާ ތާރީޚަށް އަންދާސީހިސާބު ހިއްޕަވައިގެން މި ސްކޫލްގެ އޮފީހަށް ދުރުވެދެއްވުން އެދެމެވެ. މިކަމަށް އެދި ހުށައަޅުއްވާ ސިޓީއުރައިގެ ބޭރުގައި "ފާޚާނާ ބަރިއެއް އިމާރާތްކުރުމާ ގުޅޭ"މިހެން ލިޔެފައި އޮންނަން ވާނެއެވެ.\nއަންދާސީ ހިސާބް ހުށަހެޅުމާއި ކެނޑުން\n28 އޮގަސްޓް 2017 12:00 (ހޯމަ)\n05 ސެޕްޓެމްބަރ 2017 12:00 (އަންގާރަ)\nކުންފުނި، އިންވެސްޓްމެންޓް އަދި ވިޔަފާރި ފަދަ ތަނަކުން މަޢުލޫމާތު ސާފުކުރުމަށާއި ބީލަން ހުށައެޅުމަށް ހާޒިރުވާ ފަރާތްތަކުން އެ ބޭފުޅަކު ތަމްސީލުކުރައްވަނީ ކޮން ކުންފުންޏެއް، އިންވެސްޓްމެންޓެއް އަދި ވިޔަފާރިއެއްކަން އެނގޭނެ ސިޓީއެއް ހުށައަޅުއްވަން ވާނެއެވެ.\nމަޢުލޫމާތު ސާފުކުރުމުގެ ބައްދަލުވުމުގައާއި، ބީލަން ހުށަހެޅުމުގެ ބައްދަލުވުމުގައި ކޮންމެ ފަރާތަކަށްވެސް ތަމްސީލުކުރެއްވޭނީ އެއްފަރާތެވެ. މަޢުލޫމާތު ސާފުކުރެއްވުމަށް ދުރުވެ ނުލައްވާ ފަރާތްތަކުން ހުށައަޅުއްވާ ބީލަމާއި، ގަޑިޖެހުމުގެ ފަހުން ހުށައަޅުއްވާ ބީލަން، ބަލައިނުގަނެވޭނެ ވާހަކަ ދެންނެވީމެވެ. މިކަމާ ގުޅޭގޮތުން އިތުރުމަޢުލޫމާތު ބޭނުންފުޅު ވެލައްވާނަމަ ރަސްމީ ގަޑީގައި މި ސްކޫލްގެ ނަންބަރ 6500538 ފޯނަށް ގުޅުއްވުން އެދެމެވެ.\nއަދި ދަންނަވަމެވެ. މި މަސައްކަތް ކޮށްދިނުމަށްއެދި ބީލަން ހުށައެޅޭނީ ވިޔަފާރި ޤާނޫނު (2014/18) ގެ ދަށުން ރަޖިސްޓްރީވެފައިވާ ކުންފުނިތަކަށާއި އަމިއްލަ ފަރުދުންގެވިޔަފާރި، ޤާނޫނު (2014/19) ގެ ދަށުން ރަޖިސްޓްރީވެފައިވާ ފަރާތްތަކަށެވެ.\nޕަބްލިޝްކުރި ތާރީޚު: 22 އޮގަސްޓް 2017\nސުންގަޑި: 28 އޮގަސްޓް 2017 1200


Kulhudhuffushi Online - Sihhee mahsalathah lolun dhenegannaane goi\nޚަދީޖާ އާދަމް - 1 year ago - 16 އެޕްރީލް 2017\nސިއްހީ މައްސަލައެއް ދިމާވެއްޖެނަމަ ތިމާގެ ހަށިގަނޑުން އެކަން އެނގޭނެ އެވެ. ހަށިގަނޑަށް އަންނަ ބަދަލުތަކުންވެސް އެކަން ފާހަގަ ވާނެ އެވެ. އެގޮތުން ލޮލަކީ ގިނަ ސިއްހީ މައްސަލަތައް ދެނެގަނެވޭނެ އެއްޗެކެވެ.\nއެންމެނަކީ މަސައްކަތުގެ މާހައުލުގައު ބުރަކޮށް އުޅޭ ބައެކެވެ. ކޮމްޕިއުޓަރ ކައިރީގައި ބިޒީކޮށް އެތަށް އިރަކު މަސައްކަތް ކުރަން ބައެކެވެ. އެހެން ނަމަވެސް މިއީ ސިއްހީ ގޮތުން ނުރައްކާތެރި ކަމަކެވެ. ގިނަ އިރު ކޮމްޕިއުޓަރ ކައިރީ އިދެ މަސައްކަތް ކުރުމަކީ ލޯ ރަތް ވުމަށް ދިމާވާ ކަމެކެވެ. އެހެން ވުމުން ލޮލުން ދިލަ ނަގާ ލޮލުގެ ފެނުމަށް ގޮތްވެއެވެ. ލޮލުގެ ތެއްކަން ދަށްވެ އެކި ސިއްހީ މައްސަލަތަކާ ކުރިމަތިވެއެވެ.\nބުމައިން އިސްތަށި ފޭބުން\nހާސްވެ ކަންބޮޑުވުން، ހަށިގަނޑަށް ބޭނުންވާ ވަރަށް ވިޓަމިންސް އަދި މިނަރަލްސް ނުލިބުން ނުވަތަ އިމިއުން ސިސްޓަމަށް ދިވާމާ މައްސަލައަކުން ވެސް މިހެން ދިމާވެދާނެއެވެ. ނުވަތަ ތައިރޮއިޓް އަދި ހޯމޯންސްއަށް އަންނަ ބަދަލަކުންވެސް މި މައްސަލަ ކުރިމަތި ވެދާނެއެވެ. އެހެން ކަމުން މި މައްސަލަ ދިމާވާނަމަ ލަސްނުކޮށް ޑޮކްޓަރަށް ދެއްކުން ބުއްދިވެރިއެެވެ.\nއެއްޗެއް ކިޔާއިރު ނުވަތަ ބަލާއިރު ވަކި ހިސާބެއް ފުސްވެފައި ހުރުން އެއީ ވެސް ދިމާވާ މައްސަލައެކެވެެ. ހަކުރު ބަލި ހުންނަ މީހުން މިއީ އާންމު މައްސަލަ އެކެވެ. އާންމުކޮށް މިހެން ވަނީ ބްލަޑް ވެސަލްސް ހަލާކުވެ ލޮލުގެ ފަހަތުގައި އިންނަށް ލޭޔާގެ ޓިސޫތައް ހަލާކުވުމުން ނެވެ.\nހުދު ކަޅިއަށް ދޮން ކުލައެއް އެރުން\nމި މައްސަލަ އާންމުކޮށް ދިމާވަނީ އަލަށް ވިހާ ތުއްތު ކުދިންނަށެވެ. އެހެންނަމަވެސް ބޮޑެތި މީހުންނަށްވެސް މި މައްސަލަ ދިމާވެއެވެ. ލިވާއަށް ނުވަތަ ގަލްބްލެޑާރ އަށް މައްސަލައެއް ދިމާވެއްޖެނަމަ ހުދު ކަޅި ދޮންވެދާނެ އެވެ. މި މައްސަލަ ދިމާވެއްޖެނަމަ ފަރުވާ ކުޑަނުކޮށް އަވަހަށް ޑޮކްޓަރަށް ދައްކަން ވާނެ އެވެ.\nއަފީފުއްދީން ސްކޫލުގެ އެންމެ މޮޅު ދަރިވަރަކަށް ހުމައިދު ހޮވައިފި\nއާދިލް ސެންޓަރުން ކުޑަކުދިންނަށް ހާއްސަ ކޮމްޕިއުޓަރ ކުލާހެއް ފަށަނީ


vnews - Schneiderlin Everton ah vikkaalanee\nޝްނެއިޑެލިން އެވަޓަން އަށް ވިއްކާލަނީ\nފްރާންސް މިޑްފީލްޑަރު މޯގަން ޝްނެއިޑެލިން---\nމެންޗެސްޓާ ޔުނައިޓެޑުން އެ ޓީމުގެ ފްރާންސް މިޑްފީލްޑަރު މޯގަން ޝްނެއިޑެލިން އެވަޓަން އަށް ވިއްކާލަން އެއްބަސްވެއްޖެ އެވެ.\nމީޑިއާ ރިޕޯޓްތައް ބުނާގޮތުން 2015 ވަނަ އަހަރު ޔުނައިޓެޑާ ގުޅުނު އުމުރުން 27 އަހަރުގެ މިޑްފީލްޑަރު މޯގަން ޝްނެއިޑެލިން ވިއްކާލަން ނިންމާފައި ވަނީ 22 މިލިއަން ޕައުންޑުގެ އަގަކަށެވެ.\nމޯގަން ޝްނެއިޑެލިން ޔުނައިޓެޑާ ގުޅުނު ފަހުން މީހާތަނަށް އެޓީމަށް 47 މެޗު ވަނީ ކުޅެދީފައެވެ. އަދި އޭނާ ހޯދުމަށް މީގެ ކުރިން ވެސްޓްބްރޮމްވިޗްއިން ވެސް ވަނީ މަސައްކަތް ކޮށްފައި ކަމަށް މީޑިއާ ރިޕޯޓްތަކުން ބުނެއެވެ.\nއިނގިރޭސި ޕްރިމިއާ ލީގުގައި 39 ޕޮއިންޓާއެކު ހަ ވަނައިގައި މެންޗެސްޓާ ޔުނައިޓެޑް އޮތްއިރު އެވަޓަން މިވަގުތު އޮތީ 30 ޕޮއިންޓާއެކު ހަތް ވަނައިގަ އެވެ. ލީގުގެ އެއް ވަނަ މަގާމްގައި 49 ޕޮއިންޓް ހޯދައިގެން މިވަގުތު އޮތީ ޗެލްސީ އެވެ.


Nabaahaa aai Zayan ge Pair Ah Ran Medal\nނަބާހާ އާއި ޒަޔާންގެ ޕެއާ އަށް ...\nދެބެން ކަމަށްވާ އައިމިނަތު ނަބީހާ އާއި ...\nby vomadmin November 10, 2019\nޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގެ މިކްސް ޑަބަލްސް އިވެންޓުން ރާއްޖޭގެ ފާތިމަތު ނަބާހާ އާއި ޒަޔާން ޒަކީގެ ޕެއާ ރަން މެޑަލް ހާސިލްކޮށްފި އެވެ.\nމިއީ ބައިނަލްއަގުވާމީ މުބާރާތަކުން ބެޑްމިންޓަނުން ރާއްޖެ އަށް ލިބުނު ދެ ވަނަ ރަން މެޑަލެވެ. ފުރަތަމަ ރަން މެޑަލް ހޯދީ މި އަހަރު ޖުލައި މަހު އޮތް އިންޑިއަން އޯޝަން އައިލެންޑް ގޭމްސް (އައިއޯއައިޖީ)ގެ އަންހެން ސިންގަލްސް ބައިން އައިމިނަތު ނަބީހާ އެވެ.\nޕާކިސްތާނުގެ ވެރިރަށް އިސްލާމްއާބާދުގައި ކުރިއަށްދާ މުބާރާތުގައި މިއަދު ކުޅުނު ފައިނަލް މެޗުން ނަބާހާ އާއި ޒަޔާންގެ ޕެއާ މޮޅުވީ މުބާރާތުގައި އެއް ވަނަ އަށް ސީޑްކޮށްފައިވާ ނޭޕާލުގެ ދިޕޭޝް އާއި އަމީތާގެ ޕެއާ އަތުންނެވެ. ޒަޔާން އާއި ނަބާހާގެ ޕެއާ މޮޅުވީ ސީދާ ދެ ސެޓުންނެވެ. ސެޓުތައް ގެންދިޔައީ 21-16، 21-19 އިންނެވެ. ގައުމީ ޗެމްޕިއަންކަން ދެ ފަހަރެއްގެ މަތިން ހޯދާފައިވާ ޒަޔާނާއި ނަބާހާގެ ޕެއާ އަކީ މިކްސް ޑަބަލްސްގައި މި ވަގުތު ރާއްޖޭގެ އެއް ވަނަ ޕެއާ އެވެ.\nމިއީ ބެޑްމިންޓަން ވޯލްޑް ފެޑެރޭޝަން (ބީޑަބްލިއުއެފް) އިން ރުހުން ދީފައިވާ މުބާރާތަކުން ރާއްޖެ އަށް ލިބުނު ފުރަތަމަ ރަން މެޑެއްޔެވެ. އެހެންވެ ޒަޔާނާއި ނަބާހާ ރާއްޖޭގެ ބެޑްމިންޓަނަށް މި ހޯދައިދިނީ ތާރީހީ ކާމިޔާބެކެވެ.\nކަރަންޓް ބިލް ފޯނަށް ފޮނުވުމަށް ސްޓެލްކޯއިން ނިންމައިފި\nކަސްޓަމަރުންގެ ތެރެއިން ފޯން ނަމްބަރު ދީފައިވާ ހުރިހާ ފަރާތްތަކަށް ފޯނުބިލް އެސްއެމްއެސް އެއް މެދުވެރިކޮށް ފޮނުވުމަށް ސްޓެލްކޯއިން ނިންމައިފިއެވެ. ...


Iran ge khaarijee vazeeru ge isthiufaa Raees Rouhani gabooleh nukurevvi | Mihaaru\nރައީސް ހަސަން ރޫހާނީ އާއި ޚާރިޖީ ވަޒީރު ޖާވަދް ޒަރީފް.\nއީރާނުގެ ޚާރިޖީ ވަޒީރުގެ އިސްތިއުފާ ރައީސް ރޫހާނީ ގަބޫލެއް ނުކުރެއްވި\n27 ފެބުރުއަރީ 2019 - 13:36\nތެހެރާން (ފެބްރުއަރީ 27) - އީރާނުގެ ޚާރިޖީ ވަޒީރު ޖާވަދް ޒަރީފްގެ އިސްތިއުފާ އެ ގައުމުގެ ރައީސް ހަސަން ރޫހާނީ ގަބޫލެއް ނުކުރެއްވި އެވެ.\nއީރާން ސަރުކާރުގެ ރަސްމީ ވެބްސައިޓުގައި ބުނެފައި ވަނީ ޒަރީފްގެ އިސްތިއުފާ އަކީ ރައްޔިތުންނާ ދެކޮޅަށް ނިންމެވި ނިންމެވުމެއް ކަމަށް ރައީސް ރޫހާނީ ދެކެވަޑައިގަންނަވާ ކަމަށެވެ.\nޒަރީފްގެ އިސްތިއުފާ ހޯމަ ދުވަހު އިއުލާން ކުރެއްވީ އިންސްޓަގްރާމް މެސެޖެއްގަ އެވެ.\nރައީސް ރޫހާނީ ވަނީ އީރާނަށް މިހާރު ދިމާވެފައިވާ މައްސަލަތަކުގައި ޚާރިޖީ ވުޒާރާގެ ޒިންމާތައް ވަރަށް ބޮޑުކަން ފާހަގަ ކުރައްވައިފަ އެވެ. އަދި އެކަމަށްޓަކައި އެ މަސައްކަތުގައި ދެމިހުންނެވުމަށް ރޫހާނީ ވަނީ ޒަރީފްގެ ކިބައިން އެދިވަޑައިގެންފަ އެވެ.\n"އިސްތިއުފާ ގަބޫލް ކުރުމަކީ ރައްޔިތުންގެ ފައިދާއާ ދެކޮޅަށް ކުރާ ކަމަކަށްވާނީ،" ރޫހާނީ ވިދާޅުވި އެވެ.\nއީރާނުގެ ރިވޮލިއުޝަނަރީ ގާޑުގެ ކޮމާންޑަރު ގާސިމް ސުލައިމާނީ ވިދާޅުވީ ޚާރިޖީ ސިޔާސަތުގެ އެންމެ މުހިންމު ފަރާތަކީ ޒަރީފް ކަމަށްވާ އިރު އޭނާގެ ފަރާތުން ބޮޑު އެއްބާރުލުމެއް ލިބޭ ކަމަށެވެ.\nއިސްތިއުފާ ދެއްވި ސަބަބެއް ޒަރީފް ވިދާޅެއް ނުވެ އެވެ. ނަމަވެސް ނިއުކްލިއާ އެއްބަސްވުމުން އެމެރިކާ ވަކިވި ހިސާބުން އީރާނުގެ ހަރުކަށި ފަރާތްތަކުން ދަނީ ޒަަރީފަށް ފިއްތުންތައް ކުރިމަތި ކުރަމުންނެވެ.\nދުނިޔޭގެ ބާރުތަކާ އެކު 2015 ވަނަ އަހަރު އީރާނުން ގާއިމްކުރި ނިއުކްލިއާ އެއްބަސްވުން ހަގީގަތަކަށް ހެދުމަށް އޭނާ އަދާ ކުރެއްވި ރޯލު ފާހަގަ ކުރެވެ އެވެ. ނަމަވެސް އެ އެއްބަސްވުމުން މިދިޔަ މެއި މަހު އެމެރިކާ ވަކިވުމުން އެއްބަސްވުމުގެ ކުރިމަގާ މެދު ވަނީ ސުވާލު އުފެދިފަ އެވެ.


އައްޑޫ ސިޓީ ތަރައްގީ ކުރީ އޭގެ ސަބަބުން މުޅި ރާއްޖެއަށް ތަރައްގީ ލިބޭނޭ ކަން ކަށަވަރުވާތީ ކަމަށް ރައީސް ނަޝީދު ވިދާޅުވެއްޖެ – Maldivian Democratic Party\nއައްޑޫ ސިޓީ ތަރައްގީ ކުރީ އޭގެ ސަބަބުން މުޅި ރާއްޖެއަށް ތަރައްގީ ލިބޭނޭ ކަން ކަށަވަރުވާތީ ކަމަށް ރައީސް ނަޝީދު ވިދާޅުވެއްޖެ\nއައްޑޫ ސިޓީ ތަރައްގީ ކުރުމަށް އެމްޑީޕީން މަސައްކަތްކުރީ އެ ތަރައްގީގެ ސަބަބުން މުޅި ރާއްޖެއަށް ތަރައްގީ ލިބޭނޭ ކަން ކަށަވަރުވާތީ ކަމަށް އެމްޑީޕީގެ އެންމެ އިސްލީޑަރު އަދި ރާއްޖޭގެ އިންތިޚާބީ ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެ އެވެ.\nއައްޑޫ ސިޓީގެ މަރަދޫގައި ރޭ ބޭއްވި ޚާއްސަ ޖަލްސާ ގައި ރައީސް ނަޝީދު ވަނީ އައްޑޫ ސިޓީގެ ތަރައްގީއަށް އެމްޑީޕީ ސަރުކާރުން ކޮށްފައިވާ މަސައްކަތްތަކަށް އަލިއަޅުވާލައްވައި ވާހަކަފުޅު ދައްކަވާފައެވެ. އަދި 2008 ގެ ކުރިން އޮތް ވެރިކަމާ އެންމެ ބޮޑަށް ނުރުހުންވި އެއް ބަޔަކީ އައްޑޫގެ ރައްޔިތުން ކަމަށް ވެސް ރައީސް ނަޝީދު ވިދާޅުވިއެވެ.\nރައީސް އިތުރަށް ވިދާޅުވީ ބަޣާވާތުން ވެރިކަމަށް އައި ބަޔަކާ ގުޅިގެން ތަރައްޤީއެއް ނުގެނެވޭނޭ ކަމަށާއި، އޭގެ ސަބަބަކީ ތަރައްޤީއަށް ބޭނުންވާ ވެރިކަމުގެ ނިޒާމް ބަޣާވާތުން ގެންނަ ވެރިކަމުގައި ނެތުން ކަމަށް އެމަނިކުފާނު ވިދާޅުވިއެވެ.\n“ތަރައްޤީ ވުމުގައި، ތަރައްޤީގެ ފުރުސަތުތައް ފަހިވުމުގައި އަޅުގަނޑުމެން ހުރިހާ ރައްޔިތުންނަށް އަދުލު އިންސާފު ބޭނުން ކަމަށް ދިވެހިރައްޔިތުންގެ ޑިމޮކްރެޓިކް ޕާޓީން އެންމެ ފުރަތަމަ ދުވަހުއްސުރެ އައީ އަޑުއުފުލަމުން. އައްޑޫ ސިޓީގެ ތަރައްގީއަށް ޓަކައި ދިވެހި ރައްޔިތުންގެ ޑިމޮކްރެޓިކް ޕާޓީން މަސައްކަތްކުރަމުން އައީ އެ ތަރައްގީގެ ސަބަބުން މުޅިރާއްޖޭގެ ތަރައްގީ، އަޅުގަނޑުމެން ރާއްޖޭގެ ރައްޔިތުންނަށް ލިބޭނޭކަން އަޅުގަނޑުމެންނަށް ކަށަވަރުވާތީ. އައްޑޫގައި އެޅޭ ނަރުދަމައެއް. އައްޑޫގައި އެޅޭ މަގެއް، އައްޑޫގައި ހެދޭ ބަނދަރެއް، އައްޑޫގައި އަޅާ އެއަރޕޯޓެއް، އެއީ މުޅިރާއްޖޭގެ ތަރައްގީއަށް، އެހީތެރިކަންފޯރުކޮށްދޭ މަގެއް ނަރުދަމައެއް ބަނދަރެއް އެއަރޕޯޓެއްކަން އަޅުގަނޑުމެންނަށް ވަރަށް ބޮޑަށް ސާފުވެގެން ގޮސްފައިވާތީ.” ރައީސް ނަޝީދު ވިދާޅުވިއެވެ.\nރޭގެ ޖަލްސާގައި ވާހަކަފުޅު ދައްކަވަމުން ފުލުހުންނާއި ސިފައިންގެ އެކައުންޓުތަކަށް މިލިއަނުން، މިލިއަނުން ފައިސާ ދީފައިވަނީ ކޮން ބައެއްކަން ހޯދޭނޭ ކަމަށް ވެސް ރައީސް ނަޝީދު ވިދާޅުވިއެވެ. އަދި އެ މަނިކުފާނު ވިދާޅުވީ މިދިޔަ އަހަރު އައްޑޫގައި ގާތްގަނޑަކަށް 70 މަޝްރޫއު ހިންގަމުންދިޔަ ކަމަށާއި އެއިން ކޮންމެ ކަމެއް ޚުދު އެމަނިކުފާނު ވަރަށް ގާތުން ބައްލަވަމުން ގެންދެވި ކަމަށެވެ. މީގެ އިތުރުން އަލުން އަނބުރާ ވެރިކަމަށް ވަޑައިގެން، ހުއްޓިފައިވާ އައްޑޫގެ ތަރައްގީގެ މަޝްރޫއުތައް ފައްޓަވައިގެން ކުރިޔަށް ގެންދަވާނޭ ކަމަށް އެމަނިކުފާނު ވިދާޅުވިއެވެ.


Manadhoo Ah Beynunvaa Concrete Tharahgee Eh Dhen Neh - Nasheed - Vaguthu\nނ.އަތޮޅު މަނަދުއަށް އިތުރަށް ބޭނުންވާ ކޮންކްރިޓް ތަރައްޤީއެއް ނެތް ކަމަށް ރައްޔިތުން މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nނަޝީދު މިހެން ވިދާޅުވީ މަނަދުއަށް ބޭނުންވާ ކަންތައްތަކާއި ބެހޭ ގޮތުން މަނަދޫ ދާއިރާގެ މެންބަރު އަހްމަދު ހާރޫން މިއަދުގެ ޖަލްސާގައި ދެއްކެވި ވާހަކަފުޅާއި ގުޅިގެން އެވާހަކަފުޅަށް ރައްދު ދެއްވަމުންނެވެ.\nއެމްޑީޕީ އަށް ނިސްބަތްވެ ވަޑައިގަންނަވާ އަހްމަދު ހާރޫން މިއަދުގެ މަޖިލިސް ޖަލްސާގައި ވިދާޅުވީ މަނަދޫ ރައްޔިތުން އެންމެ ބޮޑަށް ބޭނުން ވެފައިވާ ޕޮލިސް ސްޓޭޝަން އެޅުމުގެ މަސައްކަތާއި ތިން ބުރީގެ ކްލާސް ރޫމްގެ މަސައްކަތް މިހާރު ފެށިފައިވާ ކަމަށެވެ. ނަމަވެސް އެއީ ރައްޔިތުން ބޭނުންވާ ހުރިހާ ކަމެއް ފުރިހަމަވީ ނޫންކަމަށް އޭނާ ވިދާޅުވިއެވެ.\nމެންބަރު އަހްމަދު ހާރޫންގެ ވާހަކަފުޅާއި ގުޅިގެން ނަޝީދު ވިދާޅުވީ މަނަދޫގެ އާބާދީ 1500 އަށް އަރާއިރު ވަޒީފާ 400 އަށް ވުރެ ގިނަ މީހުން އެރަށުގައި ވަޒީފާ އަދާކުރާ ކަމަށެވެ. ރަށުގައި 51 ފިހާރަ ހުރިއިރު ހަތް ބިލިއަން ރުފިޔާގެ ވިޔަފާރި އެފިހާރަތަކުން ވާކަމަށް މީރާއަށް ފާހަގަ ކުރެވޭ ކަމަށް ވެސް ނަޝީދު ވިދާޅުވިއެވެ.\n"މަނަދޫ އިތުރަށް ތަރައްޤީ ކުރުމަށް ދެން ބޭނުންވަނީ ކޮންކްރިޓް ނޫންކަމަށް އަޅުގަނޑަށް ފާހަގަ ވަނީ. އިއްޒަތްތެރި މެންބަރު މިހާރު ވަކާލާތު ކުރައްވަން ޖެހިފައި މިވަނީ މިރަށުގައި މަސައްކަތް ކުރާ މީހުންނަށް ލިބޭނެ އާމްދަނީ އިތުރު ކުރެވޭނެ މަގެއް އަޅުގަނޑުމެން ހޯދަން މިޖެހެނީ. އެމަގު މި ބަޖެޓްގައި އެބައޮތް." ނަޝީދު ވިދާޅުވިއެވެ.\nނަޝީދާއި އެމްޑީޕީ އިން މީގެ ކުރިން ވެސް ވަނީ އިމާރާތްތައް އެޅުމާއި މަގުތައް ހެދުން އެއީ ތަރައްޤީ ނޫންކަމަށް އެތައް ފަހަރަކު ބުނެފައެވެ. އެމްޑީޕީގެ މެނިފެސްޓޯގައި ވެސް މިހާރު އޮތީ ޖަޒީރާ ވަންތަކަމާއި އެކު ރަށްތައް ތަރައްޤީ ކުރުމެވެ.\nނޮވެމްބަރު 14, 2019 10:50\nއަންނި އެބުނާ އެއްޗަކާ މެދު ރަނގަޅަށް ވިސްނާށެވެ! އެބުނާ ތަރައްޤީއަކީ އެމީހަކު ބޭނުންވާ ދީނަކަށް އުޅުމުގެ މިނިވަންކަމުގެ ތަރައްޤީއެވެ. ލާދީނީ ތަރައްޤީއެވެ.\nނޮވެމްބަރު 14, 2019 13:52\nހެސްކިޔާފަ ލާރި މީހުންނަށް ލިބުނީމަ އެވޯޔޯލަ ތަރައްޤީ.. މީ އަޅެފަ ގަމާރެއްތަ؟؟\nނޮވެމްބަރު 14, 2019 14:43\nދެނ މަޖްލިސް ކިޔާ ބޮޑު ތަނެއްގަ އެންމެން އިއްވެ ސައި ބުއިމުގެ ބަދަލުގައި ނަޝީދު ގޭގަ ތިކަން ބާއްވަބަލަ. އޭނަ ބުނާގޮތަކަށް އެދުވަހެއްގެ ކަންކަން ހިންގާއިރު ތިހެން ފެންވަރާ ސަޑުނަގައިގެން ގުންފައި ޖަހަމުން ޕާކިސްތާނުން ދިން އިމާރާތަކަށް ދިޔައިމަ ކަމަކުނުދޭ. ގާނޫނު ނެތް ތަނެއްގަ ކޮން ގާނޫނު ހަދާ މަޖްލިހެއް.\nނޮވެމްބަރު 14, 2019 10:52\nހަަހަހަަހަަ. ރާކަނި މަސްކެވިފަ ހުންނާނީ. ޕޮލިސް ސްޓޭޝަނުގަ އެތަނުގެ މުވައްޒަފުން ނިދާނެ ތަނެއް ނެތިގެން ޑިޔުޓީ ބަހައިގެން ނިދަނީ. ސްޓޭޝަނު ކައިރީ ކުއްޔަށް ހިފާފަ ހުންނަ ގެޔަށާއި، މިހާރު ކައުންސިލުން ކުއްޔަށް ނަގާފަ ހުރި އިމާރާތަށް އަހަރަކު ޕޮލިސް ސްޓޭޝަނެއް އަޅާވަރަށް ޙަރަދު ދޭ. އެތަނުގަ ތިބި ފުލުހުން މަސައްކަތް ކުރާކަންވެސް ރަނގަޅު.\nނޮވެމްބަރު 14, 2019 10:55\nނޮވެމްބަރު 14, 2019 10:58\nއަންނި އެބުނަނީ ތެދެއް... ބޭނުންވަނީ ރައްޔިތުން ހަނާކުރަން..\nނޮވެމްބަރު 14, 2019 11:06\nނޮވެމްބަރު 14, 2019 11:11\n"51 ފިހާރަ ހުރިއިރު ހަތް ބިލިއަން ރުފިޔާގެ ވިޔަފާރި އެފިހާރަތަކުން ވާކަމަށް މީރާއަށް ފާހަގަ ކުރެވޭ ކަމަށް ވެސް ނަޝީދު ވިދާޅުވިއެވެ." މިއީ ނަޝީދު ކޮންތާކުން ހޯދި އަދަދެއް؟؟ ތިޔަވަރުގެ ވިޔަފާރިއެއްވާނީ ދުވާލަކު 38،000 ރުފިޔާ ލިބެގެން.\nނޮވެމްބަރު 14, 2019 13:24\nތިޔަ ކަލްކިޔުލަަައިޓާ ދޭންވީނުން މަށަށް މަހިސާބު ހަދަން ދެވޭނެތަ ؟\nނޮވެމްބަރު 14, 2019 15:47\nނަންވާނީ ތިނުމޭން، ދިސްމޭން ވަކި ދެރަތަ؟\nނޮވެމްބަރު 14, 2019 11:18\nދެން ކޮންމެ ރަށައްގެ ގެއަކައް ހަނޑަސްބުރިއެއް ފޮނުވާ،\nނޮވެމްބަރު 14, 2019 11:31\nދާއިރާގެ މެންބަރަށް ވުރެ ބޮޑަށް އެހެން ދާއިރާއެއްގެ މެންބަރަކަށް ދޯއެނގެނީ ދާއިރާއަށް ބޭނުންވާ ކަންތައް !!!!!\nނޮވެމްބަރު 14, 2019 11:33\nޢެއީތެދެ ވޯޓް ލީ ޖަޒީރާ ރާއްޖެ ކަ\nނޮވެމްބަރު 14, 2019 12:04\nރައިސް ނަޝީދު ތިވިދާޅުވާ ކޮންކުރީޓް ތަރައްގީ އަޅުގަނޑުމެން ބޭނުންނުވާއިރު ކޮންބޭފުޅެއްތޯ ދަރަނި ތަރައްގީ ބޭނުންވަނީ ދިވެހިރަޢިއްޔަތުން ކޮންކުރީޓް ތަރައްގީ ބޭނުންވާމިންވަރު އަދިވެސް ވަނީ އިތުރު އެކަމު ދަރަނި ތަރައްގީ ބޭނުންވާ ހަމައެކަކުވެސް ނެތް އޮޑީޓަރ ޖެނަރަލްގެ ވަހަކަފުޅު އަޑު އަހާލުމުންގޮތްހުސްވެ އަންތަރީސްވޭ 71.5 ބިލިއަން ރުފިޔާއަކީ ކޮންމެ ނަމެއްގައިވެސް ދައްކަންޖެހިފައި އޮތް އެއްޗެއް މުޅިންގޯސް ރޯގޯސް\nނޮވެމްބަރު 14, 2019 12:12\nހަގީގަތުގަ ސިމެންތިއާއި ހިލަވެއްޔާއި އިމާރާތްކުރާ ސާމާނު މާލެނޫންތަނަކަށް އެތެރެވެސް ނުކުރެވޭގޮތަށް ހަދަން އެމީހުން ބޭނުންވަނީ. އެދުވަސްވެސް އަންނާނެ އަދި.\nނޮވެމްބަރު 14, 2019 12:15\nއެހެން ބުނެފައި ވެސް ކޮންކްރިޓް ތަރައްގީ ގެނަސް އެއަރޕޯޓޭ ވެސް އެބަ ކިޔާ\nނޮވެމްބަރު 14, 2019 12:26\nމަނަދޫގެ ހާލަތު އެނގޭނީ ނަޝީދު އައް..މެމްބަރ ހާރޫނަ ކައް ނޫން...ވަރައްސާފު..\nނޮވެމްބަރު 14, 2019 13:43\nނޮވެމްބަރު 14, 2019 12:36\nދުވަަލަކު ބޮލަކަށް 12 ހާސް ރުފިޔާއަށް ވުރެ ގިނައިން ލިބިގެން7ބިލިިޔަން ރުފިޔާފެ ވިޔަފާރި ތިރަށު ހުރިހާ ފިހާރައަކުން ކުރެވޭނީ.\nނޮވެމްބަރު 14, 2019 15:06\nމަނަދޫއަކީ ވެރިކަން ކުރާ ރަށަށް ވުމާއެކު، އަތޮޅުގެ ގިނަ ރަށްތަކުން މަނަދުއަށް ބަރޯސާވޭ\nނޮވެމްބަރު 14, 2019 18:46\nތިޔަ އީ ތެދެެއް. އެކަމަކު މުޅި އަތޮޅުގެ އެންމެން އައިސް ވިޔަފާރިކުރިއަސް ދުވާލަކު އަތޮޅުގެ ކޮންމެ ބޮލަކަށް ޖެހޭ އާމްދަނީ 2000 ރުފިޔާ ލިބިގެން ނޫނީ ތިވަރުވާން ކައިރިވެސް ނުކުރާނެ. ކަނޑައެޅިގެން ދޮގެއް. އެނގި ހުރެ ރައްޔިތުންނަށް ދޮގުހަދާ އޮޅުވާލަނީ. ކޮށްގެން ހުރިހުވަޔާ ޚިލަގުވެއްޖެ. މަގާމުގައި ދެމިހުރުމުގރ ހައިސިއްޔަތެއް ނެތް.\nނޮވެމްބަރު 14, 2019 12:49\nތަރައްޤީ ނުކުރައްވާ ތަރައްޤީ ފުރިހަމައަށް ނުދަންނަފަރާތަކަށް ތިހެންހީވެލައްވާފާނެ ކޮންކްރިޓް\nތަރައްޤީނޫންތަރައްޤީވެސް ހުންނާނެ ނަމަވެސް މިޒަމާނުގައި ކޮންކްރިޓްނުކޮށް ޖަޒީރާވަންތަކުރުމަށް\nދަނޑިފަނުން ތަންތަންނުހަދާނެ ޖަޒީރާވަންތަކުރުމަށް ދަނޑިފަނުން ޚަރަދުކުޑަކޮށް ރަށްތައްތަރައްޤީ\nކުރައްވާނަމޭ ބުނުއްވާކަހަލަ މިހެންބުނުއްވާބޭފުޅުންގެ ގެދޮރާ އުޅުއްވާރަށުގެ މަގުތައްވެސްވަނީ\nކޮންކްރިޓް ކުރައްވާފައި މިފަދަތަނެއްގައިނޫނީ މިބޭފުޅުންނަށް ނޫޅުއްވޭނެ އަދި ކަމުވެސްނުދާނެ\nވީމާ، ކޮންކްރިޓް ނުކުރައްވާ ޖަޒީރާވަންތަކަމާއެކު ރަށްތައްތަރައްޤީ ކުރެއްވުމަށް\nމެނިފެސްޓޯގައިވެސް އޮތުމުގެބޭނުމަކީ ކޮބައިތޯ؟ ޚަރަދުކުޑަކުރެއްވުމަށްތޯ ކޮންކްރިޓް ކުރެއްވި\nނޮވެމްބަރު 14, 2019 13:06\nމަނަދޫ އެއީ ވަރަށް އެމްޑީޕީ ރަށެއް! ރީތިވެއްޖެއެއްނު! ރޫޙާނީ ލީޑަރު ތިއޮތީ ރާކަނިމަސް ކާންދީފައި!\nނޮވެމްބަރު 14, 2019 13:35\nމަނަދޫ މީހުންނަށް ހީވަނީ ކޮންކްރިޓުން ކަމަށް ރަށަށް ތަރައްގީ އަންނަނީ (ގަމާރް މަނަދޫ.)\nމަޖިލީހުގެ ރައީސް ހަމަތޯ ސުވާލު އުފެސޭ\nނޮވެމްބަރު 14, 2019 13:45\nނަޝީދު ހުރީ ހަމައިގަތަ .\nމަނަދޫގެ އާބާދީ 1992\nފިހާރައިގެ އަދަދު 18\nނޮވެމްބަރު 14, 2019 13:54\nމަނަދޫ އާ ބެހޭގޮތުން މަޖިލިސްގެ ރައީސް ހެއްދެވީ ވަރަށް ބޮޑު އިތުރުފުޅުތަކެއް. ހިތްޕުޅަށް އަރާވަޑައިގެންހާ ވާހަކަފުޅެއް ދެއްކެވުމުގެ ޙައްޤެއް މަޖިލީހުގެ ރައީސަކަށްވެސް ނޯންނާނެ. އެނގިވަޑައި ނުގަންނަވާ ވާހަކަފުޅުތައް ނުދެއްކެވުން މާ ރަނގަޅުވާނެ. މިފަދަ ބޭފުޅުންނަށް އަޅުގަނޑުމެން ކިޔަނީ "ރޯނުއެދުރު"\nނޮވެމްބަރު 14, 2019 14:00\nމަނަދޫ ދާއިރާގެ ޢިއްޒަތްތެރި މެންބަރަށް ދަންނަވާލަން ބޭނުންވަނީ އެމްޑީޕީގެ މެންބަރުން ގެ އެކަނި ވޯޓަކުން ނޫނޭ ހޮވިފައިވަނީ. ހުރިހާ ރައްޔިތުންގެ އިޙްސާސްތަކަށްވެސް އިޙްތިރާމްކުރަށްވާށޭ. ދީނާ ޤައުމަށް ގެއްލުންވާފަދަ ކަންކަމުގައި އެމްޑީޕީ ގެ ނިންމުންތަކަށް އެއްބާރުލުން ނުދެއްވާށޭ. ޖަވާބުދާރީވާންޖެހޭ ދުވަހެއް އޮތްކަން ހަނދުމަފުޅު ބަހައްޓަވާށޭ. "އެޅިހާ ބަތަކަށް ރިހަ " ވެގެން ނުހުންނަވާށޭ.\nޤިޔާމަތް މަހްޝަރު ދުވަހުން ފާފަތައް އުފާލާދޭން އަންނިއެއް ނުހުންނާނެއޭ .އެމީހެއްގެ ފާފަތައް އުފުލާނީ އެމީހެކޭ. އަންނިއަކީ މިޤައުމު ފިތުނަކޮށް ޕާޓީ ނިޒާމް ގެނެސް ޢާއިލާތައް ބައިބައި ކުރި ފިތުނައިގެ މޭސްތިރިޔާ. ޔާﷲ މިފިތުނަ ވެރިޔާގެ ކިބައިން މިލޮބްވެތި ވަޠަން ސަލާމަތްކޮށް ދެއްވާނދޭވެ އާމީން\nނޮވެމްބަރު 14, 2019 14:09\nހަތް ބިލިޔަނޭ؟؟ އަހަރަކު ތަ؟ މަހަކު ތަ؟ 51 އަހަރުން ތަ؟\nނޮވެމްބަރު 14, 2019 14:12\n7 ބިލިޔަން ރުފިޔާ އެއީ ކިހިނެއް ވާނެކަމެއްތޯ؟ އެއީ އަހަރަކަށް ވަނީނަމަ ކުޑަކޮށް ބަލާލާނަން..\n7 ބިލިޔަން އަހަރަކަށްނަމަ އެއީ އެވަރެޖްކޮށް 137،254،901 މިލިޔަންރުފިޔާ އަހަރަކަށް ފިހާރައަށް ލިބޭވަރު މާނައަކީ މަހަކު އެވަރެޖްކޮށް 11،437،908 މިލިޔަން ރުފިޔާ ދުވާލަކަށް 381،263ރުފިޔާ، މަނަދޫގެ ކޮންމެ ބޮލަކަށް ދުވާލަކަށް 254.18ރ ޙަރަދުކުރޭ ވަރަށް މުއްސަނދިން ގިނަރަށެއްމީ... މިވަރަށް ރެޑްވޭވް ފިހާރަތަކަށްވެސް ނުލިބޭނެ އެއީވެސް ލައްކައެއްހައި މަތިން އާބާދީ އޮތް މާލެ ސަރަހައްދުން، މިކަލޭގެ ބުއްދި ފިލައި ދިޔާމަ ކިޔޭ ނުކިޔޭވެސްނޭގޭނެ..\nނޮވެމްބަރު 14, 2019 14:19\nނޫނޭ ގަންޖާ ކަލޭތިހިރީ ހަމައިގަ. އާބާދީ 1500 ސަތޭކަ، 51 ފިހާރަ،7ބިލިއަން ރުފިޔާ. ދުވާލަކު ކޮންމެ ފިހާރައަކުން 371500 ރުފިޔާގެ ވިޔަފާރި. މާލޭ ބާޒާރު ބަންދުކޮށްފަ އެންމެން މަނަދުއަށް ދާންވީ. ލަދާ ޙަޔާތާ ކެޑިފަހުރި ލާދީނީ ގަމާރެއް.\nނޮވެމްބަރު 14, 2019 14:54\nދެންހޮސްޕިޓަލުވެސް ދަޑިފަނުންއަޅާ މަނަދޫގަ ކޮންތަނެއްގަ ކްލާސްރޫމް އިމާރަތްކުރަނީ އަންނި އަށް ހުވަފެނެއްތިފެނުނީ7ބިލިޔަން ލާރިތޯއްޗެ ލިބެނީ\nނޮވެމްބަރު 14, 2019 15:05\nކަލޭނޭ މީނީވާ ހިސާބުޖަހަން މޮޅުއާދަމުގެދަރިއެއް. (އަނެއްކާ މިހެންބުނީމަ މިކަލޭގެ ބުނެފާނެ މަމީ ސައްތާރެއްގެ ދަރިޔެކޭވެސް )އުތަ؟\nއަޅެ މިކަލޭގެ މަނަދުއަށް އަރާ އެހުރިހާ ހިސާބެއް ބެލިއިރެއްވެސް މީހަކަށް ރޭކާލިތަ؟ މީނަކަންނޭގެ ހިސާބު ޢިލްމުގެ ޕްރޮފެސަރުންނަށް ކިޔަވައިދިނީ ވެސް.\nނޮވެމްބަރު 14, 2019 16:09\nމަނަދޫގެ މަގުތަކުގައި ގާއަޅަންޖެހޭ.އަންިނި ބުރާންތި ވިއްސާރަ ދުވަހަކު މަނަދޫއަށް ގޮސްބަލަ.މަގުތަކުގެ ހާލު ދެކިލަން.\nނޮވެމްބަރު 14, 2019 16:38\nމޮޔަޔާ 1500މީހުންގެ އާބާދީ އަކުން7ބިލިއަން ރުފިޔާގެ ވިޔަފާރިއެއް ކުރާނެގޮތެއް އަޅެކިޔާދީބަލަ. އަހަރެއްގެމައްޗައް ބޮލަކައް 46،666،666.00 މަހެއްގެމައްޗައް 38،888.00ރ. ތިިރަށުގެ ކުއްޖަކައްވެސް 38،888.00ރ. ތިމީހުންތިވަރައްފައިސާހޯދިތަނެއް ރައީސް ބަލަންއެބަޖެހޭދޯ.\nނޮވެމްބަރު 14, 2019 20:47\nނަޝީދު ވިދާޅުވީ މަނަދޫގެ އާބާދީ 1500 އަށް އަރާއިރު ވަޒީފާ 400 އަށް ވުރެ ގިނަ މީހުން އެރަށުގައި ވަޒީފާ އަދާކުރާ ކަމަށެވެ. ރަށުގައި 51 ފިހާރަ ހުރިއިރު ހަތް ބިލިއަން ރުފިޔާގެ ވިޔަފާރި އެފިހާރަތަކުން ވާކަމަށް!އެހެންވީމަ އާބާދީގެ ކޮންމެ 29 މީހަކު ވިޔަފާރިއެއް ހުޅުވައިގެން. ވަޒީފާ އަދާކުރާ 400 މީހުން އެވަރުންވެސް އަހަރަކު7ބިލިޔަން، މިހެންވެއްޖެޔާ އެންމެންދާންވީ މަނަދޫއައް ވިޔަފާރި ކުރަން. ކޮންކްރީޓް ތަރައްގީއެއް ނެތި މިވަރެއް ނުވާނެ. ނަސީދު ތިބުނާ ތަރައްގީ އައިމަ ގިނަވާނީ ލާދީނީ މޑނ ރިޕޯޓު ލިޔާމީހުންނާ އާއިލީ ވެރިކަން. އެއީ ފިކުރައް އަންނަ ބަދަލު ކަމުގަވާތީ.\nނޮވެމްބަރު 14, 2019 21:21\nޜަެއްރަށައް ކަންތައް ކޮއްނުދެއްވެގެން ކިއާހާއެއްޗެހި ދެންރައްއިތުން ކިޔަންވީ ޖީބުތައްފުރާވާހަ ކަ.. ކާކުކކ ކުޖީބެއްތަފުރުނީ ރައްޔިތުންހަނާވަނީމިޔޮއްގެން....\nނޮވެމްބަރު 14, 2019 23:05\nމަނަދުއައް ގެންނަ ނުގެންނަ ތަރައްގީ ނިންމާނީ ސަރުކާރުން. ކަލޭ ދަލު ބެރުން ނުޖެހި ހުރޭ.. ދުވަހަކުވެސް ދެނެއް ކަލެޔައް ވެރިކަމެއް ނުލިބޭނެ.\nނޮވެމްބަރު 17, 2019 10:22\nއަދިވެސް މި ބުރާންތި ޖަހާ ބެރައް ނަށަން ތިބޭ މަނަދޫ ރައްޔިތުން ، ކަލޭ މެނަށް ޔަހޫދީ ކަލޭގެ އެއްވެސް ކަމެއް ކޮށް ނުދޭނަމޭ ވަރައް ސާފުކޮށް އެ ބުނެލަނީ ، ދެންވެސް ރީނދުލޭ މެން ބުނެލާ އިރަށް ބުނި ބަޔަކަށް ވޯޓު ލާތި ހޭބަލި ވެގެން . ވަރައް ސަލާމް މަނަދޫ މޮޔައިންނަށް


America in Afghan ah dhookohli hathiyaaru thah Kashmir ge terroristunge athah! - One Online\nކަޝްމީރުގެ ޓެރަރިސްޓުންތަކެއް އެމެރިކާގައި އުފައްދާ ބައެއް ހަތިޔާރާއެކު ---\nއެމެރިކާ ސިފައިން އަފްގާނިސްތާނަށް ދޫކޮށްލި, ބައެއް ހަތިޔާރު ކަޝްމީރުގެ ޓެރަރިސްޓު ގުރޫޕުތަކަށް ލިބި، އެތަކެތި ބޭނުންކުރަން ފަށައިފިއެވެ.\nކަޝްމީރުގައި ހަރަކާތްތެރިވާ ޕީޕަލްސް އެންޓި ފެސިސްޓް ފްރަންޓް (ޕީއޭއެފްއެފް) އިން މިފަހުން ވަނީ, އެ ޖަމާއަތުގެ ހަނގުރާމަވެރިން އެމެރިކާ އިން ތައްޔާރުކުރާ ރައިފަލްއާއި ފިސްތޯލު ހިފައިގެން އުޅޭ ވީޑިއޯއެއް އާންމުކޮށްފައެވެ.\nއެ ވީޑިއޯގައި އެމެރިކާގެ އަސްކަރިއްޔާއިން ބޭނުންކުރާ އެމް249 އޮޓޯމެޓިކް ރައިފަލްސް 509 ޓެކްޓިކަލް ބަޑިއާއި އެމް1911 ފިސްތޯލަ އަދި އެމް4 ކާބައިން ރައިފަލްސް ގެންގުޅޭތަން ފެނެއެވެ.\nރިޕޯޓުތައް ބުނާ ގޮތުން, އެ ހަތިޔާރުތަކަކީ ތާލިބާނުން އެ ޖަމާއަތަށް ވިއްކާފައިވާ ހަތިޔާރެވެ. އަދި ޕާކިސްތާނުގައި ހަރަކާތްތެރިވާ އެހެން ޓެރަރިސްޓު ޖަމާއަތްތަކުންވެސް ތާލިބާނު އަތުން ހަތިޔާރު ގަނެ, އެ އެއްޗެހި ބޯޑަރު ހުރަސްކޮށް ކަޝްމީރަށް އެތެރެކުރާ ކަމަށް ރިޕޯޓުތައް ބުނެއެވެ.\nއެމެރިކާގެ ހަތިޔާރުތައް ކަޝްމީރުގެ ޓެރަރިސްޓުންގެ އަތަށް އަރާފައިވާ އިރު, އިންޑިއާގެ ސަލާމަތީ ފައުޖުތަކުން ޖަންމު އަދި ކަޝްމީރުގައި މިފަހުން ހިންގި އޮޕަރޭޝަނެއްގައި ބޭރު ގައުމުތަކަށް ނިސްބަތްވާ ހަ ޓެރަރިސްޓުން ވަނީ މަރާލައިފައެވެ. އެ އެންމެންވެސް ހިފައިގެން އުޅުނީ އެމެރިކާއިން އުފައްދާ އެމް4 ކާބައިން ރައިފަލްސްއެވެ.\nގުޅޭ ޓެގު އެމެރިކާ ޕާކިސްތާން އަފްޣާނިސްތާން


Real Madrid, Club World Cup ge Champion\nރެއާލް މެޑްރިޑް، ކުލަބު ވޯލްޑްކަޕު ޗެމްޕިއަން\nފައިނަލުގައި، އަރަބި އެމިރޭޓްސްގެ އަލް އައިން ކުލަބުގެ މައްޗަށް 4-1 ގެ ނަތީޖާއަކުން ކާމިޔާބު ހޯދައި، ޖެހިޖެހިގެން ތިން ވަނަ ފަހަރަށް ރެއާލް މެޑްރިޑުން ކުލަބު ވޯލްޑްކަޕުގެ ޗެމްޕިއަންކަން ހޯދައިފި އެވެ.\nކޮންމެ ބައްރަކުންވެސް، އެއްބަރުގެ ލީގްގެ ޗެމްޕިއަން ޓީމަށް ފުރުސަތު ދޭ، ކުލަބު ވޯލްޑްކަޕް، މި އަހަރުވެސް ބާއްވާފައި ވަނީ، އަރަބި އެމިރޭޓްސްގަ އެވެ. ރެއާލް މެޑްރިޑް ފައިނަލަށް ދަތުރު ކުރީ، އޭއެފްސީ ޗެމްޕިއަންސް ލީގް ކާމިޔާބު ކުރި ޖަޕާންގެ ކަށިމާ އެންޓްލާސް ބަލި ކުރުމަށް ފަހު އެވެ. މުބާރާތް ބާއްވާ ގައުމުގެ ޓީމަކަށް ފުރުސަތު ދިނުމުގެ ގޮތުން، އަރަބި އެމިރޭޓްސްއިން ވާދަ ކުރި އެ ގައުމުގެ ޗެމްޕިއަން އަލް އައިން ސެމީ ފައިނަލަށް ދަތުރު ކުރީ، ދެކުނު އެމެރިކާގެ ޗެމްޕިއަން އާޖެންޓީނާގެ ރިވާޕްލޭޓް ބަލި ކުރުމަށް ފަހު އެވެ.\nމިރޭ ކުޅުނު ފައިނަލު މެޗުގައި ލަނޑު ޖަހަން އެންމެ ފުރތަމަ ލިބުނު ފުރުސަތު ލިބުނީ އަލް އައިން އަށެވެ. އެޓީމުން ރެއާލްގެ ކީޕަރު ތިބޯޓް ކޯޓްއާވެސް ނައްޓާލުމަށް ފަހު ފޮނުވާލި ބޯޅައިގެ ހުރަހަކަށްވީ، ރެއާލްގެ ކެޕްޓަން ސާޖިއޯ ރާމޯސް އެވެ.\nރެއާލްގެ ފުރަތަމަ ލަނޑު، މެޗުުގެ 14 ވަނަ މިނެޓްގައި ކާމިޔާބު ކުރީ ލުކަ މޮޑްރިޗެވެ. އަލް އައިންގެ ޕެނަލްޓީ އޭރިއާ ތެރެއިން، ރެއާލްގެ ކަރިމް ބެންޒެމާއަށް ލިބުނު ބޯޅަ އޭނާ ދިނީ އޭރިއާގެ ބޭރުގައި ހުރި މޮޑްރިޗަށެވެ. އޭނާ ވަނީ އޭރިއާގެ ބޭރުގައ ހުރެފައި އަލްއައިންގެ ގޯލްގެ ކަނަށް ބޯޅަ ވައްދާލާފަ އެވެ. އޭގެ ފަހުން ރެއާލްގެ ލޫކަސް ވަޒްކްއޭޒްއަށްވެސް ލަނޑު ޖަހާނެ ރަނގަޅު ފުރުސަތެއް ލިބުނެވެ.\nރެއާލްގެ ދެ ވަނަ ލަނޑު، މެޗުގެ 60 ވަނަ މިނެޓްގައި ކާމިޔާބު ކުރީ، ސޮލާރީގެ ކޯޗު ކަމުގެ ދަށުން ފުރަތަމަ 11 ގައި ކުޅެން ފެށި މާކޯސް ޔޮރެންޓޭ އެވެ. އޭނާ ދަނީ ރެއާލްގެ މެދުތެރޭގައި މޮޅު ކުޅުމެއް ދައްކަމުންނެވެ. ރެއާލުން ފޮނުވާލި ބޯޅަ އަލްއައިންގެ އޭރިއާގެ ތެރޭގައި ތިބި ޑިފެންޑަރުން ދިފާއު ކުރުމުން އެ ބޯޅަ ރީބައުންސްވެގެން ނިކުތީ އޭރިއާ ބޭރަށެވެ. ޔޮރެންޓޭ ވަނީ އަލް އައިންގެ ޑިފެންޑަރުގެ ފައި ދޭތެރެއިން ބޯޅަ ފޮނުވާލާފަ އެވެ.\nރެއާލްގެ ތިން ވަނަ ލަނޑު، ރާމޯސް ކާމިޔާބު ކުރީ، މޮޑްރިޗް ނަގައިދިން ކޯނަރު، ބޮލުން ގޯލްގެ ތެރެއަށް ފޮނުވާލައިގެންނެވެ. އެއީ މެޗުގެ 78 ވަނަ މިނެޓްގަ އެވެ. އަލްއިންގެ ހަމައެކަނި ލަނޑު ޖަޕާންގެ ޝިއޮޓަނީ ކާމިޔާބު ކުރީ 86 ވަނަ މިނެޓްގަ އެވެ. އޭރިއާ ބޭރުން އޭނާ ފޮނުވާލި ބޯޅަ ރެއާލްގެ ގޯލްގެ ތެރެއަށް ވަނީ މަތިން އޮއްސިގެން ގޮހެވެ.\nރެއާލްގެ ހަތަރު ވަނަ ލަނޑަކީ، އަލްއައިންގެ ޔަހިއާ ނަދެރު އަތުން ބައިކޮޅަށް ވަން ލަނޑެކެވެ. ރެއާލްގެ ޒުވާން ފޯވަޑް ވިނީޝިއުސް ޖޫނިއާ، ބަދަލު ކުޅުންތެރިޔެއްގެ ގޮތުގައި ކުޅެން ނިކުމެ، އޭނާ ފޮނުވާލަން އުޅުނު ބޯޅަ ދިފާއު ކުރަން އުޅުމުގެ ތެރޭގައި އެ ބޯޅަ ނަދެރު އަތުން ވަނީ ބައިކޮޅަށެވެ.\nމިފަހަރު، މުބާރާތުގެ އެންމެ މޮޅު ކުޅުންތެރިޔަކަށް ހޮވުނީ ސެމީ ފައިނަލުގައި ކަށިމާ އެންޓްލާސްއާ ދެކޮޅަށް ހެޓްރިކު ހެދި ރެއާލްގެ ގެރެތު ބޭލް އެވެ.\nރެއާލްގެ ކުރީގެ ސްޓައިކަރު ހައްޔަރު ކޮށްފި\nއިގްތިސޯދު އަލުން ބިނާ ކުރަން ފުޓްބޯޅަ ފަށަންޖެހޭ\nރެއާލް މެޑްރިޑްގެ މުސާރަތައް ދަށްކޮށްފި


SunOnline: Tourism sinaa'athugai nugavaaidhun bidheyseen gengulhey nama fiyavalhu alhany\nޓޫރިޒަމް ސިނާއަތުގައި ނުގަވާއިދުން ބިދޭސީން ގެންގުޅޭނަމަ ފިޔަވަޅު އަޅަނީ\nއަހުމަދު މިޒްޔާލް 01 Jun 2020, 11:26\nމެއި 14، 2020: ސްޕްލައި މަސައްކަތް ކުރުމުގައި ބިދޭސީންތަކެއް-- ސަން ފޮޓޯ/ ފަޔާޒު މޫސާ\nރާއްޖޭގައި ގަވާއިދާ ހިލާފަށް އުޅޭ ބިދޭސީން ޓޫރިޒަމް ސިނާއަތުގެ މަސައްކަތްތަކުގައި ބޭނުންކުރާ ނަމަ ފިޔަވަޅު އަޅާނެ ކަމަށް ޓޫރިޒަމް މިނިސްޓްރީން ބުނެފި އެވެ.\nމިނިސްޓްރީން ނެރުނު ސާކިއުލާއެއްގައި ޓޫރިޒަމްގެ އެކި މަސައްކަތްތަކުގައި ބޭނުންކުރާ ބިދޭސީންގެ ވޯކްޕާމިޓް އޮތްތޯ ބެލުމަށް މިހާރު ހިދުމަތް ދެމުންދާ ތަންތަނާއި އަލަށް ފަށައިގަންނަ ތަންތަނަށް ވަނީ އިލްތިމާސްކޮށްފަ އެވެ.\nއެގޮތުން އެ ސިނާއަތުގައި އުޅޭ އޮޕަރޭޓަރުންގެ އިތުރުން ޑިވެލޮޕަރުންގެ މަސައްކަތްތަކުގައި ބޭނުންކުރާ ބިދޭސީންގެ އަތުގައި ގާނޫނާއި ގަވާއިދުތަކުގައި ބަޔާންކުރާ ލިޔެކިޔުން ހުރިތޯ ބަލަން ޖެހޭނެ ކަމަށް ވެސް އެ ސާކިއުލާގައި ބުނެފައިވެ އެވެ.\nގަވާއިދާ ހިލާފަށް އުޅޭ ބިދޭސީން މަސައްކަތްތަކުގައި ބޭނުންކުރާ ފަރާތްތަކާ މެދު ގާނޫނުގެ ދަށުން ފިޔަވަޅު އެޅުމުގެ ފުރުސަތު އެބައޮތް ކަމަށް ޓޫރިޒަމް މިނިސްޓްރީން ބުނެ އެވެ.\nކޮވިޑާ ގުޅިގެން ޓޫރިޒަމް ސިނާއަތް ހުއްޓުމަކަށް އައިސްފައިވާއިރު، ޓޫރިޒަމް އަލުން ފަށައިގަންނާނީ ދިވެހިން ބޭނުންވާ ފަދަ ބަދަލުތަކާއި ފުރުސަތުތަކާއެކު ކަމަށް ޓޫރިޒަމް މިނިސްޓަރު އަލީ ވަހީދު މީގެ ކުރިން ވަނީ ވިދާޅުވެފަ އެވެ.\nހަމައެއާއެކު ވޯކް ޕާމިޓް ނެތް ބިދޭސީންނަށް ކުރިއަށް އޮތް ތަނުގައި ރާއްޖޭގައި މަސައްކަތް ނުކުރެވޭނެ ކަމަށާއި އެ ފުރުސަތު އެއްވެސް ކުންފުންޏަކަށް ނުލިބޭނެ ކަމަށް މާލޭ ސިޓީ ކައުންސިލްގެ މޭޔަރު ޝިފާ މުހައްމަދު މިފަހުން ވަނީ ވިދާޅުވެފަ އެވެ.\nގަވާއިދާ ހިލާފަށް ބިދޭސީން އުޅޭ މައްސަލަ ބޮޑުވެފައިވާއިރު، ކޮވިޑް19އާ ގުޅިގެން ލޮކްޑައުން ކުރުމުގެ ކުރިން އިކޮނޮމިކް މިނިސްޓްރީން ވަނީ ގަވާއިދާ ހިލާފަށް އުޅޭ ބިދޭސީން ގަވާއިދުގެ ތެރެއަށް ވެއްދުމަށް ހާއްސަ ޕްރޮގްރާމެއް ވެސް ކުރިއަށް ގެންގޮސްފަ އެވެ.\nއެ ޕްރޮގްރާމުގެ ދަށުން 43،000 ވަރަކަށް ބިދޭސީން ގަވާއިދުގެ ތެރެއަށް ވައްދާފައިވާ ކަމަށް މީގެ ކުރިން އިކޮނޮމިކް މިނިސްޓްރީން ވަނީ ބުނެފަ އެވެ.\nގަވާއިދުގެ ތެރެއަށް ބިދޭސީން ވެއްދުމުގެ އިތުރުން ކޮވިޑް19 ފެތުރުމުގެ ފުރުސަތު އެންމެ ބޮޑު އެއްބަޔަކީ ބިދޭސީން ކަމަށްވުމާއެކު ގަވާއިދާ ހިލާފަށް އުޅޭ ބިދޭސީން ގައުމަށް ފޮނުވާލުމުގެ މަސައްކަތް ވެސް ސަރުކާރުން ދަނީ ކުރަމުންނެވެ.\nމިހާތަނަށް އައިއިރު ރާއްޖޭގައި އުޅޭ ބިދޭސީންގެ އާބާދީގެ އެންމެ ބޮޑު ބައެއް ހިއްސާކުރާ ބަންގްލަދޭޝްއަށް ނިސްބަތްވާ ރައްޔިތުން އަނބުރާ ގައުމަށް ގެންދިއުމަށްޓަކައި ހަތަކަށް ވުރެ ގިނަ ދަތުރު ވަނީ ކޮށްފަ އެވެ.\nމި މަސައްކަތުގެ ދަށުން ކުރިއަށް އޮތް ތިން މަހުގެ ތެރޭގައި 5،000އަށްވުރެ ގިނަ ބިދޭސީން އަނބުރާ ގައުމަށް ފޮނުވާލެވޭނެ ކަމަށް އެންއީއޯސީން މީގެ ކުރިން ވަނީ ލަފާކޮށްފަ އެވެ.\nޓޫރިޒަމްގެ ކުރީގެ ސްޓާފު ކުރި ތުހުމަތު މަޖިލީހުން ބަލަނީ


Mi sarukaaraa eku minivankan mi othee nurakkaleh gai: Dr. Munavvaru\nމި ސަރުކާރާއެކު މިނިވަންކަން މި އޮތީ ނުރައްކަލެއްގައި: ޑރ. މުނައްވަރު\nޑރ. މުހައްމަދު މުނައްވަރު: ސަރުކާރަށް ފާޑުވިދާޅުވެ ޓްވީޓެއް ކުރެއްވި\nއެމްޑީޕީ އިސްވެ އުފައްދާފައި އޮތް މި ސަރުކާރުގެ ނާގާބިލް ކަމުގެ ސަބަބުން ރާއްޖޭގެ މިނިވަން ކަން އޮތީ ނުރައްކަލެއްގެ ތެރޭގައި ކަމަށް އެމްޑީޕީގެ ކުރީގެ ރައީސް ޑރ. މުހައްމަދު މުނައްވަރު ވިދާޅުވެއްޖެ އެވެ.\nރާއްޖޭގައި މިއަދު 55 ވަނަ މިނިވަން ދުވަސް ފާހަގަކުރަމުންދާއިރު، ކުރީގެ ރައީސް މައުމޫން އަބްދުލް ގައްޔޫމްގެ ސަރުކާރުގައި ބަންޑާރަ ނައިބުކަން ވެސް ކުރެއްވި ޑރ. މުނައްވަރު ކުރެއްވި ޓްވީޓެއްގައި ވިދާޅުވީ މިއަދަކީ ވަރަށް ހިތާމަވެރި މިނިވަން ދުވަހެއް ކަމަށެވެ.\n"މިއީ ހިތާމަވެރި ޖުލައި 26 އެއް، މި ނާގާބިލް ސަރުކާރުގެ ސަބަބުން ރާއްޖޭގެ މިނިވަންކަން އޮތީ ނުރައްކަލެއްގައި، އަޅުގަނޑުމެންގެ މިނިވަންކަމާއި އިސްތިގްލާލައި، ދައުލަތެއްގެ ގޮތުގައި އަމިއްލައަށް ގޮތް ނިންމުމުގެ ހައްގު ދިފާއު ކުރުމަށް އަޅުގަނޑުމެން މަސައްކަތް ކުރަން އެބަ ޖެހޭ،" ޑރ. މުނައްވަރުގެ ޓްވީޓުގައި ލިއުއްވާފައިވެ އެވެ.\nޑރ. މުނައްވަރު ސިޔާސީ ކަންކަމުގައި ދުރުގައި އުޅުއްވާ ދުވަސްތަކެއް ފަހުން، މި ސަރުކާރަށް މިހާ ފާޅުގައި ވަރަށް ބޮޑަށް ފާޅުވިދާޅުވެ ޓްވީޓު ކުރެއްވި މިއީ ފުރަތަމަ ފަހަރެވެ. މީގެ ކުރިން ގާނޫނު އަސާސީއަށް އިސްލާހު ގެންނަން މަޖިލީހުގެ ތެރެއިން ކުރަމުން ދިޔަ މަސައްކަތަށް ފާޑުވިދާޅުވެ ޓްވީޓެއް ކުރެއްވި އެވެ.\nއެމްޑީޕީގެ ރައީސް ކަން ކުރެއްވި ޑރ. މުނައްވަރު ވަނީ 2008 ވަނަ އަހަރުގެ ރިޔާސީ އިންތިހާބުގައި ވާދަކުރާނެ އެ ޕާޓީގެ ކެންޑިޑޭޓު ކަނޑައަޅަން ބޭއްވި އެ ޕާޓީގެ އެތެރޭގެ ޕްރައިމަރީ ވާދަކުރައްވި އެވެ. އެ ފަހަރު ކުރީގެ ރައީސް މުހައްމަދު ނަޝީދާ ވާދަކުރައްވައި ނާކާމިޔާބުވި އެވެ. އޭގެ ފަހުން ސިޔާސީ ކަންކަމުގައި ވަރަށް ނޫޅުއްވަ އެވެ.\nއެމްޑީޕީ މިނިވަން ދުވަސް ޑރ. މުހައްމަދު މުނައްވަރު\nޓެރަރިޒަމަށް ތުހުމަތުވާ މީހުން ދޫވާތީ ކަންބޮޑުވެއްޖެ


TMA ge operation fulaakoh, ethereyge udhuhunthah fashanee | MBS NEWS\nޓީއެމްއޭގެ އިން ގެންނަ އޭޓީއާރު މަރުކާގެ ބޯޓުގެ ކުރެހުމެއް. އެ ކުންފުނިން ވަނީ އޮޕަރޭޝަން އިތުރަށް ފުޅާކުރަން ނިންމާފައި.\nޓީއެމްއޭގެ އޮޕަރޭޝަން ފުޅާކޮށް، އެތެރޭގެ އުދުހުންތައް ފަށަނީ\nދުނިޔޭގެ އެންމެ ބޮޑު ސީޕްލޭން ފްލީޓް ހިންގާ ޓްރާންސް މޯލްޑިވިއަން އެއާވޭސް (ޓީއެމްއޭ)ގެ އޮޕަރޭޝަން ފުޅާކޮށް، އެތެރޭގެ އުދުހުންތައް ފަށަން ތައްޔާރުވާން ފަށައިފި އެވެ.\nޓީއެމްއޭގެ ޗީފް އެގްޒެކްޓިވް އޮފިސަރު އޭޔޫއެމް ފައުޒީ "ހުރިހާ"އާ ވާހަކަދައްކަވަމުން ވިދާޅުވީ އެ ކުންފުނީގެ ވީލް ބޭސްޑް އޮޕަރޭޝަން ފަށަން ތައްޔާރުވަމުން އަންނަ ކަމަށެވެ. ނަމަވެސް އެ އޮޕަރޭޝަން ފަށާނެ ދުވަހެއް އޭނާ ވިދާޅެއް ނުވެ އެވެ.\n"އަޅުގަނޑުމެން މިގެންދަނީ އޭޓީއާރު މަރުކާގެ ބޯޓު ގެނެސް އެތެރޭގެ އުދުހުންތައް ފަށަން ތައްޔާރުވަމުން. ނަމަވެސް ދަތުރުތައް ފަށާނެ ދުވަހެއް މިވަގުތު ދަންނަވަން ދަތި،" ފައުޒީ ވިދާޅުވި އެވެ.\nއޭނާ ވިދާޅުވީ ރާއްޖެއަށް އަންނަ ޓޫރިސްޓުންގެ އަދަދު އަހަރުން އަހަރަށް އިތުރުވަމުން އަންނައިރު، ސީޕްލޭން އޮޕަރޭޝަން ފުޅާކޮށް ވީލް ބޭސްޑް އޮޕަރޭޝަން ފަށަން ޖެހޭ ކަމަށެވެ. އެގޮތުން މިއަހަރުގެ ތިންވަނަ ކުއާޓަރުގެ ތެރޭގައި އިތުރު ހަތަރު ޓުވިން އޮޓާ މަރުކާގެ ސީޕްލޭން ގެންނަން ނިންމާފައިވާ ކަމަށް ވެސް ފައުޒީ ވިދާޅުވި އެވެ.\n"މިހާރު އަޅުގަނޑުމެންގެ އޮޕަރޭޝަން ކުރިޔަށް މިގެންދެވެނީ ހަމައެކަނި ދުވާލު. ވީލް ބޭސްޑް އޮޕަރޭޝަން ފެށުމުން ސައުވީސްގަޑިއިރު އޮޕަރޭޝަން ކުރިޔަށް ގެންދެވޭނެ،" އޭނާ ވިދާޅުވި އެވެ.\nޓީއެމްއޭގެ ވީލް ބޭސްޑް އޮޕަރޭޝަންގެ ހަބަކަށް ވާނީ ޅ. މަޑިވަރުގައި އަލަށް ހަދާ ޑޮމެސްޓިކް އެއާޕޯޓެވެ.\nރާއްޖޭގައި ސީޕްލޭންގެ ހިދުމަތް މީގެ 30 އަހަރު ކުރިން ފެށި ކުންފުނިން 80 އަށް ވުރެ ގިނަ ރިސޯޓަށް މިހާރު ދުވާލަކު 150 އަށް ވުރެ ގިނަ ދަތުރުކުރެ އެވެ. އެ ކުންފުނީގެ އޮޕަރޭޝަންގައި މިހާރު ވެސް 56 ބޯޓު ބޭނުންކުރެ އެވެ.


China free trade agreement mihaaru oigothah kuriah nugendhaanan: Minister Fayyaz – Iru\nދިވެހިރާއްޖޭގެ އަޑުން ގެނެސްދޭ “އަހާށޭ ބުނާނަން” ޕްރޮގްރާމްގައި ރޭ ވާހަކަދައްކަވަމުން ފައްޔާޒު ވިދާޅުވީ އެ އެއްބަސްވުމަކީ ސޮއިކުރަން ހެޔޮވާވަރުގެ އެއްޗެއް ނޫން ކަމަށާއި އެ އެއްބަސްވުމުގައި ރާއްޖޭގެ އިގްތިސާދަށް ގެއްލުން ކުރާނެ ކަންކަން އެބަހުރި ކަމަށެވެ. އަދި މަޖިލީހުން އެ އެއްބަސްވުމަށް ރުހުން ދިންއިރު އެ އެއްބަސްވުން ބަލާލަން ވެސް ލިބުނީ ގަޑިއެއްހާއިރު ކަމަށް މިނިސްޓަރު ވިދާޅުވިއެވެ.\n“އެ ފްރީ ޓްރޭޑް އެގްރީމަންޓަކީ އެއްގޮތަކަށްވެސް ސޮއިކުރަން ހެޔޮވާވަރުގެ އެއްބަސްވުމެއް ނޫން. އޭގަ ރަނގަޅު ކަންތައްތަކެއްވެސް އެބަހުރި އިނގޭތޯ. އަދި އޭގެން ރާއްޖޭގެ އިގްތިސާދަށް ގެއްލުން ކުރާނޭ ވަރަށް ގިނަ ކަންކަން އެބަހުރި ” ފައްޔާޒު ވިދާޅުވިއެވެ.\nއުފުލާފައިވާ ދައުވާއަށް އަދުރޭ އިންކާރު ކުރައްވައިފި


LaLiga: Betis Kairin Real Salaamaiyyvee Fahu Vaguthu - Vaguthu\nބެޓިސް ކައިރިން ރެއާލް ސަލާމަތްވީ ފަހުވަގުތު\n5 މަސް ކުރިން ( ޖެނުއަރީ 14, 2019 )\nސްޕެނިޝް ލަލީގާގައި ރެއާލް މެޑްރިޑުން ރޭ ކުޅުނު މެޗުގެ ފަހު ވަގުތު، ރެއާލް ބެޓިސް ކޮޅަށް ޖެހި ގޯލާއެކު އެޓީމުން ތިން ޕޮއިންޓް ހޯދައިފިއެވެ.\nރޭގެ މެޗަށް ނުކުތް އިރުވެސް ރެއާލް އޮތީ މިހާތަނަށް ލީގުގައި ކުޅުނު 19 މެޗުގެ ތެރެއިން ހަ މެޗުން ބަލިވެފައެވެ. އަދި އެޓީމު އޮތީ ގަދަ ހަތަރެއްގެ ޖާގައިންވެސް ބޭރުގައެވެ. ރަށުން ބޭރުގައި ރޭ ހޯދި 2-1ގެ މޮޅާއެކު ރެއާލް އެނބުރި ހަތަރުވަނައަށް ޖެހިލި ނަމަވެސް، އެޓީމު އޮތީ އެއްވަނައިގައި އޮތް ބާސެލޯނާއާ 10 ޕޮއިންޓްގެ ފަރަގެއްގައެވެ.\nވޭތުވެދިޔަ ތިން އަހަރުވެސް ޔޫރަޕްގެ ޗެމްޕިއަންކަން ހޯދާފައިވާ ރެއާލްއަށް މި ސީޒަން އަދި ދަނީ ދަށްކޮށެވެ. މިރޭގެ މެޗުގައިވެސް ޓީމުގެ ފަރާތުން އެންމެ އެކަށޭނެ ކުޅުމެއްވެސް ފެނިފައެއް ނުވެއެވެ. ހާއްސަކޮށް ރެއާލް ފުރަތަމަ ލީޑު ނެގުމަށްފަހު، ބެޓިސް ވަނީ އެޓީމު ޕްރެޝަރު ކޮށްލާފައެވެ.\nމެޗުގެ 13 ވަނަ މިނެޓުގައި މޮޑްރިޗްގެ ހިތްގައިމު ގޯލާއެކު މެޑްރިޑް ލީޑު ނެގިއެވެ. އަދި އޭގެ އިރުކޮޅެއްފަހުން ފެޑަރީކޯ ވަލްވާޑޭއަށް ލިބުނު ފުރުސަތުގައި ނަތީޖާގެ ފަރަގު ބޮޑުކޮށްލަންވެސް މަގުފަހިވިއެވެ. އެހެން ނަމަވެސް އޭނާއަށް ރަނގަޅަށް ނިންމައެއް ނުލެވުނެވެ.\nފުރަތަމަ ހާފްގެ ފަހުކޮޅުގައިވެސް ބެޓިސްއިން އެއްވަރުކުރުމާ ގާތަށް ޖެހިލިއެވެ. އަދި އެ ޕްރެޝަރުގައި ހާފް ނިންމާލާ، އެޓީމުން ދެވަނަ ހާފް ފެށީވެސް ފޯމުގައެވެ. އޭރިއާ ތެރެއިން ކަހަލަ ގޮތަކަށް އަންދްރޭސް ގުއާޑާލޯ ފޮނުވާލި ބާރު ހަމަލާ ގޯލް ދަނޑިކައިރިން ދިޔަ އިރު، މެޗުގެ 67 ވަނަ މިނެޓުގައި އެޓީމުން ނަތީޖާ ހަމަހަމަ ކުރިއެވެ.\nބެޓިސްއަށް ނަތީޖާ ހަމަހަމަ ކޮށްދިނީ ކަނެލެސްއެވެ. ރެއާލްގެ ޑިފެންޑަރުން ކައިރިން ނެއްޓި، އޭރިއާ ތެރެއަށް ވަދެ އޭނާ ފޮނުވާލި ބޯޅަ ވަނީ ގޯލް ތެރެއަށެވެ. އެ ގޯލަކީ އޮފްސައިޑް ގޯލެއް ކަމަށް ރެފްރީ ފުރަތަމަ ނިންމި ނަމަވެސް، ވީއޭއާރްގެ އެހީގައި ނިންމުން ބަދަލު ކުރިއެވެ.\nމެޗުގެ ދެވަނަ ހާފްގައި، ރެއާލްއަށް ސިޓީން ގެންދިޔަ މިޑްފީލްޑަރު ބްރަހީމް ޑިއާޒްވެސް ކުޅެން އަރުވާފައިވާ އިރު، މެޗުން ރެއާލް މޮޅުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން ނުކުތް، ސެބަލޯސްއެވެ. މެޗުގެ 88 ވަނަ މިނެޓުގައި ސެބަލޯސް ޖެހި ހިލޭ ޖެހުން ވައްދާލީ ސީދާ ގޯލަށެވެ.\nރިޓަޔާ ވާނީވެސް ރެއާލްގައި - ކެޕްޓަން ރާމޯސް\nހިލޭ ޓްރާންސްފާއެއްގައި ޗައިނާއަށް ދާން ރާމޯސް އެދިއްޖެ\nމެޗު ވިއްކުމުގެ މައްސަލަތަކެއްގައި ގިނަ ބަޔަކު ހައްޔަރު ކޮށްފި


Ameen magaamun vaki nukuraathee suvaalu ufahdhaifi\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް، މިނިސްޓަރު އަމީން އަދި ކޮވިޑް19 ގެ ޓާސްކްފޯހުގެ އިސް ބޭފުޅުން. -- ފައިލް ފޮޓޯ\nކޮވިޑް-19 އާ ގުޅިގެން ބޭނުންވާ ވެންޓިލޭޓަރުތައް ހޯދުމުގައި މަގާމުގެ ނުފޫޒު ބޭނުން ކޮށްގެން ދައުލަތަށް ގެއްލުންވާ ގޮތަށް އަމަލު ކޮށްފައިވާ ބުނެ ހެލްތު މިނިސްޓަރު އަބްދުﷲ އަމީންގެ މައްޗަށް ދައުވާ ކޮށްދިނުމަށް އޭސީސީ އިން ޕްރޮސިކިއުޓަ ޖެނެރަލްގެ އޮފީހަށް ފޮނުވާފައިވީ ނަމަވެސް، އަމީން މަގާމުން ވަކި ނުކުރާތީ ރައީސް އިބްރާހިމް މުހައްމަދު ސޯލިހު އިއުލާނުކުރައްވާފައިވާ ކޮރަޕްޝަނަށް އޮތް "ޒީރޯ ޓޮލަރަންސް" ގެ ސިޔާސަތާމެދު އިދިކޮޅުން ސުވާލު އުފައްދައިފި އެވެ.\nއަމީނަށް ދައުވާ ކުރަން ފޮނުވި މައްސަލައަށް އިޝާރާތް ކުރައްވައި، ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ވިދާޅުވީ ރައީސް ސޯލިހުގެ ވެރިކަން ވެފައިވަނީ ބޮޑު "ސަމާސާ"އަކަށް ކަމަށާއި، ގާނޫނު އަސާސީން މަތިކޮށްފައިވާ ބާރުވެސް އެމަނިކުފާނަށް އެނގިވަޑައިނުގަންނަވާ ކަމަށެވެ.\nޖަމީލް ވިދާޅުވީ ކޮރަޕްޝަނަށް ޒީރޯ ޓޮލަރެންސްކަމަށް ރައީސް ސޯލިހު އިއުލާނުކުރެއްވީ ކެމްޕޭނު ފޯރީގައި ކަމަށެވެ.\n"މި ކުށަށް ތަހުގީގު ކުރެވި، ދައުވާ އުފުލިޔަސް، ލަދު ގަނެ، ވަޒީފާ ގެއްލޭ ވަރުގެ ކަމެއް ނޫން. މިއީ ހަމަ ތާހިރު ގޮތްތޯ؟" އަމީންގެ މައްސަލައަށް އިޝާރާތް ކުރައްވައި، ޖަމީލް ސުވާލު އުފެއްދެވި އެވެ.\nޕްރޮސެކިއުޓާ ޖެނަރަލް ހުސައިން ޝަމީމް ވިދާޅުވެފައިވަނީ އޭސީސީއިން މިނިސްޓަރު އަމީންގެ މައްޗަށް ދައުވާކޮށް ދިނުމަށް އެދި ފޮނުވާފައިވާ ކަމަށާއި އެހެން ނަމަވެސް އަދި އެ މައްސަލާގައި ވަކި ގޮތެއް ނިންމަވާފައި ނުވާނެ ކަމަށެވެ.\nކޮވިޑް-19 އާ ގުޅިގެން ރާއްޖެއަށް ބޭނުންވާ ވެންޓިލޭޓަރުތަކެއް ހޯދުމުގައި ހެލްތު މިނިސްޓްރީން ކުރި ހަރަދުގައި ބޮޑެތި އޮޅުވާލުންތަކެއް ހުރި ކަމަށް ކޮވިޑް-19 އިގެ ކޮމްޕްލަޔަންސް އޮޑިޓު ރިޕޯޓުގައި ފާހަގަކޮށްފައި ވެއެވެ. އެ ރިޕޯޓްގައި މިނިސްޓަރު އަމީނާއި އެ މިނިސްޓްރީގެ ފައިނޭންޝަލް އެގްޒެކެޓިވް އަހްމަދު އަސްލަމާއި ބިޑް ކޮމިޓީގެ އިހުމާލު އޮތް ކަމަށް ފާހަގަކޮށްފައ ވެއެވެ.\nވެންޓިލޭޓަރުގެ މައްސަލައިގައި ތަހުގީގު ފުރިހަމަ ކުރުމަށްފަހު މިކަމުގައި ބައިވެރިވި އެންމެންގެ މައްޗަށް ދައުވާކުރުމަށް ފޮނުވާނެ ކަމަށް މީގެ ކުރިން އޭސީސީން ވަނީ ބުނެފަ އެވެ. އަދި މި މައްސަލަ ފުލުހުންނާއި ގުޅިގެން ދިޔައީ ތަހުގީގު ކުރަމުންނެވެ.\nވެންޓިލޭޓަރުތަކުގެ މައްސަލަގާއި އަމީން އަމިއްލަފުޅަށް މަސައްކަތްތަކުން އެކަހެރިވެވަޑައިގެންނެވި ފަހުން މިހާރު ދެ މަހެއްހާ ދުވަސްވެފައިވާއިރު، ވަކި ބަޔަކަށް ނާޖާއިޒު ފައިދާއެއް ހޯދައިދޭން ނުވަތަ ދައުލަތުގެ ފައިސާއިން ވައްކަން ކުރުމުގެ ނިޔަތުގައި ހެލްތު މިނިސްޓްރީގެ އެއްވެސް މުވައްޒަފަކު ކަމެއް ކޮށްފައިވާ ކަމަށް ގަބޫލު ނުކުރައްވާ ކަމަށް އަމީން ވަނީ ކުރިން ވިދާޅުވެފަ އެވެ.\nރައީސް އިބްރާހިމް މުހައްމަދު ސޯލިހު ޑރ. މުހައްމަދު ޖަމީލް އަހުމަދު އޭސީސީ + ހިޔާނާތް ހެލްތް މިނިސްޓަރު އަބްދުﷲ އަމީން ކޮވިޑާ ގުޅޭ ހިޔާނާތްތައް